
Pentru Gerald, 

bărbatul din 
adevărata mea 
lună de miere. 


Capitolul 1 


— Este o greșeală. O mare greșeală. 

Hayley Beck se ridică brusc în picioare. Nu suporta să 
râdă nimeni de ea. Mai ales în ziua aceea. Și în mai ales 
Matt Dryer, nici mai mult, nici mai puţin! 

Își împinse înapoi scaunul metalic pliant pe care 
stătuse, mișcarea ei repezită făcând tăblia să cadă pe jos, 
cu zgomot. 

— Trebuia să am atâta minte ca să nu-ți cer tocmai ţie 
ajutorul, continuă ea. În viaţa mea n-ar fi trebuit să... 

— Hooo! Ia stai puţin! 

Expresia lui Matt Dryer deveni serioasă, în timp ce se 
ridica și-și ocolea biroul ticsit de lucruri, cu mișcări agile 
pentru constituția sa musculoasă. Insă chiar şi așa, Hayley 
ajunsese deja la ușa rulotei, topografia economică din 
cabinetul mobil pentru lucrări la faţa locului, al com- 
paniei de construcţii, prilejuindu-i o ieșire rapidă. Matt o 
apucă de încheietura mâinii, tocmai când dădea să apese 
pe clanță. 

— Dă-mi drumul. 

Hayley privi amenințător în ochii lui Matt, cu adâncimi 
de un albastru suav surprinzător pentru un bărbat atât de 
masiv. Acesta îi eliberă braţul, cu o uşoară tresărire 
amuzată a buzelor. 

— Bine, acceptă el. Dar de plecat, nu pleci. Până nu stai 
jos din nou și începi să vorbeşti coerent. 

— Ai râs de mine. 

Hayley se simţea prost. Şi penibil. Nu găsise deloc 
amuzant calvarul prin care trecea, iar răspunsul visceral al 
lui Matt la cererea ei de ajutor o nemulțumea enorm. 

ÎL privi, și mai frustrată, deși nejustificat, de simplu 
fapt că statura lui de un metru optzeci îi domina făptura 
scundă, de numai un metru şaizeci. Întotdeauna fusese 
nesuferit de înalt — încă de când erau copii și vecini. Cu 
toate că era mai mic decât ea cu un an. 

Fusese și rămăsese bună prietenă cu sora lui, Beth 
Cooper. În anii de școală, Matt fusese întruchiparea 
fratelui mai mic și total pisălog — atât pentru Beth, cât și 
pentru cea mai bună prietenă a ei. O scotea pe Hayley din 
minti de fiecare dată. Ce-o fi apucat-o să apeleze la Matt — 
la Matt, închipuiţi-vă! — când avea nevoie de un asemenea 
ajutor? 

Fiindcă, îşi răspunse tot ea, cu amărăciune, alte soluții 
nu mai am. 

— Nu râdeam, încercă Matt s-o înduplece. 

Hayley își țuguie buzele. 

— Te pregăteai, sublinie ea. 

Matt zâmbi din nou, arătându-și dinţii albi, regulați, și 
gropiţele fermecătoare din obraji. 

— Poate, consimți el. 

Apoi, reuși să arate spășit. Un moment. 

— Haide, reluă, făcând un pas înapoi, pentru a se apleca 
să ridice scaunul pe care stătuse Hayley. Mai dă-mi o șansă. 

Hayley îl privi încruntată cu îndărătnicie. 

— Îţi promit că nu râd, insistă Matt. 

Fata ridică bărbia. Ştia că avea să se așeze la loc. Și o 
ştia și el. 

După ce-și potrivi bărbia cu un milimetru mai sus, 
reveni spre scaun. Așezându-se, puse picior peste picior 
şi-şi netezi peste genunchi fosta ivorie cu carouri, 
străduindu-se să se calmeze. Vizita ei avea un motiv. 
N-avea nici un rost să plece fără a-i spune măcar 
esenţialul, se dojeni ea în sinea ei, pe când aștepta ca Matt 
să se așeze și el. 

Privindu-l cum ocolea până în cealaltă parte a biroului, 
Hayley se simţi dintr-o dată prea pretentios îmbrăcată, cu 
setul deux pièces și escarpenii de mătase asortaţi. Matt 
purta un tricou subțire de bumbac, întins peste pieptul 
său bombat, și blugi roși, decoloraţi, strânși pe coapsele 
puternice. Arăta mai mult a lucrător din echipă — și, 
pornind de la musculatura lui tonifiată, Hayley bănuia că 
Matt nu se codea să pună osul la treabă, în compania sa 
de construcţii. 

Implinirea vârstei de treizeci de ani nu-i făcuse nici un 
rău, judecă Hayley. La Matt Dryer nu se vedeau începuturi de 
burtică, nici bărbie fleşcăită. Dar nimic din toate acestea nu 
o mira. Cu atenţia care i se acordase întotdeauna din partea 
sexului frumos, era firesc să fie fudul ca un păun, după 
părerea ei. Nu era genul care să se lase pradă degradării. 

Matt se așeză, în timp ce norii sfârșitului de după- 
amiază întunecau fereastra îngustă din spatele lui, 
cufundând în umbră complexul de apartamente recent 
terminat, de afară. Se dădeau deja anunţuri pentru 
chiriași. Complexul se afla la marginea de sud-vest a 
periferiei orașului Fort Worth, într-o zonă populară, în 
plină dezvoltare, și fără îndoială avea să se umple 
curând. 

La sosire, Hayley observase că șantierul părea aproape 
pustiu și presupuse că majoritatea muncitorilor plecaseră 
deja, la sfârșitul programului. Fusese ușurată să zăreacă 
rulota lui Matt, parcată încă la bordură. 

Matt se aplecă peste birou, cu coatele rezemate pe un 
teanc de planuri, atrăgându-i atenţia. Hayley îl privi cum 
părea să-și compună pe faţă o expresie de preocupare — 
trăsăturile lui colțuroase și puternice devenind serioase. 
În lumina crudă a becului gol din plafon, Hayley îi 
observă ridurile fine din jurul ochilor și șuvițele aurii, 
decolorate de soare, ale părului blond-inchis — un păr pe 
care continua să-l poarte lung la spate. Rebel și sexy. 

Era genul de bărbat după care oftau fetele în liceu. 
Chiar și cele mai mari, din clasa lui Hayley. 

Dar nu și ea. Hayley, niciodată. Ştia ce pacoste era 
Matt. De ani de zile erau vecini. 

— O.K., spuse el. Deci, ce-ai... 

Se întrerupse, când în ușa rulotei se auzi un ciocănit. 
Hayley simţi un gol în stomac, enervată de întrerupere. 
Voia să termine mai repede. 

— Intră! strigă Matt. 

Un bărbat între două vârste, cu chip rotund, vârt capul pe ușă. 

— Matt, mă pregătesc s-o-ntind. 

Privirea lui cobori spre Hayley, apoi reveni către Matt. 

— Putem schimba două vorbe? 

— Sigur, se ridică din nou Matt și, cu o privire de scuză 
către Hayley, ieși. 

Hayley oftă. Se enerva din ce în ce mai rău. 

Începea să se simtă ca o proastă. 

Nevoia de a o zbughi din loc se apropia de un nivel 
insuportabil. 


Matt închise ușa în urma lui Jaime Rollins, bucuros că 
rezolvase problemele montatorului de mochete — dar și 
dornic să se întoarcă la Hayley. Se comporta ciudat. 

Foarte ciudat. 

Se așeză din nou la birou, privind-o. Tenul ei era neted 
și deschis la culoare, încadrat de cascada părului arămiu 
drept. Arăta ca o floare delicată. Era decoratoare de inte- 
rior — și arăta exact așa cum și-ar fi imaginat Matt o 
persoană care petrecea ore întregi analizând culori și com- 
binând modele. Ca întotdeauna, era aranjată impecabil. 

N-o mai văzuse de ani de zile, și devenise mai drăguță, 
cum părea să se întâmple de fiecare dată când o vedea. Și 
mai serioasă. Ă 

Hayley inspirase întotdeauna o mare seriozitate. Incă 
din copilărie. 

Acest lucru o făcea să fie ridicol de ușor de tachinat. 
lar Matt, cu siguranţă, nu fusese genul de băiat care să 
reziste ocaziilor de a-şi enerva sora și pe prietenele aces- 
teia — mai ales pe cea drăguță și serioasă pentru care avea, 
în secret, o mare slăbiciune. 

— În regulă, ridică el încurajator sprâncenele, aplecân- 
du-se înainte. Cred că ar fi bine să repeti întrebarea. 

Privi cum se îmbinau sprâncenele arămii ale lui 
Hayley, deasupra imenșilor ei ochi verzi. Fata oftă, părând 
iritată, cu trăsăturile ei fine crispate. 

Văzând că nu se grăbea să răspundă, Matt insistă: 

— Nu cred... în fine, cred că nu te-am auzit bine, prima 
dată, îi explică el. 

De fapt, nu „credea“ că n-o auzise bine pe Hayley. Stia 
că nu se putea s-o fi auzit bine. 

Hayley nu spunea asemenea lucruri. 

Dar, imediat, repetă aceleași cuvinte. 

— Am spus, pronunță ea răspicat, că am nevoie de un soț. 

Acum vorbea pe un ton aproape bătăios. 

— Eşti disponibil săptămâna viitoare, sau nu? 

Matt continuă s-o privească fără expresie, peste birou, 
gândindu-se la faptul că relaţiile lor din trecut abia dacă 
fuseseră amicale, necum romantice, în pofida dorurilor 
lui de băiat — doruri pe care le uitase de mult. 

Mintea îi reveni cu ani în urmă. Nu încăpea nici o 
îndoială. În relația dintre ei, căsătoria ar fi reprezentat în 
mod clar un salt peste câteva etape. 

— Disponibil? repetă el, tatonând cu prudență. 
Disponibil pentru ce? 

Se rezemă de birou, cu coatele pe niște hârtii 
împrăștiate. Conchisese că era timpul să nu mai umble cu 
ocolișuri, clarificând lucrurile. 

— Mă ceri cumva în căsătorie? 

Nici nu ştia dacă să fugă în vreo ascunzătoare, sau să 
se repeadă înainte, chiuind. Ceva nedefinit, în solemni- 

tatea încremenită a ochilor verzi din faţa lui, îl îndemna să 
rămână serios. Şi-i promisese că n-avea să râdă, când o 
invitase să se așeze din nou. 

Dar îi era nespus de greu să se abțină. 

— Bineînţeles că nu! răspunse Hayley, surprinsă; și 
nemulțumită. Nu fi ridicol. 

Matt nu avea nici un interes să-și pună pirostriile — cel 
putin, nu în acea perioadă. Noua lui firmă de construcții 
abia își deschidea aripile. N-avea nevoie de diversiuni per- 
sonale. Totuşi, acel... acel dezgust, să zicem, față de 
perspectiva unei căsătorii cu el, i s-ar fi părut cel puţin 
cam jignitor, din partea altcuiva. Din partea lui Hayley, 
însă, îl făcea să izbucnească din nou în râs. 

— Phii! se prefăcu Matt că-și ștergea fruntea. 

Buzele gingașe, de culoarea piersicii, ale lui Hayley, se 
subțiară. Matt înțelese că tentativa lui de a glumi n-o 
amuza deloc. 

Se reculese. 

— Atunci, ce anume îmi ceri? 

Înainte de a-i răspunde, Hayley se îndreptă putin de 
spate. Dacă ar fi fost posibil așa ceva. Arăta deja de parcă 
ar fi înghiţit un vătrai. 

— Nu vreau să mă mărit cu tine, Matt, spuse ea, ca și 
cum acesta ar fi fost cel mai evident lucru. 

— Atunci, ce vrei? 

— Nu doresc decât să vii cu mine într-o lună de miere. 

Matt reuși s-o privească zece secunde încheiate, 
înainte de a începe să râdă. Avusese o zi grea şi obosi- 
toare, plină de interminabile detalii ale rezolvării 
ultimelor probleme cu complexul de apartamente. Nu 

mai rămăsese de făcut decât curăţenia, după care urma 
să-și scoată rulota de pe șantier, lăsându-l în seama deco- 
ratorilor de exterior. 

Predarea proiectului în avans și cu economii financia- 
re fusese pe cât de fericită, pe atâta de dificilă. În ultima 
vreme, mai mult dificilă. De săptămâni întregi, nu mai 
avusese nici un motiv de râs. : 

Privindu-l, Hayley rămase cu gura căscată. Işi încleștă 
strâns degetele peste poşeta mică și compactă de pe 
genunchi. 

Matt se aştepta să-i dea cu ea în cap. Și, probabil, o și 
merita. 

Când colo, Hayley îl surprinse pentru a doua oară în 
ziua aceea. 

Se ridică şi ieşi din rulotă. 


Proasto, proasto, proasto, se dojenea Hayley, în timp 
ce ieșea ca o furtună din rulotă, lăsând ușa metalică să 
se trântească zgomotos în urma ei. Ar fi trebuit să știe că 
n-avea nici un rost să-i ceară ajutorul lui Matt Dryer! 

Și o ştiuse. Beth era cea care insistase: „Roagă-l pe 
Matt. Matt o să te ajute“. 

Amintirea râsului sonor și copios al lui Matt îi provocă 
un nou val de enervare, în timp ce se grăbea cu pași 
apăsaţi peste pământul bătătorit dintre rulotă și stradă, 
unde-și parcase mașina. Apropiindu-se de drum, i se păru 
că auzea ușa rulotei deschizându-se în urma ei și spera ca 
lui Matt să nu-i fi venit ideea de a alerga după ea. Chiar 
atunci, de deasupra bubui un tunet. 

Un vânt puternic, neobișnuit de rece pentru luna 
iunie în Texas, îi răvăşi părul peste față. Ridicând 
mâna ca să şi-l dea la o parte, simţi o picătură mare de 
ploaie pe braţ. Se uită în sus, fără a încetini pasul. 
Plafonul de nori negri plutea ameninţător deasupra 
ei. 

Aversa părea pe cale să izbucnească din clipă-n clipă — 
probabil, înainte de a reuși să ajungă la mașină. 
Nemaipomenit, pufni Hayley în sinea ei, revăzând în 
minte toate ghinioanele din ultimele câteva zile. Fusese 
părăsită de logodnic cu o săptămână înainte de cununie, 
fiind apoi nevoită să suporte oribila sarcină de a înapoia 
darurile de nuntă* și a le telefona tuturor invitaţilor, pen- 
tru a-i informa despre contramandarea ceremoniei. 
Rămăsese în braţe cu diverse facturi nupţiale neretur- 
nabile. Era pe cale să-și piardă până și călătoria de vis — o 
lună de miere în Hawaii, pe care o câștigase la concursul 
unui post de televiziune. 

Și, ca să le pună capac tuturor minunilor din acea 
săptămână, se umilise în faţa lui Matt Dryer, iar acum o 
pândea și ploaia. Ce mai urma? 

— Hayley? 

Matt! Deci, pe el îl auzise ieșind din rulotă. Dădu să se 
întoarcă, dar tocurile escarpenilor de satin i se înfundară 
în pământul umed, încetinindu-i mișcarea. Mai degrabă ar 
fi petrecut un weekend într-o groapă cu crotali adâncă de 
trei metri, decât să mai aibă de-a face cu Matt. 


* În Statele Unite, se practică obiceiul de a oferi unele daruri 
de nuntă în avans. (n.tr.) 

Cerurile se desferecară tocmai când ajunse la bordură. 
Se dezlănţui o ploaie torențială de vară, udând-o până la 
piele, într-o clipă. 

Până ocoli botul mașinii și ajunse la portiera de lângă 
volan, reuşi să-și scoată cheile din poșetă. Aşezându-se, 
trânti portiera și porni motorul, în același timp scu- 
turându-și din ochi părul ud. Printre oscilaţiile 
ştergătoarelor de parbriz, îl văzu pe Matt, leoarcă de 
ploaie, alergând spre ea. 

Cu părul şi hainele lipite de trup, apăsă pe accelerator, 
demarând. Chiar și prin zgomotul ploii, auzi bufniturile 
ritmice. 

Hayley închise strâns ochii, disperată, apăsând pe 
frântă. O pană de cauciuc. 

Îi deschise din nou când îl simţi pe Matt, mai mult 
decât îl auzi, smucind de portiera din dreapta. 
Constatând că era încuiată, bătu nervos în geam. 

Hayley stătu treizeci de secunde încheiate, gândin- 
du-se dacă să deschidă sau nu, în timp ce-l privea cu 
oarecare satisfacție pe Matt cun se uda tot mai rău în 
ploaia de vară. Îşi aminti de roata de rezervă din port- 
bagaj. 

N-avea nici cea mai vagă idee cum se schimbă un cau- 
ciuc spart. 

Oftând scurt, Hayley opri motorul și deblocă 
portiera. Matt intră, părând să aducă furtuna cu el în 
maşină. 

— Îți mulțumesc că te-ai grăbit să-mi deschizi, glumi el 
sarcastic, în timp ce sub el, pe fotoliul-cupă de vinil, se 
forma o băltoacă. 

Se rezemă de spătar, trecându-și nervos o mână prin 
părul blond închis, pentru a-și impinge de pe frunte 
șuvițele ude. Creștetul capului său aproape atingea pla- 
fonul mașinii. 

— Nu eu ţi-am cerut să vii după mine, îi aminti Hayley, 
încrucișându-și braţele pe piept. 

Matt o privi pieziș. 

— Nu, mi-ai cerut doar să mă însor cu tine. 

Și-şi şterse apa de pe frunte, cu mâna. 

— Nu ţi-am cerut să te însori cu nimeni! insistă Hayley, 
aprinzându-se din nou. Ti-am cerut numai... 

— ...Să mergem într-o lună de miere, completă Matt. 
Știu, ştiu. 

Rămase privind-o, cu sprâncenele arcuite. 

— Iar tu ai râs de mine. 

Și părea pe punctul de a izbucni iarăși în râs. Hayley 
își încrucişă și mai strâns braţele. 

— Iar ca să le pună capac la toate, mi s-a spart un cau- 
ciuc. Probabil am trecut peste-un nenorocit de cui. 

Îi venea să-i spună că numai el era de vină. El și afu- 
risitul lui de șantier. Cu cuiele sale blestemate. 

Matt dădu din cap. 

— Probabil. 

Apoi, ridică din umeri. 

— Imediat ce slăbește ploaia, am să-ţi schimb cauciu- 
cul. Iar dacă reiese că a fost un cui, ţi-l voi şi plăti chiar. 

Surâse. 

— Fiindcă așa-s eu, băiat bun. Ai roată de rezervă, da? 

— Da. 

Hayley se simţea cam vinovată. Nici măcar nu fusese 

nevoie să-i ceară ajutorul. Iar el se oferise până și s-o 
despăgubească, deși nu-l obliga nimeni. Uitase că putea fi 
cumsecade, uneori. Uneori. 

— In portbagaj. Și am și un levier. 

Ezită, recunoştinţa luptându-se cu enervarea care mai 
dăinuia. 

— Îţi mulţumesc. 

— Nici o problemă. 

Matt se răsuci în scaun, părând să se simtă incomod, 
cu hainele ude. Hayley îl înțelegea perfect. Ardea de 
nerăbdare să ajungă acasă și să se schimbe — dar era clar 
că trebuia să mai aștepte. Nu-i putea pretinde lui Matt să-i 
schimbe roata în ploaia torențială. 

— Apropo de ceea ce discutam în birou... începu el. 

Las-o baltă, îl întrerupse Hayley. Făcuse o 
greșeală apelând la Matt. N-avea nici un rost să mai 
cotinue. 

Matt oftă. 

— Nu pot, Hayley. 

Pe chip i se întipări preocuparea. 

— Scuză-mă că am râs. Imi pare foarte rău. Dar am avut 
o săptămână grea, iar tu m-ai luat pe nepregătite. 

— Ti-ar prinde bine un curs de bune maniere, replică 
ea, cu vocea o idee mai dezghețată. Îi era greu să rămână 
supărată pe Matt. Aceasta era una din trăsăturile lui cele 
mai iritante. 

Matt zâmbi, dăruindu-i o imagine a gropițelor și 
dinţilor lui albi. 

— S-ar putea să ai dreptate, acceptă el; întinse o mână 
și-i despărți brațele, pentru a-i cuprinde degetele unei 

mâini într-ale lui. N-am vrut să te jignesc, Hayley, o 
asigură, cu blândeţe. 

Hayley îi privi mâna uriașă și bronzată, în care a ei se 
vedea mică, palidă. Fără nici un motiv, după câte se părea, 
în minte îi reveni momentul când Matt o tinuse ultima 
oară de mână. 

Avea cincisprezece ani, iar o pisică vagabondă o 
muşcase de picior, când încercase să-i dea ceva de mân- 
care, pe veranda din fața casei. Mama ei era plecată și, 
când ţipase, Matt venise în fugă, din vecini. Bunica lui — 
femeia care îi crescuse pe Matt și Beth — o dusese cu 
mașina la doctor. 

Hayley plânsese în tot timpul drumului până la cabi- 
netul medical. Iar Matt o ţinuse de mână. In ziua aceea, îi 
văzuse un alt chip. Blând. Afectuos. Desigur, nu durase 
mult. Cât ai bate din palme, revenise la tachinările lui, cu 
eforturi sporite, aproape ca și cum ar fi vrut să com- 
penseze faptul că fusese mărinimos cu ea. 

— Hayley? îi rosti încetișor Matt numele, abia auzit, 
prin ropotul ploii pe acoperișul mașinii. 

Hayley ridică privirea și îi văzu ochii albaștri aţintiţi 
asupra alor ei. Un fior mic îi străbătu şira spinării. Incercă 
să-l pună pe seama hainelor ude — nu pe al fierbinţelii 
săgetătoare din privirea lui Matt. 

Se simţea în ea ceva foarte intens. Ceva care o făcea să 
se foiască în scaun. 

Își retrase mâna dintr-a lui Matt. Probabil că acea atin- 
gere intimă, cu care nu erau obişnuiţi, declanșase senzaţii 
atât de bizare. Ea și Matt nu se atingeau. Nici măcar nu-și 
prea vorbeau! 

— N-am nimic. 

Nu avea nevoie ca Matt să-și facă griji pentru ea. N-avea 
ce face cu mila lui. 

— Te rog să mă scuzi că te-am deranjat. Când va înceta 
ploaia, ţi-aș fi recunoscătoare să-mi schimbi cauciucul, iar 
apoi vom uita că ne-am văzut astăzi. 

Matt se încruntă. Deși Beth îl punea la curent, 
ocazional, cu evenimentele din viaţa lui Hayley, 
ultimele câteva luni el lucrase practic zi și noapte la 
proiectul complexului de apartamente. Categoric, îi 
scăpase ceva — și, cu siguranță, ceva important. 

Cu câteva momente înainte, în birou, Hayley îi pusese 
cea mai smintită întrebare pe care o auzise vreodată din 
gura ei. Voia să afle toată povestea. 

Nu-i plăcea expresia rănită din ochii ei. Îi trezea cheful 
de a-l pocni pe cel care o cauzase. Ani de zile o sâcâise pe 
Hayley, în copilărie. O privise ca pe o soră — și, uneori, nu 
numai atât. Avusese sentimente protectoare faţă de ea. 

Privirea îi coborî în josul făpturii ei ude leoarcă. Nu 
putu să nu observe cum i se lipea bluza ivorie de rotun- 
jimile delicate ale sânilor, precum și peste adâncitura 
taliei înguste. 

Nu luă în seamă șoapta înceată din străfundul minţii, 
care-i spunea că nici una dintre aceste observaţii nu era 
frățească. N-avea timp să-și examineze gândurile răzlețe, 
să revadă dorurile uitate. 

Ceea ce avea de făcut era să afle esenţa straniei vizite 
a lui Hayley pe șantierul lui de construcții. 

— Hayley, îţi voi schimba bucuros roata, spuse el, calm. 
Imediat ce-mi spui ce naiba se întâmplă. 

Capitolul 2 


Hayley își încrucișă din nou braţele, într-o atitudine 
sfidătoare. Matt presupuse că ultimatumul său nu-i făcea 
plăcere, dar de vreme ce știa că n-avea nici cea mai vagă 
idee cum să-și schimbe cauciucul spart — fiind astfel com- 
plet imobilizată, și udă din cap până-n picioare, pe dea- 
supra — nu se miră când Hayley cedă. 

— Perfect. 

Privi spre ploaia torențială, prin parbriz, apoi întoarse 
capul către Matt. 

— Am fost logodită, urmând să mă mărit în sâmbăta 
asta. Cu Joel Larson. 

Matt înălță din sprâncene. 

— Joel Larson? 

Numele îi suna familiar. Probabil că Beth i-l pomenise, 
la un moment dat. 

— Nu ştiam că urma să te căsătorești. 

— Scuză-mă. Nu crezusem că ai fi vrut să vii. 

Îşi mușcă buza de jos, roşind ușor. 

— Totul era aranjat, continuă ea, părând să uite de 
hainele ude, de jena fizică, în timp ce relata tensiunile 
emoţionale prin care trecuse. Biserica, florile, pastorul, 
rochia, invitaţiile. Joel tocmai își deschisese cabinetul 
particular — e dentist — așa că era extrem de ocupat. Eu 
m-am ocupat de toate pregătirile. 

Iar își roase buza. 

— Şi am câștigat o lună de miere, la concursul unui 
post local de televiziune. O vacanţă în Hawaii. Cu toate 
cheltuielile achitate. Tot tacâmul. 

Se întrerupse. 

— Şi? o îndemnă Matt. 

O privi cum își strângea puţin mai tare braţele în jurul 
trupului. Din nou îi evita ochii. Afară turna cu găleata, 
șantierul pustiu transformându-se într-o suprafață 
noroioasă. Era abia cinci după-amiaza, dar părea mai 
aproape de opt, atât de tare întunecau norii cerul. 

Deodată, Hayley ridică privirea, vulnerabilitatea 
dureroasă din ochii ei izbindu-l pe Matt ca un pumn sub 
centură. Era obișnuit s-o vadă însuflețită. Întotdeauna îi 
plăcuseră ciocnirile lor inflamabile. Asta făcea ca 
tachinările să fie atât de distractive. 

Lui Matt nu-i plăcea deloc să vadă diluat acel spirit 
caustic. Nu în interesul său propriu, ci într-al lui Hayley. 

Tânăra ridică uşor din umeri, cu falsă vitejie. 

— Joel mi-a dat telefon luni seară. Era în Las Vegas. Cu 
asistenta lui de igienă dentară. 

După trei zile, durerea lui Hayley se transformase în 
furie. Avusese încredere în Joel. Inainte de a fi discutat 
despre căsătorie, fuseseră prieteni. Avuseseră totul în 

comun — interese, țeluri. Joel era un om serios, de 
nădejde. Cine și-ar fi putut dori un bărbat mai perfect? 

Supravieţuitoare a numeroaselor divorțuri prin care 
trecuse mama ei, Hayley chibzuise îndelung și temeinic, 
înainte de a se logodi. Toate aspectele căsniciilor, pe care 
le observase în copilăria și adolescenţa ei, fuseseră nega- 
tive. Ezitase să facă vreodată saltul matrimonial — 
nedorind să riște suferințele şi abandonurile repetate 
prin care își văzuse mama trecând. 

Propria ei experienţă cu Joel păruse un avertisment. 
Trebuia să renunţe definitiv la orice gânduri de căsătorie. 
Poate că moștenise ghinionul nupţial al mamei sale. Sau 
putea fi chiar și un soi de blestem, conchisese ea. Când 
încercase să se mărite cu Joel, Soarta intervenise, pentru 
a o pune înapoi la locul ei. 

Putea vedea că Matt încă mai aștepta să-și termine 
povestirea. 

— Mi-a spus că tocmai se căsătoriseră, zise ea. La una 
din capelele alea rapide, le știi... A zis el ceva cum că se 
îndrăgostitse și n-avea ce face. Şi pe urmă, a închis. 
Uite-așa. 

Matt simţi arsura unei furii mocnite în stomac. Joel era 
o jigodie. Înainte de a-şi putea exprima această părere, 
Hayley continuă, cu voce mică și încordată: 

— A trebuit să le telefonez tuturor. Și să înapoiez toate 
darurile de nuntă. Am încercat să contramandez aranja- 
mentele — dar era prea târziu. N-am mai putut obţine 
înapoi avansul de la biserică, nici de la restaurant. Și nici 
florile nu le-am putut returna. Magazinul nupţial n-a 
primit înapoi rochia de mireasă. 

Pe ultimele cuvinte, vocea i se frânse, așa că trase aer în 
piept, rapid, adânc. Matt ar fi vrut să o ia de mână iarăși, 
dar se temea să nu-i respingă atingerea, ca prima dată. 

— Iar luna de miere... 

Lăsă fraza neterminată. Înghiţind în sec, își mută 
privirea. Se simţea ca o idioată, etalându-și toată umilinţa 
în faţa lui Matt. 

— Ce-i cu luna de miere? o încurajă el. 

Unde merge mia, merge și suta, reflectă Hayley. 

— Cu celelalte — biserica, florile, rochia — nu mai pot 
face nimic. Dar încă aș mai putea face călătoria. 

ÎL privi. Ochii lui Matt stăteau aţintiţi într-ai ei. 

— Postul de televiziune plăteşte totul. Nu există decât 
o singură problemă. 

Matt aşteptă. 

— Care? întrebă el, văzând că nu-i spunea. 

Îi ceruse, adineaori, s-o însoţească în luna de miere. 
De ce? 

— Dacă ai câştigat excursia, fă-o. Du-te. 

Era complet nedumerit. Pentru ce avea nevoie de el? 

Hayley oftă. Făcuse atâta drum. Își distrusese pantofii 
favoriţi, în goana ei nebunească prin șantier. Putea foarte 
bine să meargă până la capăt. 

— Vreau să mă duc, spuse ea repede. E singurul lucru 
pe care-l mai pot câștiga, din toată mizeria asta. Și mi-am 
luat deja liber de la serviciu. 

Hayley era consultantă de decoraţiuni interioare la cel 
mai elegant magazin universal din Fort Worth. 

Totul păruse logic, absolut logic, când discutase planul 
cu Beth. Acum, însă, privindu-l pe Matt și gândindu-se la 

furnicăturile pe care o făcuse să le simtă înlăuntrul ei atin- 
gerea mâinii lui — într-un mod de care atingerea lui Joel 
nu fusese niciodată în stare, cu siguranță! — Hayley con- 
stată că se întreba dacă nu cumva era cea mai smintită 
idee care-i venise în viaţa ei. 

Matt continua să aștepte, așa că se avântă, totuși: 

— Toată viața am vrut să merg în Hawaii, continuă ea, 
cu o repeziciune anormală; nu voia decât să termine mai 
repede. Problema e cameramanul. 

— Care cameraman? întrebă Matt, complet zăpăcit. 

— Postul T.V. trimite un cameraman, ca să filmeze voia- 
jul de nuntă. Vor să folosească imaginile într-o serie de 
secvenţe speciale, despre nunţi. De-asta nu mă pot duce 
singură, deși, în sens tehnic, călătoria îmi aparține. 

Matt dădu să vorbească, dar Hayley se repezi, mărtu- 
risind totul: 

— Şi nu m-ar deranja deloc ca Joel să afle şi să creadă 
că și eu m-am măritat cu cineva, la fel ca el! 

De fapt, nu încerca să se răzbune pe Joel. O avea 
pe micuța lui asistentă de igienă bucală, la urma 
urmei. Hayley nu dorea decât să-și salveze propria 
mândrie. 

Ploaia slăbise, iar ropotul ușor al stropilor pe capota 
mașinii crea o atmosferă intimă, ca într-un cocon. Matt o 
privi lung, cu ochii săi albaștri indescifrabili. Hayley se 
întrebă dacă nu cumva îi luase piuitul cu declaraţiile 
sale. 

— Dacă vii, vor crede că ești soțul meu, explică ea. Vei 
avea parte de o săptămână de vacanţă, cu toate cheltu- 
ielile achitate, continuă ea grăbită, şi nu cred că opera- 

torul va aştepta prea mult de la noi — doar câteva mici 
excursii turistice, unde să poată trage niște cadre, înţelegi. 

Își impuse să continue: 

— Va trebui să locuim în aceeași cameră de hotel. 

Obrajii i se înfierbântară. Își înjură în sinea ei 
nenorocita aia de piele palidă şi părul roșcat, care o pre- 
dispuneau să-și trădeze astfel sentimentele. 

— Dar va fi o cameră mare și frumoasă, cu mult spaţiu, 
sunt convinsă. În cea mai mare parte a timpului, abia dacă 
va trebui să ne vedem. 

Sau, cel puţin, aşa spera. Păstrase pentru la sfârșit 
vestea cea mai proastă. 

— Cameramanul nu va fi singurul care va crede că ne-am 
căsătorit... 

Ezită. Matt își arcui o sprânceană. 

— După ce vor transmite secvențele în emisiunea de 
actualități de-aici, toţi cei care o vor vedea — nu numai 
Joel — vor crede și ei că suntem căsătoriţi. 

Dintr-o dată, se întrebă cum avea să-și convingă toţi 
cunoscutii că era măritată cu un om ca Matt. Hayley își 
plănuia viaţa pas cu pas, cât putea de serios și meticu- 
los. Şi, în ciuda faptului că planurile ei păreau să aibă 
prostul obicei de a o lua razna, grija planificării o făcea 
să se simtă în siguranţă. Acel Matt pe care îl cunoscuse 
fusese sangvin și impulsiv, trăindu-și viaţa aşa cum i se 
oferea — o atitudine care o neliniștea enorm pe 
Hayley. 

O adevărată căsnicie între ea şi Matt ar fi fost un haos 
total. Nici nu-şi putea închipui cum ar fi scos-o la capăt cu 
acea pretinsă lună de miere. 

Din fericire, întrucât mama lui Hayley locuia în San 
Antonio, cu al cincilea soţ al ei, nu era nevoie să afle și ea. 
lar cei mai buni prieteni ai lui Hayley, Beth și un fost 
coleg de şcoală, Lyndon Harrison, cunoșteau deja planul. 
Asta avea să ușureze lucrurile. Cât despre toţi ceilalţi... 

Mă rog, era mai bine așa, decât ca oricine-i ieșea în 
cale să plângă de mila bietei mirese seduse și abandonate. 
Joel o umilise public, luându-și tălpășiţa cu atât de puţin 
timp înaintea nunții. 

Trase adânc aer în piept și continuă: 

— Desigur, nu va trebui să trăim efectiv împreună. lar 
după ce va trece câtva timp, am putea să... 

— Să dăm de veste, discret, că am apucat-o fiecare pe 
altă cale? 

Matt părea amuzat. 

— Exact, reuși ea să ridice din umeri. Va fi foarte ușor, 
din moment ce n-o să fim căsătoriţi cu adevărat. Nu se 
pune problema să avem nevoie de un judecător, sau așa 
Ceva. 

Încercă să zâmbească dezinvolt, dar îi ieși mai degrabă 
o grimasă. 

Se simțea prost, cu Matt privind-o în felul acela. Oare 
avea să-și râdă iar de ea? Matt n-o luase niciodată în serios, 
practic își făcuse o artă din a-și râde de ea. Fusese o 
nebunie să i se adreseze lui. Doar avusese parte de 
umilințe destule, pentru o săptămână, nu? 

Ridică puţin bărbia, adunându-și toate resturile mân- 
driei terfelite. 

— Ascultă, hai mai bine s-o lăsăm... 

— Hayley... 

— A fost o idee tâmpită. 

Cum de se pusese într-o asemenea sitaţie? 

— Hayley... 

— Uită că am... 

— Hayley! se aplecă înainte Matt, apucându-i bărbia în 
mână, îi simţi pielea fină, sub degetele lui înăsprite de 
muncă, asemenea petalei unui boboc de trandafir. 
Oprește-te! Hai să mai recapitulăm încă o dată, bine? 
Puțin mai rar, dacă nu te superi. 

Hayley se foi în scaun, retrăgându-și bărbia din mâna 
lui Matt. 

Se simţea prinsă ca într-o capcană. 

— Ti-am spus, cred că ar fi mai bine s-o dăm uitării. 

O zăpăcea. Când o atingea, nici nu mai putea gândi. 
Totul era mult prea nefamiliar, între ei. Prea... ciudat de 
neliniștitor. 

Își mută privirea. În pofida ploii mărunte care conti- 
nua, un crâmpei de soare se strecura vitejește printre doi 
nori plumburii, așternând o rază aurie peste strada plină 
de băltoace. 

Matt vorbi, atrăgându-i din nou atenţia. 

— Cred că e cam târziu ca să tragem o asemenea concluzie. 

Hayley îşi abătu privirea într-o parte, remarcând cum 
se amesteca mirosul de ploaie din mașină cu un iz vag 
masculin, la fel de greu de definit ca aroma unei brize 
răcoroase de vară. Matt. 

— Ei bine, eu nu cred, și e problema mea, își încrucișă 
ea din nou brțele pe piept. În ultimele câteva zile n-am mai 
gândit limpede. Dacă o făceam, în veci n-aş fi venit la tine 
cu o asemenea propunere. Dar când Lyndon n-a putut... 


26 


EMA iC AN Da 


r 
MON; 


= a za - = e K 
TE): sa ma. r 
E e dee poe atu pi Eau 


— Lyndon? 

— Lyndon Harrison. 

Cum Matt nu păru să recunoască numele, îi explică: 

— E un fost coleg de clasă, al meu și al lui Beth. Eram 
împreună la clubul de franceză. Am rămas prieteni. 

Hayley își amintea că Matt fusese căpitanul echipei de 
fotbal. Sigur că n-avea cum să-l cunoască pe studiosul şi 
seriosul Lyndon. 

— Oricum, continuă ea, Lyndon n-a putut veni. Are o 
nouă iubită și nu credea că ar fi înţeles, așa că... 

— L-ai cerut lui Lyndon să meargă cu tine? o întrerupse Matt. 

Nu știa de ce îl deranja acest lucru, dar așa era. Se 
simțea... desconsiderat, oarecum. Nu el fusese prima 
soluţie aleasă de Hayley. 

Curios, cât îl mai râcâia gândul. 

— Da... 

— De ce n-ai venit la mine mai întâi? 

— Matt! 

Hayley își încreţi fruntea. De ce nu venise la Matt mai 
întâi?! De ce n-ar fi trebuit să vină la el în nici un caz! 
Răspunsul i se părea absolut evident. 

— Fiindcă mă temeam să nu râzi de mine. Și ai făcut-o! 
Niciodată nu iei nimic în serios... 

— Iar tu le iei pe toate prea în serios, ripostă Matt. 

Hayley trecu peste această remarcă. Ea și Matt aveau 
personalităţi total diferite. Şi totul era bine și frumos — cu 
condiția de a nu trebui să se-nvârtească prea mult prin 
preajma lui. 

O săptămână în Hawaii ar fi fost, categoric, prea mult. 
Revederea cu Matt îi clarificase această concluzie. 

— Tocmai de-asta călătoria noastră impreună ar fi o 
catastrofă, sublinie Hayley. 

Trebuia să existe o altă soluţie. Își puse mintea la 
lucru. 

— Am Să găsesc eu o cale... 

Lui Matt nu-i plăcea să fie expediat atât de ușor. Încă 
nu hotărâse ce părere să-și facă despre propunerea ei — ce 
naiba, nici măcar nu-i lăsase timp! Dar reacţia lui viscerală 
consta în a fi... intrigat. Hayley își făcuse o artă din a-l 
evita, în toată perioada copilăriei... iar acum, avea șansa să 
petreacă o săptămână în aceeași cameră de hotel cu ea. În 
asemenea împrejurări, i-ar fi fost greu să-l ocolească. 

— Altă cale? repetă el. Ca de pildă? 

Aplecându-se înainte, Hayley își rezemă braţele de 
volan. Trebuia să facă ceva. Voia să meargă în acea 
călătorie. Mai mult, voia ca Joel să știe că făcuse călătoria. 

— Ştiu! îi zâmbi ea radioasă. Am să mă duc la o agenţie 
de plasare. 

Rotiţele minţii îi ţăcăneau cu toată viteza. 

— Sau la o agenţie de impresariat. Voi angaja pe cine- 
va să joace rolul soțului meu. 

Matt rămase cu gura căscată. 

— Ti-ai piedut minţile? strigă el, cu glas tunător. 

Hayley clipi din ochi. 

— Să nu tipi la mine! 

Nici n-o luă în seamă. 

— Nu poţi angaja pe cineva să facă o călătorie ca asta 
cu tine! Ce, ești nebună? se încruntă el, furios; ce-i trecea 
prin minte?! Nu poti petrece șapte zile cu un străin. In 
aceeași cameră de hotel! 

Ideea că Hayley — drăgălașa, micuța, vulnerabila 
Hayley — ar fi stat singură într-o cameră de hotel cu cine 
ştie ce individ pe care nu-l cunoștea îl făcea pe Matt să-i 
fiarbă sângele-n vene. Dacă mizerabilul încerca să-și facă 
de cap cu ea? 

Gura lui Hayley formase un mic O de uimire. 

— Nu m-am gândit la asta, recunoscu ea, încet. Cred că 
de fapt nu m-am gândit deloc până la capăt. 

Se simțea învinsă. Ce soluţie îi mai rămânea? 

Matt îi văzu în ochi expresia pierdută. li amintea de a 
unui căţel bătut. Mă rog, a unui căţel foarte sexy, oricum. 
Tremurul vulnerabil al gurii ei îl scotea din minţi. Uluitor, 
își spuse, cât de uşor îl afecta nefericirea lui Hayley. Toată 
situaţia îl frustra. N-avea nevoie de diversiuni personale, 
mai ales acum. 

Dar, oricât ar fi încercat, nu reușea să-și alunge convin- 
gerea că Hayley avea dreptate cel puţin într-o privinţă. Nu 
gândea limpede. Iar el n-o putea lăsa să fugă și să intre în 
cine ştie ce belea, cu planurile ei neghioabe. 

Se hotărî. 

— Asta e. Vin cu tine. 

— Nu vreau să-mi plângi de milă, îl privi furioasă 
Hayley. E problema mea. Mi-o rezolv singură. 

— La fel cum îţi vei repara şi cauciucul ăla spart? 

Hayley știa când era învinsă. 

— O.K., deci nu știu să-mi înlocuiesc un cauciuc, oftă 
ea. Și, ai dreptate — nu pot lua cu mine un străin în 
excursia asta. 

ÎL privi bănuitoare. 

— Dar nu-s sigură nici în legătură cu... noi. 

— De ce nu? 

Işi dădu ochii peste cap. 

Matt adoptă o expresie inocentă. Hayley încercă să nu 
observe cât de drăgălaș arăta. Iar simţi acel mic fior pe șira 
spinării. Şi nici măcar n-o atingea. De când începuse Matt 
să-i stârnească furnicături? 

— Ai nevoie de mine, sublinie el. Și nici mie nu mi-ar 
strica o vacanţă. 

În timp ce rostea aceste cuvinte, își dădu seama cât de 
adevărate erau. Proiectul cu complexul de apartamente îi 
secătuise toate puterile. Putea să-și scoată rulota, să aducă 
echipa de curăţenie, și era liber să plece — lăsând restul în 
seama antreprenorului de amenajări exterioare. 

In ceea ce privea pretinsa căsătorie, nu avea nici o 
relaţie, nici măcar trecătoare — și nu-și făcea planuri de a 
schimba prea curând această situaţie. Singura lui rudă era 
Lilah Dryer, bătrâna bunică, firavă de-acum, care îi cres- 
cuse pe el și Beth după ce le muriseră părinţii — locuia 
într-un cămin de pensionari din Texas, cu verişoara ei. Nu 
era nevoie să ştie ce se întâmpla. Iar lui oricum nu-i păsa 
de părerile altora. 

Nimic nu stătea în calea ajutorului acordat lui Hayley 
pentru a salva aparențele. Nimic — numai Hayley însăși, 
după câte se părea. 

— Beth a spus că ti-ar prinde bine o vacanţă, spuse 
meditativ, îngândurată, Hayley, oare chiar ar fi rezistat o 
săptămână întreagă cu Matt? 

— Când începe călătoria? 

— Duminică dimineaţa. 

Cu o voce cam crispată, continuă: 

— Nunta era programată pentru sâmbătă după-amiază. 
Urma să ne petrecem noaptea la Worthington Hotel, în 
centru, iar de acolo să mergem cu mașina la aeroport. 

Își strânse pumnii, în poală. 

— Măcar pe-asta am reușit s-o contramandez, fără să 
rămân cu o factură de achitat. 

Matt simți din nou un val de mânie la adresa lui Joel. 
Se bucura că Hayley nu se măritase cu nesimţitul ăla. 
Joel Larson trebuia să fie cel mai mare mitocan din 
lume, s-o părăsească pe Hayley aşa — ca să nu mai 
menţioneze faptul că o lăsase cu toate notele de plată pe 
cap. Era într-adevăr o josnicie. 

Nu-și putea imagina cum ar fi putut-o trata într-un 
asemenea hal un bărbat pe Hayley. Nu era perfectă — 
putin rigidă, cam prea serioasă. Dar nu merita un aseme- 
nea tratament. Nimeni nu-l merita. 

Voia să spună ceva, dar nu era sigur ce anume. Până la 
urmă, zise doar atât: 

— Excelent. Pot fi gata duminică dimineaţa. 

Hayley se răsuci spre el, privindu-l în ochi. 

— N-ai nici o prietenă, așa-i? 

— Eşti deja geloasă, nevastă? zâmbi Matt. 

Îl pocni în umăr, cu un pumn bine ţintit. 

— Ştii bine ce vreau să spun! Nu există nimeni care-ar 
putea să se supere? Nu vreau să provoc suferinţe nimănui. 

Matt redeveni serios. 

— Nu, Hayley. Îţi dau cuvântul meu. Dacă aveam pe 
cineva, n-aș fi făcut-o. 

Capitolul 3 


— Asta...? ridică Hailey o rochie de cocteil scurtă și 
neagră, cu bretele subțiri, apoi continuă: sau asta? arătă 
ea o rochie de mătase bleumarin încreţită, în talie, din 
maldărul de haine de pe pat. 

Beth Cooper, așezată într-un fotoliu moale și con- 
fortabil din colțul dormitorului lui Hayley, îşi ţuguie 
buzele, analizând cele două variante pe care i le prezen- 
ta prietena ei. Își mută de pe un braț pe altul fetiţa de 
șase săptămâni, care dormea, mângâindu-i absentă părul 
blond-pal și pufos, mai deschis cu câteva nuanţe decât al 
ei, blond ca mierea şi tuns paj. 

Hayley uitase cât de mult semănau între ei Beth și 
Matt, după ce pe el nu-l mai văzuse de atâta vreme. 
Acum, n-o mai putea privi pe Beth fără ca în minte să-i 
apară fratele ei. Se uita la ea, însă îl vedea pe Matt, cu 
părul lui rebel, auriu ca razele soarelui, lung până la 
umeri. Şi ochii lui albaştri ca două lacuri. 

Zâmbetul lui ironic. 

Tinea nespus la Beth, dar de fapt ar fi preferat ca ea 
să plece. Beth, însă, era hotărâtă să nu-și lase prietena 
singură în după-amiaza nunţii ei contramandate. 

Iar Hayley n-avea de gând să-i explice de ce ar fi dorit 
tocmai acel lucru. 

— Nu ştiu. Amândouă îmi plac, ridică ușor Beth din 
umeri. Hayley... e sâmbătă. Nu-mi vine să cred că nu ţi-ai 
făcut bagajele. Nu e în stilul tău. 

— Ba mi le-am făcut. 

Hayley alese rochia albastră și se aplecă s-o pună 
peste una dintre cele două valize deschise de pe 
podea. În mod normal, păstra o ordine proverbială în 
micul ei apartament cu un singur dormitor, din vestul 
orașului Fort Worth. Azi, însă, cu pregătirile de ultim 
moment pentru călătorie, arăta de parcă l-ar fi răvășit o 
tornadă. 

— Dar acum e altceva. 

— De ce? Fiindcă pleci cu Matt? 

— Exact. Ă 

Se îndreptă de spate, privind-o pe Beth. li plăceau 
mult hainele — și avea flerul de a găsi oferte pe măsura 
bugetului ei strâmtorat. Își planificase trusoul de 
mireasă cu cea mai mare grijă. Iar acum, totul se schim- 
base. 

— Cum ar fi ăsta, de exemplu, culese ea un neglijeu 
negru sumar, dintr-un vraf de pe pat, ridicându-l în faţa 
lui Beth. Nu prea pot purta așa ceva la culcare, în aceeași 
cameră cu Matt! 

Îi fusese greu să-și imagineze până și cum ar fi apărut 
cu el în faţa lui Joel. Fuseseră prieteni. Prieteni buni. 

Pasiunea nu era nici pe departe la fel de importantă ca 
o prietenie solidă. Mama lui Hayley avusese o mulțime 
de căsnicii pasionale. De fapt, acum ajunsese la a cincea. 

Hayley considera că pasiunea avea aceeași putere de 
a rezista ca tendinţele din moda adolescentină. Chiar 
dacă nici prietenia nu părea a fi cheia unui mariaj solid 
— cel puţin, nu pentru ea. Se temea că, în ceea ce-o 
privea, nu existau chei ale căsniciei. 

Beth zâmbi. 

— Păi și de ce să nu-l porti la culcare în aceeași 
cameră cu Matt? o tachină ea, în ochii ei albaştri cu un 
mic licăr vesel ce era o versiune uşor atenuată a celui 
propriu lui Matt. 

Hayley îşi dădu ochii peste cap, apoi alese o cămașă 
de noapte decentă, de bumbac alb cu tiv dantelat, care 
avea s-o acopere de la gât până sub genunchi, și o 
aruncă peste grămada crescândă din valiză. Împingând 
la o parte alte haine împăturite ordonat, se așeză obosită 
pe plapumă. 

— Matt o să mă scoată din minţi, știi bine. 

Nu-și putea alunga din gând călătoria. 

Nu și-l putea alunga din gând pe Matt. Mai rău, își tot 
amintea acel fior mic și ciudat care se declanșase între 
el; 

Ce însemnase fiorul acela? Empatie? Ceva mai mult 
de-atât? 

Respinse ideea, dar nu putu izgoni la fel de ușor și 
reacţia fizică pe care i-o provocase gândul. Amintirea 
atingerii lui Matt îi făcea piele-de-găină pe brațe. 
Increţituri mărunte, tensionate, senzuale. 

— Eu găsesc că e grozav, declară Beth. Dintotdeauna 
mi-am dorit să fii sora mea. Iar acum, vei fi cumnata 
mea. Aproape același lucru. 

În timp ce vorbea, mângâia părul fin de pe capul 
fetiţei. 

— Ha! Nu te ataşa prea mult de ideea asta, ripostă 
Hayley. Nu va dura mult. Nici măcar nu va fi adevărat. 

Clătină din cap. 

— Sper numai să ne putem suporta o săptămână 
încheiată! 

Beth zâmbi. 

— Cred că va fi ocazia ideală pentru ca tu şi Matt să 
lămuriţi unele dintre vechile probleme din copilărie. 
Matt nu-i un băiat chiar aşa de rău. Abia dacă l-ai văzut, 
de când a terminat liceul. Simplul fapt că nu v-aţi înțeles 
atunci nu înseamnă că n-o să vă puteţi înțelege nici 
acum. A mai crescut și el, în caz că n-ai observat. 

Hayley trase aer în piept, amintindu-și cât de lat 
arătase pieptul lui Matt. Cât de mult fusese nevoită să-și 
încline capul pe spate, pentru a-l privi. Da, observase că 
Matt crescuse. 

Când era vorba de Matt Dryer, termenul masculini- 
tate spunea totul, categoric. 

— Tot acelaşi Matt este, replică Hayley. Ti-am spus, a 
râs de mine, prima dată când i-am cerut să mă însoţească 
în călătoria asta! 

Faptul continua s-o râcâie. 

— Totuși, a acceptat, nu? sublinie cu blândeţe Beth. O 
fi arătând el ca un fundaș dur, dar de fapt e un 
sentimental. 

Fetiţa se mișcă, iar Beth și-o ridică pe umăr și începu 
s-o legene, privind spre Hayley. 

— M-hmm... răspunse aceasta, fără convingere. 

— Ba este! Să-l fi văzut, cu Audrey asta mică, arătă ea 
cu capul fetița. La un singur gângurit al ei, se topeşte cu 
totul. Mare păcat că e atât de hotărât să nu se însoare — 
cu adevărat, vreau să spun. Ar fi un tătic grozav. Atâta 
doar că îl captează atât de mult firma aia a lui... oftă ea. 

— Ei, atunci măcar în privinţa asta putem fi de acord. 
De-acum încolo, și eu pun munca pe primul plan. M-am 
săturat de bărbaţi. 

— Of, Hayley, nu-l lăsa pe Joel să-ţi facă asta... 

— Nu de Joel e vorba. Oi fi blestemată, cine ştie. 
Fiecare tip cu care am avut relaţii s-a dovedit a fi un mâr- 
lan, mai devreme sau mai târziu. 

Se ridică și începu să scotocească iarăși printre haine. 

— E ceva genetic. De la maică-mea am moștenit-o. 
Chiar o fi cinstit să se transmită până la a treia generaţie? 
încercă ea să râdă, dar ieși mai mult un lătrat. 

— Hayley... 

— Lilah ce face? întrebă Hayley, schimbând vorba. 

Pe faţa lui Beth se așternu tristeţea. 

— Nu prea bine, oftă ea. Nu se ameliorează deloc cu 
inima. 

— E destul de emoţionată din cauza lui Audrey, nu-i 
aşa? 

— Da, zâmbi Beth. Nu mai şofează, ştii, așa că imediat 
după ce s-a născut fetița, Matt a adus-o cu maşina. 
Pentru el a fost un drum lung, dus-întors, dar bunica 
abia aştepta să vadă copilul şi era mult prea devreme ca 

s-o luăm pe Audrey într-un drum lung cu mașina. Totuși, 
s-ar putea ca luna viitoare să merg cu Davis până acolo. 

Mângâind capul fetitei, continuă: 

— Vreau să mă asigur că bunica o vede cât mai mult 
posibil. Cu inima ei, nu se știe niciodată... 

Hayley ştia că-și amintea de infarctul lui Lilah din 
urmă cu un an. Cu toţii trecuseră printr-o mare spe- 
rietură, dar Lilah o scosese la capăt. Totuși, sănătatea 
bătrânei rămânea precară. 

Tăcură un moment, gândindu-se amândouă la Lilah, 
după care Beth spuse: 

— Să știi că n-am să mă las. 

Hayley, care aranja într-o valiză de pe jos un şort de 
excursie, ridică privirea spre prietena ei. 

— Vreau să fii fericită. 

— Sunt fericită, răspunse ea, continuând să împa- 
cheteze cu meticulozitate. 

Beth scoase un fel de mormăit. Apoi, fetița gânguri. 

— Mincinoaso, continuă Beth, bătând-o pe Audrey pe 
spate. Pur și simplu, Joel nu era omul potrivit pentru 
tine. Nu ţi-am spus-o niciodată, dar îl găseam un plicti- 
cos. Tu ai nevoie de cineva interesant. De un stimulent. 
De umor. Ai nevoie de cineva ca... 

— Cine? Matt? râse sonor Hayley. 

Beth râse şi ea. 

— Mda... 

Nu-și putu stăpâni zâmbetul. 

— Auzi, să ştii că s-ar putea. S-ar putea să-ţi schimbi com- 
plet părerea despre Matt, înainte de sfârșitul călătoriei. 
Cred că e foarte drăguţ, fată de toată povestea asta. 

În ochii lui Beth apăruse din nou luminița 
ştrengărească, acea licărire albastră care-i amintea lui 
Hayley de Matt. 

— Cine ştie, s-ar putea ca până la urmă să vă doriţi o 
căsătorie adevărată! glumi ea. 

Hayley își privi lung prietena. 

— Nu cumva ai avut tu niște motive ascunse, când 
mi-ai propus să-i cer lui Matt ajutorul cu călătoria asta? 

Beth părea teribil de fericită. 

— Hayley! se arătă ea sincer jignită. Nu-s eu de vină că 
Lyndon n-a putut. 

Era logic. 

— Iartă-mă, ai dreptate, oftă Hayley. Și cred că Matt 
este, într-adevăr... drăguţ. 

Cuvântul drăguţ părea să i se fi înțepenit în gât. leși 
ca un fel de croncănit. 

Trânti capacul valizei. Nu voia să se gândească la 
Matt, şi cât de drăguţ era. 

Nu voia să se gândească deloc la Matt. 

Dar nu-și putea lua mintea de la el. Şi punea totul pe 
seama lui Beth. 


Peste trei ore, Hayley conchise că singura cale de a 
putea dormi peste noapte — şi a scăpa de gândurile la 
Matt — ar fi fost aceea de a i-o lua înainte, dându-i un 
telefon. După toate comentariile lui Beth despre cât de 
drăguţ era Matt, Hayley începuse să se simtă vinovată de 
faptul că nu-i mulțumise niciodată cum se cuvine pentru 
că o însoțea în acea lună de miere. 

În fond, îi făcea o favoare. 

Se dădu jos din pat, lipăi desculță până în 
bucătărioara apartamentului ei și scoase cartea groasă 
de telefon a orașului Fort Worth. Punând degetul pe 
numele lui Matt, îi formă numărul de-acasă, la telefonul 
de pe perete. 

Matt răspunse după trei apeluri, iar Hayley îşi dădu 
seama imediat că-l trezise din somn. 

— O, scuză-mă, îngăimă ea. Eu sunt. Hayley. N-am 
vrut... 

— N-are nimica, mormăi Matt, trântindu-și capul la 
loc pe pernă, cu receptorul la ureche. Se frecă la ochi, 
surprins să audă la celălalt capăt al firului vocea lui 
Hayley. 

Toată ziua supervizase ultimele operaţiuni de 
curățenie pe şantier și era frânt. Dar nu atât de frânt 
încât să-i scape tremurul de vulnerabilitate din vocea 
înceată şi răgușită a lui Hayley. Detesta felul cum îl 
hărţuia încontinuu fondul vulnerabil de sub aparențele 
ei ca de oțel, încercând să-i redeştepte sentimente de 
mult apuse. 

Voia s-o ajute, dar în viaţa lui nu exista loc pentru 
ataşamente. Nici chiar cu o... în fine, un fel de prietenă 
din copilărie. Matt era complet absorbit de afacerile lui 
— şi avea de gând să rămână astfel. 

Nici măcar afecțiunea bunicii sale nu camuflase 
greutăţile unei copilării fără bani. Desigur, nu fusese 
vina lui Lilah. Femeia nu se așteptase să ajungă să 
crească singură doi nepoți orfani. Matt și Beth o 
întreţineau acum confortabil, într-un apartament al unui 
elegant cămin de pensionari din Lubbock, unde Lilah 

locuia împreună cu verişoara ei, iar Matt se hotărâse să- 
și creeze o bază solidă înainte de a se gândi, măcar, la 
întemeierea unei familii proprii. 

— Ştii, Matt, eu... ăă... îi întrerupse Hayley şirul gân- 
durilor. 

— Hayley? S-a-ntâmplat ceva? 

Îi simtea deslușit nota de tulburare din voce. 

— Nu. Am... 

Ezită. 

— Hayley? 

Nervoasă, Hayley își înfășura cablul telefonului pe 
degetul arătător. O durea, așa că-l desfăcu la loc. Acum, 
când îl găsise pe Matt la telefon, trase concluzia că 
greşise sunându-l, dar era prea târziu. 

— Am sunat doar ca să-ţi mulţumesc, izbucni ea, 
năvalnic; imediat, se simţi ca o proastă. Adică, nu ţi-am 
mulțumit nicicum, alaltăieri când ai acceptat să vii cu 
mine în călătorie... şi toate celelalte, se referi ea 
cuprinzător la toată înțelegerea cu căsătoria. 

— Nici o problemă. 

Matt se gândea cât de senzuală suna vocea ei. Se 
întrebă oare ce avea pe ea. 

Apoi, își aminti că urma să vadă destul de curând cum 
se îmbrăca la culcare. Îl cuprinse fierbințeala, într-un loc 
foarte incomod. 

Din nou își dori ca din vocea ei să dispară acel mic 
tremur de vulnerabilitate. Era clar că avea efecte ciudate 
și nedorite asupra trupului lui! 

Hayley tăcea de atâta timp, încât Matt se întrebă dacă 
mai era la aparat. 

— Hayley? 

— A, da, sunt aici, începu ea să-și înfăşoare iarăși firul 
telefonului pe după deget. Și, ăă, mai voiam oarecum să 
te întreb, să mă asigur... 

Se fripsese prea rău cu trădarea lui Joel pentru a evita 
să pună următoarea întrebare. 

— Voiam să fiu sigură că mai vrei să vii. Că nu te-ai 
răzgândit. 

Matt îşi încreți fruntea. 

— Bineînţeles. Ti-am spus că vin. Vrei să spui, te 
temeai să nu te las baltă? 

Nesiguranţa ei evidentă îl făcea să simtă o uşoară 
duioșie. Se reculese. 

— Nici în ruptul capului n-aş rata o excursie pe gratis, 
glumi el, pe un ton cam defensiv. 

— Aha... 

Hayley își scoase iarăși degetul din cablul strâns, cu 
dificultate. Işi spuse că era o prostie să fie decepționată 
de acea ultimă referire la călătoria gratuită. In fond, era 
câștigul lui din toată învoiala. Ar fi trebuit să se bucure 
că nici nu se gândea să renunţe. 

— O.K. Atunci, ne vedem mâine. 

Și închise repede telefonul. 

Nervozitatea care-i alungase somnul înainte de con- 
vorbire continua s-o sâcâie. Crezuse că, dacă auzea 
glasul lui Matt, dacă îi mulțumea şi se încredința că avea 
s-o ia dimineaţa, urma să se odihnească mai ușor. 

Se înșelase. 

— Bună, scumpo, o salută Matt, a doua zi dimineaţă 
la ora şapte. Arăta mai vioi, în bermude și cămașă cu 
imprimeuri tropicale, scoasă din pantaloni, în stil insular. 

Măi să fie! Părea să fi venit deja din Hawaii, își spuse 
Hayley, mai iritată ca oricând. De Matt puteai fi sigur că 
mergea întotdeauna până la capăt. 

— Nu-mi spune scumpo, îi aruncă ea o privire rece, 
aplecându-se să-și ia geanta de voiaj. Matt luă cele două 
valize. 

— Două valize? Plus geantă? Ai luat haine pentru toată 
lumea de pe insulă, Hayley? 

Săltă valizele în mâini și se strâmbă. 

— Ce-ai pus aici, bolovani? Și, apropo, încercam doar 
să mă port ca mirele tolomac care ar trebui să fiu. 

Scânteierile din ochii lui erau de-a dreptul orbitoare. 
Hayley se gândi dacă n-ar fi fost frumos să-i trântească 
puţin geanta pe picior. 

Totuși, închise ușa şi ieşi pe palier, trecând cu gean- 
ta pe lângă el. Matt răspândea un miros masculin și esti- 
val, în aerul răcoros al dimineţii. 

Îşi dorea să nu mai tot observe asemenea amănunte. 

— Ti-am spus — ponderat, îi aminti ea, ieșind înaintea 
lui pe trotuar. Şi-n plus, acum suntem singuri, așa că 
nu-ți irosi forțele. 

Întoarse capul spre el. 

— Și să ştii că n-am nici un fel de bolovani. Și nici 
haine pentru toată insula. Numai cât să-mi ajungă mie, 
mulțumesc. 

Ştia că-și luase mult prea multe, dar îi plăcea să fie 
pregătită pentru orice eventualitate. 

Ajunseră în parcaj. Uriașa camionetă a lui Matt nici 
nu încăpuse în primul spaţiu de parcare de lângă tro- 
tuar. Hayley observă că Matt avea un geamantan mic și 
un sac de costume, aruncate la întâmplare în bena 
camionetei. Părea să călătorească doar cu strictul 
necesar. 

— Hopa-sus! o invită el deschizându-i portiera din 
dreapta, în timp ce se întreba fugar dacă nu cumva 
Hayley avea să se răsucească pe călcâie, fugind înapoi în 
apartament. Cu sandalele și rochia ei simplă de bumbac 
arăta cam ca o fetiță pierdută, cu ochi enormi și o gură 
fragilă. Bănuia că avusese o noapte îngrozitoare, dar 
preferă să n-o menţionezee. Nu arăta tocmai abordabilă. 

Hayley oftă şi se urcă în camionetă, gândindu-se că 
statura ei măruntă nu-i prea ușura trecerea de pe trotuar 
în cabina mașinii. Nu-și amintea când călătorise ultima 
oară cu o camionetă. Oare erau făcute pentru giganți, 
sau ce? 

O privire laterală spre Matt îi aminti că, da, pentru 
giganți erau. Arăta mult mai firesc acolo, decât în 
mașinuţa ei, unde stătuse ca o sardină în cutie. Aici, 
picioarele lui lungi și musculoase aveau loc să se 
întindă. Să se-ntindă și să se tot întindă. 

Hayley își feri privirea. Nu era treaba ei să caște ochii 
la picioarele lui Matt. 

Ajunseră la aeroport fără a fi conversat prea mult pe 
drum. Matt părea să-i accepte tăcerea, nedând semne că 
l-ar fi jignit. După ce-și predară bagajele, trecură în sala 
de îmbarcare. Pe când Hayley se instala într-unul dintre 
fotoliile de plastic din fața unei ferestre cât peretele, cu 

vedere spre piste, Matt se duse să ia două cafele. Hayley 
se uita după operator, prea neliniştită ca să mai simtă 
nevoia de cafeină. Deja se simţea plină de nevricale. 

Spera să aibă timp pentru o discuţie cu el, ca să afle 
ce anume aștepta de la ea și Matt, ca pereche în luna de 
miere. Din păcate, cameramanul apăru în ultimul 
moment și cu toţii se urcară în avion, așezându-se în 
luxoasele fotolii de la clasa întâi, înainte ca Hayley să fi 
apucat să afle fie și doar numele operatorului. 

Se numea Hank Fredericks, descoperi ea, în timpul 
decolării. Avea un păr șaten lung și lăţos, ochi cenușii 
pătrunzători și o cameră video cât toate zilele. Stătea de 
cealaltă parte a culoarului și începu să filmeze din clipa 
când avionul își luă zborul. 

— Probabil nu vom folosi imaginile astea, explică el, 
când Hayley se arătă surprinsă. Dar nu se știe niciodată. 
Vrem să obținem un sentiment general al experienţei 
lunii de miere. 

Lui Hayley începură să-i pocnească urechile. Aruncă 
o privire afară și observă cât de mult se micșorau toate 
cele de la sol. Texasul se întindea sub ei, cu câmpii 
gălbui, aparent moarte, despărțite prin şiruri de copaci 
închiși la culoare și, pe alocuri, întrerupte de lacuri 
scânteietoare. 

Nu zbura prea des şi îşi mută repede privirea, mirată 
de greaţa pe care o simţea. O puse pe seama nopții 
nedormite. 

— Te simţi bine? întrebă Matt, de pe locul alăturat. I 
se părea că Hayley se purta ciudat de când o luase. 
Ciudat chiar și pentru ea. 

Se întrebă dacă nu cumva era tulburată din cauza 
jigodiei ăleia de Joel Larson, gândindu-se cum ar fi tre- 
buit să facă acel voiaj împreună cu el. Văpaia arzătoare 
din pieptul lui ar fi putu să însemne gelozie, dar alungă 
ideea. Nu-i plăcea să vadă pe nimeni suferind, asta era 
tot. 

Hayley înghiţi cu greutate și dădu din cap. 

— Nu-mi prea priesc zborurile, îngăimă ea. 

Matt o luă de mână. Era o senzaţie caldă şi liniștitoare 
pentru mâna ei răcită dintr-o dată. 

Din amplificatoare de auzi glasul căpitanului. Anunţa 
zborul cu destinaţia Honolulu International Airport, cal- 
culând timpul de călătorie şi altitudinea de croazieră. La 
Honolulu se anunțau temperaturi blânde. Zborul avea 
să dureze aproape toată ziua. 

Erau în drum spre Oahu. Lui Hayley i se făcu iarăși 
rău. 

— Ce e, ţi-e bine? întrebă Hank din partea cealaltă a 
culoarului, aplecându-se s-o vadă mai bine, în timp ce-și 
dădea jos camera video de pe umăr. 

Hayley ridică privirea. Matt o bătu pe dosul mâinii. 

— E obosită doar, îl asigură el pe cameraman, 
mișcând din sprâncene. Noaptea nunţii, înţelegi... 

Hayley reuși să-l calce pe picior, fără vlagă. 
Operatorul nu păru să observe. li adresă lui Matt un 
zâmbet complice. 

— Mda, nici nu mă mir. 

Îşi puse camera pe locul liber de alături, în timp ce 
stewardesa aducea căruciorul cu micul dejun. 

— Termină! îi şuieră Hayley lui Matt. 

— Cu ce? făcu el pe neștiutorul. 

— Ştii bine cu ce! 

In obrajii lui apărură gropițele. 

— Nu știu. Cu ce? 

— Încetează cu aluziile sexuale, șopti ea jenată, 
privind cum stewardesa îi dădea lui Hank o tavă cu mân- 
care. 

— Hayley, el ne crede căsătoriţi, îi răspunse Matt, tot 
în şoaptă. 

Operatorul se repezi asupra mâncării. Matt îi zâmbi 
lui Hayley din nou. 

— După toate probabilitățile, îşi închipuie că avem 
relaţii sexuale. 

Incercă să nu râdă de expresia ei nemulțumită. 

Hayley nu se putu hotărî cum să-i răspundă și fu sal- 
vată de stewardesă, care se întoarse să le pună în faţă 
tăvile cu micul dejun, întrerupând conversaţia. Matt se 
apucă să înfulece cu poftă. Hayley abia ciugulea. 

Avea presentimentul neliniștitor că acea lună de 
miere nu urma să meargă conform planului. 
Cameramanul era puțin mai zelos decât se așteptase. 
Matt era puţin mai... Matt decât se așteptase. 

lar ea... 

Hayley își rezemă furculita pe tavă, privindu-l cu 
coada ochiului. Arăta incredibil. Bronzat de anii petre- 
cuti sub razele soarelui, în formă, chipeș. Și sexy. 

Intrase într-o mare belea. 

Capitolul 4 


— Ce faci? se aplecă Matt spre Hayley, așezată în foto- 
liul de alături, arătând cu capul spre volumul subțire din 
poala ei. Hayley răspândea un miros gingaș și curat, iar 
Matt abia se putea stăpâni să nu se aplece, dornic să-și 
îngroape fața în părul arămiu ce i se revărsa pe umeri. 

Stewardesa luase tăvile de la micul dejun, iar 
rumoarea emoţionată a pasagerilor care călătoreau în 
insule se liniștise. Nu mai rămăsese decât murmurul 
motoarelor... și Hayley. 

Părul mătăsos al lui Hayley, pielea ei netedă... 

Matt nu-şi dădea seama decât abia acum că tachinările 
sale dinainte, faţă de cameraman, în legătură cu presu- 
pusa lor noapte a nunţii, se întorceau împotriva lui însuși. 
Avea mintea plină cu imagini de care nu putea să scape — 
Hayley în pat, Hayley deschizându-și brațele în faţa lui, 
Hayley fără nici o haină pe ea. 

— E un dicţionar hawaiian, îi explică Hayley, ridicând 
privirea spre el; agită cartea cu o mână. Il studiez. 

— Studiezi? 

Matt era nedumerit, dar de bucura că găsise un alt 
subiect de gândire. 

— Pentru ce? Vei da vreun examen, la sfârșitul 
călătoriei? 

Buzele lui Hayley se subțiară. 

— Nu. 

— Să ştii că și acolo se vorbeşte engleza, continuă el. 

— Ştiu că în Hawaii se vorbeşte engleza, mulţumesc, 
spuse Hayley, alături, cu privirea ei de smarald 
serioasă și sinceră. Mă gândeam doar că ar fi intere- 
sant să învăţ câteva dintre cuvintele și expresiile 
băștinașilor. Ştii că alfabetul hawaiian are doar 
douăsprezece litere? 

Matt își încreţi fruntea, amintindu-și a treia regulă de 
bază a lui Hayley. Va trebui să punem la punct un anumit 
respect reciproc pentru părerile noastre divergente, aşa 
spusese. Dintr-o dată, se simţi vinovat. Acceptase s-o ajute 

probabil, până acum nu-i făcuse impresia că se 
descurca prea bine. 

Trebuia să se cumințească. Pentru Hayley. Pentru el 
însuși. Cel puţin, concentrarea de a învăţa hawaiiana avea 
să-i alunge din minte alte subiecte, mai periculoase. Poate 
că nici nu era o idee prea rea, în fond. 

— Douăsprezece litere. Chiar așa? întinse Matt mâna 
spre carte. Ia să văd şi eu. 

Ochii lui Hayley se dilatară de mirare, dar îi dădu 
micul volum. 

— Ce? nu se putu abtine el. Mă știi doar, îmi place să învăţ. 

— Exact, murmură Hayley, cu o expresie bănuitoare. 

— Aloha, spuse Matt, fără a se uita măcar în carte. Vezi? 
Deja sunt poliglot. 

Hayley oftă sonor. , 

— Fşti incorigibil, spuse ea. ţi mulțumesc pentru aju- 
tor. 

Şi, cu această încheiere sarcastică, întinse mâna să ia 
cartea înapoi. 

Matt nu se grăbi să i-o dea. Răsfoi rapid dicţionarul. 

— Mahalo, continuă el. 

— Poftim? 

— Mahalo, îi zâmbi Matt. Înseamnă „mulţumesc“. 

— Aha, zâmbi Hayley pe neașteptate. Mahalo. 

Matt simţi o mică tresărire în măruntaie. Ceva 
străin... şi totuşi familiar, într-un fel. O stare pe care 
prefera să n-o exploreze. 

Îşi reaminti ce avea de făcut și întoarse în continuare 
paginile. 

— Holo kolo. Şi asta-i una bună. Înseamnă, să mergi să 
te distrezi. Vom avea parte de-o mulţime de holo holo, 
aşa-i? 

— Holo holo, repetă încet Hayley. În vocea ei se simţea 
o anume timiditate, ca şi cum n-ar fi fost tocmai sigură 
dacă Matt era serios sau nu, dar ochii îi străluceau ca și 
cum ar fi sperat că era. Matt era mândru de sine. Își dădu 
seama, în chip ciudat, că reușita de a o bucura pe Hayley 
putea fi aproape la fel de distractivă ca sâcâirea ei. 

Petrecură aproape toată dimineaţa făcând schimburi 
de cuvinte și fraze hawaiiene. După masa de prânz, 
începu filmul din timpul zborului. Hayley își puse casca 
audio, concentrându-se asupra palpitantului thriller. Matt 

făcu același lucru, dar să se concentreze asupra intrigii fil- 
mului, nici pomeneală. Se simţea mulţumit şi, în același 
timp, stânjenit. Contradicţia de emoţii provenea din 
ciudăţenia unei dimineţi petrecute cu Hayley, uniţi în 
scopul de a-și întipări în minte câteva crâmpeie din limba 
arhipelagului. 

În trecut, toată relaţia lui cu Hayley se bazase pe starea 
conflictuală — tachinări, hărţuiri, farse. Fusese modul lui 
băieţesc de a-și limpezi sentimentele tulburi faţă de cea mai 
bună prietenă a surorii lui mai mari. lar acum, el și Hayley 
trebuia să se comporte ca soț și soţie — cu alte cuvinte, să 
convieţuiască în armonie. Și n-avea voie să uite că nu 
făceau decât să se prefacă. Cum de acest lucru îi păruse atât 
de simplu, în Texas? Şi de ce acum părea atât de complicat? 

Matt nu avea nici un răspuns în ceea ce-l privea pe el, 
și tocmai când reuși să facă efortul de a-și indrepta atenţia 
asupra filmului, simţi o atingere ușoară pe umăr. Se 
întoase și o văzu pe Hayley, cu capul rezemat de el și ochii 
închiși. Casca îi căzuse de pe urechi, rămânând agățată în 
cascada arămie a părului. 

Ridică mâna și-și scoase şi el casca, renunțând definitiv 
la film. Îi înconjura murmurul monoton al avionului. 
Ceilalţi pasageri dormeau, citeau sau urmăreau captivaţi 
acțiunea de pe ecran. Până și Hank trăgea un pui de somn. 
Matt nu-și putu închipui că juca teatru, de ochii camera- 
manului, când cedă ispitei și-și aplecă faţa spre creștetul 
capului lui Hayley, când îi inhală mireasma delicată de 
floare, când îi atinse părul incredibil de mătăsos. N-o făcea 
pentru Hank. Pentru el însuși o făcea. Și plăti prețul — 
săgeată fierbinte, străpungându-l drept sub pântec. 

Se afla acolo ca s-o apere pe Hayley, ca s-o ajute, ca să 
fie fratele ei mai mare — nu un amant. Atâta numai că de 
fapt nu era fratele ei mai mare. Își retrase mâna, eliberând 
şovăitor șuviţele mătăsoase. 

N-avea s-o mai atingă decât atunci când mergea 
camera de filmat, își făgădui el. Greşise cu ceea ce-i spu- 
sese lui Hayley — uneori, vacanţele aveau nevoie de reguli. 


— Deşteptarea! Am ajuns. 

Hayley clipi din ochi, zăpăcită, încercând să înțeleagă 
sensul cuvintelor rostite de Matt. Ridică privirea spre 
ochii lui albaștri. Ochii lui albaștri, aflați atât de aproape. 
Prea aproape. 

Își schimbă direcţia privirii și se pomeni uitându-se 
direct la umărul lui, îmbrăcat țipător în cămașa cu modele 
tropicale, și-și dădu seama că dormise — cu capul pe 
umărul lui Matt! 

— A! Scuză-mă, se smuci ea, îndreptându-se, în timp ce 
simțea cum i se înfierbântau obrajii. 

— Nici o problemă. 

Matt îi adresă un zâmbet nepăsător. Ar fi trebuit s-o 
mai liniştească, dar nu reuși. O făcea să se gândească din 
nou la noaptea care urma, la aranjamentele lor de dormit, 
în hotel. Încă nu rezolvaseră problema, iar Hayley știa că, 
închizând ochii, n-o făcea să dispară de la sine. 

Nervii i se încordau tot mai mult, în timp ce debarcau 
pe aeroportul din Honolulu. Un reprezentant al hotelului 
le ura tuturor bun venit, cu câte o jerbă de flori frumos 
mirositoare, iar după ce își luară bagajele, fură urcati într-o 
limuzină cu destinaţia Waikiki. 

Drumul de şaisprezece kilometri era prea scurt pentru 
Hayley, care cu fiecare secundă se încurca tot mai strâns 
în plasa pe care singură și-o ţesuse — știind, acum, că se 
întinsese mai mult decât îi era plapuma. Se concentră 
asupra peisajului, asupra frumuseţii curate a edenului 
insular de dincolo de fereastră. De la edificiile înalte din 
Honolulu până la palmierii cu frunze unduitoare din 
Waikiki, totul o fermeca. Oriunde privea, vedea numai 
vegetaţie luxuriantă și imense flori multicolore, crescând 
în mijlocul forfotei hotelurilor, a restaurantelor și a 
magazinelor. Oceanul nemărginit, de un albastru viu, 
scânteia în jurul tuturor, în timp ce goneau pe șoseaua 
paralelă cu plaja. 

Hotelul era uluitor de elegant și, la sosire, pe Hayley o 
impresionă plăcut grandoarea staţiunii tropicale, situată 
pe o întindere perfectă de plajă mărginită cu palmieri. 
Avea să se simtă ca în paradis. Numai să scape de Hank... 
şi de Matt. 

— Abia aştept s-o şterg la plajă, anunţă ea, după ce-și 
făcură formele de cazare. Singură, adăugă, în sinea ei. 

Ultimul lucru pe care-l dorea era să se fâţâie pe plajă 
cu Matt și trupul lui musculos, bronzat, uns cu loţiune, 
aproape gol. De ce nu câștigase în locul acelei călătorii 
una în Alaska? 

— Aş vrea să trag câteva cadre cu tinerii căsătoriţi 
sosind în cameră, le spuse Hank, în timp ce se îndreptau 
toţi trei spre ascensor. 

Hayley nu înţelegea ce-o fi fost atât de interesant la 
intrarea lor în camera de hotel, pentru prima oară. Găsiră 
numărul, iar Matt descuie ușa. Incepu s-o deschidă. 

— Stai! clătină din cap Hank. Doar n-o să intraţi așa, 
hodoronc-tronc! 

Matt îl privi, la fel de nedumerit pe cât se simţea şi 
Hayley. 

— Cum adică? întrebă ea. 

Hank își îndreptă privirea pătrunzătoare spre Matt, în 
timp ce-și sălta camera pe umăr. 

— Trebuie s-o treci pragul în brațe, îl instrui el. 
Romantism — asta vor oamenii să vadă. 

Hayley clipi din ochi. S-o ducă în braţe peste prag! 
Privirea îi săgetă spre Matt. Văzu în ochii lui albaștri sur- 
prinderea, înlocuită apoi, treptat, de un licăr 
ştrengăresc. Îi cunoștea acea expresie. I-o văzuse de 
prea multe ori. 

Își linse buzele, apoi înghiţi în sec. O panică iraţională 
o încremeni pe loc. 

Gândurile îi alergau nebunește, căutând o scuză, un 
motiv, orice motiv, pentru care nu puteau, nu trebuia s-o 
facă. Dar singura explicaţie care-i veni în minte era cea 
adevărată, şi anume, că se temea îngrozitor de ceea ce 
avea să simtă, ţinută în braţele lui Matt. Iar acesta era 
unicul motiv pe care nu-l putea exprima în fața lui Hank. 
Nici într-a lui Matt, la o adică. 

Iar în clipa următoare fu prea târziu, era în braţele lui 
Matt, unde afla întocmai cum anume se simţea. O ridicase 
ca pe un fulg, strângând-o la piept, cu ochii luminoși, 
ştrengărești, provocatori. Hayley îl cuprinse cu braţele pe 
după gât. Simti o însufleţire stranie, parte frică, parte 
altceva — ceva misterios. Și ciudat. Plutea, dar nu numai 
pentru că picioarele i se ridicaseră de la pământ. 

Înregistră în minte faptul că se simțea bine și că nu era 
deloc înţelept ceea ce făcea, dar nu avea încotro căci, 
chiar în acel moment, nu mai era stăpână pe trupul ei. Ca 
într-un cocon, se afla în braţele lui Matt, era încălzită de 
ochii lui Matt și, când Hank vorbi, aproape nu-și putu da 
seama ce se întâmpla. 

Uitase cu totul de Hank. 

— Perfect, acum ce-ati zice de-o sărutare? îi îndemnă 
cameramanul. 

Inima lui Hayley începu să bată în viteza a treia. Se 
întrebă dacă nu cumva o pândea un infarct. Privirea lui 
Matt deveni mai profundă, mai întunecată, dintr-o dată 
fără a mai fi glumeaţă. O mie de licurici i se treziră la viaţă 
în stomac, răspândind mici şocuri electrice spre extre- 
mităţile trupului. 

Chipul lui se apleca deasupra ei. Nu avea unde să fugă, 
nici o scăpare. Cel puţin, își închipuia că acesta era 
motivul pentru care nu încercă să-i evite buzele. 

Avu doar câteva secunde ca să se întrebe cum săruta 
Matt. Câteva secunde — apoi, știu. 


54 


Ic a TR az Doe 
i ist, pag anh -r7 a L: 
Pi "me 1.. Ta În i i 
Tn, pieca 2, uz Ma- T=, : 
Pe E ere li 


Capitolul 5 


Hayley se aşeptase la un sărut jucăuș, rapid, nepăsător 
sau feroce, dar se alese cu ceva întru totul diferit. Buzele 
lui Matt i le atinseră pe ale ei atât de ușor, încât în primul 
moment avu o deceptie. Numai de-atâta lucru era în stare 
sărutul lui Matt? Pentru asta își făcuse atâtea griji? 

Apoi, sărutarea deveni mai profundă, iar Hayley 
înţelese că atingerea abia simțită pe buze nu fusese 
decât un preludiu. Seducţia acestui sărut consta în 
gingășia lui, își dădu ea seama. Căldura senzuală o 
cuprindea cu încetul, cu tandrete și atâta putere încât se 
moleşi toată. Niciodată în viaţa ei nu mai avusese o 
senzaţie atât de intensă. Nici măcar o dată. Sărutul era 
blând, dar în același timp sălbatic. Şi cu un efect 
euforizant instantaneu. Era cel mai puternic drog din 
lume. Era Matt. 

Nervii îi vibrau efectiv de plăcere erotică. Nu era 
sigură, dar i se părea că auzea un scâncet, un geamăt, şi 
presupuse că al ei era. 

Avu impresia că auzea o ușă închizându-se, își spuse că 
probabil Matt se mișcase, dar cum să poată fi sigură de 
ceva, când tot trupul îi luase foc, ca o flacără plutitoare pe 
o mare de lavă a senzaţiilor? Întreaga făptură i se topi în 
îmbrăţișarea strânsă a lui Matt. Un tremur de dorință 
trădătoare îi străbătu trupul, fiecare vibraţie în sine 
alăturându-se celorlalte pentru a forma o adâncă fântână 
de căldură în nucleul feminităţii sale. 

Ceva se clătină sub ea — Pământul? Imediat, însă, își 
dădu seama, cu o claritate șocantă, că nu era Pământul, ci 
o saltea, iar realitatea năvăli prin ceața hipnotică a atin- 
gerii lui Matt. 

Se smuci înapoi, desprinzându-și gura de a lui, și privi 
în jur. Se simţea pierdută, zguduită. Inspăimântată. 

Stăteau culcaţi pe un imens pat de proporţii regale, 
într-o cameră luxoasă — cu ușa închisă. Undeva, pe par- 
curs, publicul lor — operatorul — ieșise din spectacol. Iar 
ea și Matt continuaseră. 

— Gata. Ne putem opri. Acum, cameramanul nu ne 
mai vede. 

Hayley ducea o luptă eroică să se exprime coerent. 
Gura abia-i mai era în stare de funcţionare, după asaltul 
erotic al lui Matt. Gândurile îi alergau nebunește. Chiar îi 
plăcuse? Înroșindu-se ca focul, se retrase tremurător de 
sub Matt şi se ridică în picioare, impunându-și ca 
genunchii să nu i se îndoaie, în pofida slăbiciunii care n- 
o mai părăsea. 

Matt se ridică și el, cu un efort de a înţelege ce se 
întâmplase. Nu intenţionase așa ceva. Mă rog, voise s-o ia 
pe Hayley în braţe și s-o treacă pragul. Așa ceva se înscria 

în limitele stabilite — s-o atingă pe Hayley numai când 
erau filmaţi. Dar, la un moment dat, pierduse contactul cu 
planul. Abia dacă mai ținea minte cum închisese ușa și o 
dusese pe Hayley până la pat. Nu și-o mai amintea decât pe 
Hayley, buzele ei, senzaţia formelor ei suple în contact cu 
trupul lui, bubuiturile inimii, în același ritm cu ale inimii lui. 

Femeia aceea era de-a dreptul ucigătoare. Se lichefiase 
în braţele lui, răspunzându-i cu o promptitudine și putere 
care-l spulberaseră. Aceasta era Hayley din fanteziile lui. 
Mare belea. Aparatul se oprise din funcţiune, iar el con- 
tinuase s-o atingă, s-o sărute. Intotdeauna se întrebase 
cum ar fi fost s-o sărute pe Hayley și așa ar fi trebuit să 
rămână, un vis adolescentin. Realitatea era prea intensă. 
Nu mergea, nu mergea, nu mergea! 

Trebuia să-și înfrâneze acea reacţie biochimică. Ce se 
întâmpla cu el? Era pe punctul să uite că nu era o 
adevărată lună de miere. 

— Perfect, se ridică el, trecându-și o mână prin păr, și 
o privi. Era roșie în obraji și avea buzele tumefiate, dar cu 
excepţia acestor două amănunte care o dădeau de gol, 
părea la fel de calmă ca întotdeauna. Matt detesta faptul 
că arăta atât de calmă. Nu se simţise și ea afectată la fel ca 
el? La urma urmei, își imaginase doar dorinţa ei? Apoi, îi 
observă tremurul mâinilor. 

— N-a fost necesar, spuse Hayley, încrucișându-și 
strâns braţele peste piept, cu mâinile îndesate la subsuori. 

Matt recurse la umor, pentru a risipi atmosfera stânjenitoare. 

— Ce n-a fost necesar? făcu el pe neștiutorul. 

Gura lui Hayley se crispă. 

— Ştii doar: să mă săruţi așa. 

— Hank mi-a spus să te sărut. 

— Dacă Hank îţi spune să m-arunci într-o prăpastie, 
sper că n-ai să-i faci cheful, replică ea rece. 

Matt înclină capul. 

— Eşti furioasă fiindcă ţi-a plăcut, asta e. 

Voia s-o audă recunoscând. Nu analiza motivul pentru 
care dorea acest lucru, îl dorea și gata. 

— Ai halucinaţii. 

— N-aş prea crede. 

— Mai scutește-mă! Filma... 

— N-a filmat tot timpul. 

Hayley își strânse buzele. 

— Bine, cum vrei, încercă ea să încheie subiectul. 

Dar nu se putu abtine să redeschidă discuţia, pentru o 
ultimă împunsătură. 

— Ce mai orgoliu avem! 

La uşa camerei se auzi o bătaie puternică. 

— Probabil e Hank, o tachină Matt. Ne-o fi auzit că ne 
certăm şi își face griji pentru căsătoria noastră. 

Se duse la ușă. Intră liftierul, împingând un cărucior 
cu bagajele. Descărcă valizele — în majoritate, ale lui 
Hayley. Matt îi dădu bacșișul și închise ușa în urma lui. 

Intre timp, Hayley se refugiase pe balcon, punând 
capăt conversatiei. Matt conchise că era mai bine așa. Nu 
era în interesul nimănui să discute mai departe dacă le 
plăcuse sau nu să se sărute. 

— Frumos peisaj, comentă el neutru, urmând-o pe 
lanai. De pe balconul camerei de hotel se vedea o fabu- 
loasă priveliște marină, o lume de albastru care se întin- 
dea spre infinit. 

— E o minune, spuse încet Hayley, privind Pacificul. O 
perfecţiune absolută. 

Se întoarse, privind înăuntru, pe lângă el. Spre deose- 
bire de peisaj, camera rămânea o problemă. 

Conţinea două fotolii și o masă, dar nici o canapea. 
Hayley era convinsă de-acum că nu putea risca să doarmă 
în același pat cu el. Mai ales după sărutul acela dezastru- 
os! Nu-i venea să creadă că își întinsese încă o capcană, în 
legătură cu care Matt s-o tachineze. Se trădase prea ușor, 
reacţionase prea instinctual. Niciodată nu mai reacţionase 
astfel la un sărut, din partea nimănui, așa că nu fusese 
pregătită să-i reziste. 

De-acum încolo, avea să fie gata. lar asta începea cu a 
nu folosi împreună același pat. 

Intră, trecând pe lângă Matt. 

— Merg să dau un telefon, să ne aducă un pat pliant, 
spuse ea, când Matt o urmă. 

— Nu e nevoie. 

— Ba e nevoie, ridică Hayley receptorul. 

— Am să mă culc pe un fotoliu, pe jos, văd eu... 

Hayley clătină din cap. 

— Ai să te culci în pat, spuse ea, formând numărul de 
interior al personalului; înainte ca Matt să se opună, 
adăugă: ești prea înalt pentru un pat pliant, pentru fotolii, 
pentru orice. 

Era hotărâtă să rezolve raţional situaţia. Cineva îi 
răspunse la telefon. Hayley ceru patul şi închise. 

Nu mai așteptă alte comentarii din partea lui Matt, 
ci deschise imediat valiza și scoase un costum de baie. 
Intrând în baie, cu trusa de cosmetice, închise ușa şi o 

încuie. Se rezemă de această stavilă zăvorâtă, privind 
drept înainte, spre oglinda cât peretele. In ce se 
băgase? 

Nu răspunde, se preveni ea singură. Nu era convinsă 
că dorea să știe în ce se vârâse. Nu era sigură că era gata 
să ştie. Indiferent de motiv, nu-i rămânea decât să abor- 
deze problema fragmentar, în porțiuni ușor de rezolvat. 
Începând chiar din acea după-amiază. Avea să se ducă la 
plajă, singură, și să se reculeagă. 

O dată planul stabilit, în câteva minute luă pe ea cos- 
tumul bikini cu margarete, și un halat subţire. Încălță 
sandalele albe și, cu părul împletit la spate, ieși din 
baie. 

— Mă duc la plajă, îi spuse ea veselă lui Matt care stătea 
întins pe pat, într-un slip bleumarin pe care și-l luase în 
lipsa ei. Nu trăsese cuvertura, dar nu conta. Hayley ştia 
de-acum cu certitudine că n-ar fi putut dormi în pat. 
Imaginea lui Matt culcat acolo i se întipărise în creier. 
Probabil că așternutul avea să rămână impregnat de 
mirosul lui. Simplul gând îi stârnea furnicături prin 
coapse și-i făcea stomacul să se dea peste cap într-un șir 
de tumbe. Cu toată instalaţia de aer condiţionat a hotelu- 
lui, se simţea încinsă toată. 

— Excelent. Vin și eu cu tine, sări Matt în picioare. 

— Nu e nevoie. 

Hayley își mușcă buzele. O rodea vinovăția. 

— N-am vrut Să par nepoliticoasă, adăugă ea. 

Înainte ca Matt să răspundă, se auzi o bătaie în ușă. 
Hayley deschise. În prag apăru un angajat al hotelului, cu 
patul pliant. 

Capul lui Hank se ivi din spatele lui. 

— Ăsta pentru ce e? arătă el spre patul pliant. 

Hayley înghiţi în sec. Mintea i-o luă la galop. 

— Nu ştiu, murmură ea. 

— Cineva din camera asta a comandat un pat pliant, 
spuse omul de la hotel. Incercă să intre cu patul, dar 
Hayley nu se clinti din loc, blocând ușa. 

— Cred că e o confuzie, spuse Matt, venind în spatele 
ei. Noi suntem în luna de miere, înţelegi... 

Şi-şi aruncă un braţ, dezinvolt, peste umerii lui Hayley. 

Halatul îi alunecă ușor de pe umăr. Simţi braţul lui Matt, 
cald și dur, pe piele. li era recunoscătoare pentru inter- 
ventie şi nu-i putea da braţul la o parte în faţa lui Hank. 

Cel puţin, asta-și spunea pentru moment. 

— N-aţi cerut pat pliant? își consultă omul carnetul, 
sceptic. 

— Nnă, făcu Matt, strângând-o și mai tare pe Hayley cu braţul. 

Angajatul se încruntă. Plecă, luând cu el și patul pliant. 
Hayley abia își înfrână imboldul de a fugi după el. Unde 
se ducea cu patul ei? 

Hank se apropie. Matt o strânse ușor de umăr. Ridică 
privirea spre el. Ochii lui scânteiau. Întotdeauna arăta de 
parcă s-ar fi distrat nemaipomenit de bine. Acea falsă 
căsnicie nu părea să-l deranjeze câtuși de puţin. 

— Voiam doar să mă asigur că ştiţi despre luau, diseară 
pe plaja hotelului, spuse Hank. Aș putea trage niște cadre 
excelente, acolo. 

— Sigur, încuviință Matt. 

Hank plecă. Cu agilitate, Hayley se strecură de sub 
braţul lui Matt. 

— Acum, mă duc la plajă. Voi încerca să obţin totuși 
patul, mai târziu. 

— Lasă-l încolo de pat, replică Matt. Găsim noi o for- 
mulă. 

— Ca de pildă? vru să știe Hayley, începând să-și piardă 
calmul. Nimic nu ieşea așa cum intenţionase. 

Matt ridică din umeri. 

— Nu ştiu. Relaxează-te. Eşti prea încordată. 

— Ba nu-s încordată deloc! strigă Hayley, proptindu-și 
mâinile în șolduri. 

O privi, cu o sprânceană arcuită. 

— Ascultă, îmi place doar să fac planuri, atâta tot, se 
apără Hayley. Asta nu-nseamnă că sunt încordată. 
Înseamnă doar că sunt pregătită. 

Matt se rezemă de tocul ușii. 

— Nu poți fi pregătită chiar pentru toate, comentă el. 
Uneori, trebuie doar să te lași în voia instinctelor, să faci 
ce simţi că e bine. 

— Cred că ceea ce simt că e bine pentru mine, în 
momentul de față, e să mă duc la plajă. Să fiu singură. Așa 
că, ne vedem mai încolo. 

Și, ocolindu-l, se îndreptă spre lifturi. 

Matt observă ceva pe podea și se aplecă să ridice 
obiectul. Era un unguent contra soarelui. Ridică privirea, 
tocmai la timp pentru a o vedea pe Hayley dispărând în 
ascensor. 

Capitolul 6 


Esti prea încordată. 

Hayley nu știa de ce o sâcâia atâta comentariul lui 
Matt, dar n-avea încotro. Se afla într-una dintre cele mai 
frumoase staţiuni litorale ale lumii și, în loc să se dis- 
treze, o obseda un lucru spus de Matt. 

Trecu grăbită prin holul hotelului, spre ușile deschise 
de la intrare. Când ieși în lumina soarelui, aerul tropical 
îl izbi pielea cu căldură și umiditate. Ridică fața spre 
soare câteva secunde, cu ochii închiși, încercând să-și 
fixeze gândurile asupra unui subiect liniștitor. 

Inhalând încet, încercă să-și elimine toate gândurile 
negative. N-avea să se lase afectată de nimic din cele 
spuse de Matt. Oricum era un netot. 

Nu era deloc încordată. Era organizată. Era meticu- 
loasă. Era... cu fălcile încleștate, își dădu ea dintr-o dată 
seama, deschizând brusc ochii. 

Făcu un efort de a-și relaxa mușchii faciali și porni 
spre plajă. Nisipul alb — de import, după cum citise în 

ghidul turistic — se întindea în ambele direcţii, din faţa 
hotelului. Atât plaja, cât și marea, erau ticsite de 
oameni. 

Ajungând pe plajă, Hayley își scoase sandalele și le luă 
în mână, pornind în căutarea unui loc plăcut, care să nu 
fie prea aproape de nimeni. Își întinse prosopul, se 
dezbrăcă de halat și se întinse, căutând prin geantă după 
loţiunea de soare. 

Scotoci câteva minute, înainte de a ajunge la con- 
cluzia că, cine ştie cum, o uitase în cameră. Pufni 
nervoasă. 

Așezându-se pe prosop, își studie pielea palidă. O 
păștea o arsură zdravănă — de-asta își adusese cea mai efi- 
cientă loţiune de protecţie contra soarelui care se găsea. 

— Ai pierdut ceva? 

Ridică privirea, punându-și o mână streașină la ochi. 
Silueta lui Matt se profila pe cerul luminos. Tinea în 
mână o sticlă de loţiune. 

— Da! înhătă ea sticla. Îţi multumesc, adăugă, mai 
îmblânzită. Poftim, îşi făcea numai gânduri negre cu el, 
voia să fie singură, iar el fusese nevoit să vină după ea 
pentru a-i face o favoare. 

— Probabil ai scăpat-o la plecare, spuse Matt. Am găsit-o 
în hol. 

Aruncă un prosop pe nisip, lângă ea, și începu să și-l 
întindă. 

— Bănuiam că ai nevoie de ea, îi aruncă el o privire. 
Te deranjez dacă stau și eu aici? Eşti la plajă. Și eu sunt 
tot la plajă... Mi se pare o prostie să nu facem plajă 
împreună, nu? 

Hayley ridică din umeri. Ce-ar fi putut spune? 
Adevărul, că avea nevoie de un mic respiro, fiindcă 
sărutul lui îi făcuse capul să se învârtească? 

— Ai dreptate, ar fi o prostie, spuse ea în schimb. 

ÎL privi cum se așeza, întinzându-și picioarele lungi. 
Avea abdomenul plat și întins, și pieptul sculptat cu 
mușchi. Era incredibil de viril... și bronzat. Lângă el, se 
simțea palidă — printre altele. 

— Sunt albă ca brânza, poți s-o și spui, zise ea. 

Bănuia că voia s-o tachineze pe tema asta. 

— Albul e la modă în zilele astea, nu? Găsesc că arăţi superb. 

Hayley deşurubă capacul sticlei cu loţiune. Superb. 
Găsea că arăta superb. Nu știa de ce o deranja asta. 
Cuvântul „superb“ suna atât de... anost. Atât de ca-ntre 
surori. Cum, desigur, era şi relaţia ei cu Matt, în pofida 
sărutării din camera de hotel. Sărutarea aceea făcuse 
parte din piesă. 

Turnându-și loțiune în palmă, își întinse un strat 
subţire protector pe picioare și brațe, apoi pe burtă şi 
piept. Îşi răsuci un braţ, încercând să ajungă la spate. 

— Stai să te-ajut, se oferi Matt. 

Îi luă loțiunea înainte de a apuca să obiecteze. 
Mâinile lui calde și ferme îi creau o senzţie minunată, 
senzuală, în timp de se mișcau stăruitor în josul șirei 
spinării, apoi din nou în sus. Când ajunse la umeri, 
măruntaiele i se făcuseră ca de gelatină. Închise strâns 
ochii, încercând să nu savureze atât de cumplit de mult 
atingerea lui. 

— O.K., sunt sigură că ajunge-atât, spuse ea pe 
neașteptate, răsucindu-se din poziția așezată, pentru 


65 


e "m= aan i r EEE e pe ag sea 

EEA a sl N? TS u at, A L a 
Fate e. tic ii i L g R 

„ES ze 4 3 AS pla AA Za i T = ee 2z miD 


a înhăta loțiunea i înapoi de la Matt. O fi fost doar efec- 
tul insulelor Hawaii, își spuse. În arhipelag, totul 
devenea hiper- senzual. Amplificat fată de proportiile 
reale. 

— Ai făcut vreodată bodysurfing? o întrebă Matt. 

Hayley îşi rezemă coatele pe genunchi, privind spre 
mulțimile din apă. 

— Nu. 

— Vrei să înveţi? 

Analiză ideea timp de treizeci de secunde în cap. 

— Îmi place să mă uit la ocean, dar nu mă simt tocmai 
la largul meu în el. Și mai ales nu-mi surâde ideea de a 
mă arunca cu capul înainte într-un val mare, intenţionat. 
Mi se pare cam periculos. 

— Nu e periculos deloc, clătină Matt din cap, ridicân- 
du-se. Haide. 

Hayley îl privi cu ochi mari. 

— Ba n-aș prea crede. 

— Tăieşte și tu puţin, o provocă Matt. Distrează-te. 
Dacă nu faci decât să stai jos aici, puteai la fel de bine să 
rămâi în Texas. 

Hayley își aminti ce spusese el, că era prea încordată. 
Ne neașteptate, vru să-i arate că se înșela. 

- O.K. 

Îi luă mâna pe care i-o întindea și se ridică. 
Observă că Matt nu-și retrase mâna, ci rămase cu 
degetele înlănţuite printre ale ei, în timp ce mergeau 
spre marginea apei. Probabil se temea să n-o ia la 
sănătoasa, dacă n-o ţinea lângă el. Şi se prea putea să 
aibă dreptate. 

— Vezi cum fac? se aplecă Matt la urechea ei, ca să-l 
audă peste vuietul oceanului și zarva oamenilor din jur, 
arătând spre înotătorii care făceau bodysurfing în 
apă. Trebuie să devii una cu valul. Vezi cum cresc va- 
lurile și-i prind înainte de a se sparge, purtându-i 
înainte? 

— Da, văd cum fac. Sunt nebuni. 

— E foarte distractiv, ripostă Matt, cu ochii albaștri 
strălucindu-i viu în soare. 

Hayley își dădu ochii peste cap. 

— Bine, hai să mergem. 

Dădu să intre în apă. Îşi dădu seama că Matt continua 
s-o țină de mână, așa că și-o desprinse. Matt se grăbi, 
luându-i-o înainte, și îl urmă cu pas nesigur. Prima oară 
când îl văzu aruncându-se într-un val, respiraţia i se opri 
în gât, iar inima i-o luă la goană. Dar el se simţea minunat, 
râdea, chiar în timp ce valul îl propulsa înainte. 

Il mai privi de câteva ori, apoi se hotărî să facă o încer- 
care. Prima oară, se sperie și nu prinse valul. Incercă din 
nou, de astă dată aruncându-se pe micul dâmb de apă 
tocmai la timp. Inima îi bubuia în piept. Era înfricoșată și 
înviorată, iar când resturile valului se sparseră dincolo de 
ea, spre mal, se ridică în picioare, clătinându-se, şiroind 
de apă. 

— Ai reușit! strigă Matt, grăbindu-se prin apa până la 
genunchi, ca să ajungă lângă ea. 

— Mhm, așa e, confirmă Hayley, mândră. 

Şi porni din nou spre larg. Matt o urmărea cu privirea. 
Observă un val mare care se apropia. Pentru început, 
Hayley încercase cu unul mic. 

Se întoarse și-i făcu cu mâna. O întârziere de câteva 
secunde, dar era prea mult. Când se răsuci din nou, valul 
i se rostogolea peste cap. 

Lui Matt îi sări inima din piept. 

— Hayley! 

Creasta lichidă se răsturnă, mugind, iar Hayley 
dispăru dedesubt. Matt o luă la fugă prin apă, activat de 
adrenalină. 

Valul se rostogolea spre nisip în spatele lui, iar Hayley 
apăru din nou, chinuindu-se să se ridice pe picioare. 

— Slavă Domnului! se apropie Matt în goană. N-ai 
pățit nimic? 

O trase spre mal. Dacă i se întâmpla ceva... 

— Nu, nimic, răspunse ea, tuşind; se înapoiară la 
prosoape, iar Hayley se prăbuși pe al ei. Am făcut o 
prostie. Nu trebuia să-mi iau privirea de la val. 

Matt dădu din cap. Nu voia să-i ţină predici. Era prea 
ușurat că nu păţise nimic. 

— Vrei să mai faci o încercare? 

— Nu! 

Hayley nici nu trebuia să stea pe gânduri. 

— Cred c-am să mă las de sportul ăsta cât timp mai 
sunt în viață, mulțumesc, îl informă ea. 

— Te-a răsturnat și pe tine o dată. Nu lăsa un mic acci- 
dent ca ăsta să te sperie. Fii doar atentă ce faci, data 
viitoare. 

— Cred că e timpul să mă duc la hotel, serios, replică 
Hayley, evitându-i privirea; o considera o fricoasă, o lașă 
încordată; dar ce-i păsa ei de părerile lui? Chiar și cu 
loțiunea, nu trebuie să abuzez de soare din prima zi. 

„Sau de Matt“, adăugă ea, în gând. O convinsese să facă 
fel de fel de nebunii — sărutări, bodysurfing... ce mai urma? 

Nici nu voia să ştie. 

— Vin şi eu cu tine, se oferi Matt. 

— Nu e nevoie. Nu suntem fraţi siamezi, să știi. 

Se temea ca vorbele ei să nu pară prea brutale. Nu o 
dorise, dar nici nu și le retractă. 

Matt o privi lung. 

— Bine. Ne vedem mai târziu. 

Şi se culcă la soare, închizând ochii. 

Hayley nu-și dădea seama dacă nu-i păsa, sau dacă era 
sonat. Revenind la hotel, se preumblă prin diversele 
magazine din holul imens, străduindu-se să nu se gân- 
dească deloc la Matt. 

Era fascinată de artizanatul local, de colierele din 
scoici şi sculpturile primitive în lemn, și mai ales de 
îmbrăcăminte. Se îndrăgosti de saronguri, fâşiile de 
pânză multicoloră drapate cu multă artă, şi sfârși prin 
a-și cumpăra unul. 

In camera de hotel domnea o liniște absolută. Făcu 
câţiva pași. 

Matt lipsea. 

Simti în stomac un mic junghi de dezamăgire. Trase 
concluzia că era o prostie — ar fi trebuit să se bucure 
că-și găsea o ocupaţie în altă parte. Scoase sarongul din 
sacoșa de cumpărături și începu să se pregătească pentru 
seara care urma. 


Când Matt intră în cameră, Hayley îl aștepta pe bal- 
con. Se opri lângă ușă, închizând-o fără zgomot în urma 

lui, cu privirea spre Hayley. Dincolo de ea, oceanul scân- 
teia albastru și auriu în lumina asfinţitului, încadrând-o 
în văpaia lui. 

Apoi, Hayley se întoarse și intră, iar lui Matt i se opri 
respiraţia. Era mai frumoasă decât înainte, dacă se putea 
așa ceva. Își lăsase părul arămiu despletit în jurul ume- 
rilor. Trăsăturile ei fine erau scoase subtil în evidenţă cu 
ajutorul machiajului. O fâşie subţire de pânză îi 
cuprindea trupul, în stil insular, învăluindu-i silueta 
zveltă într-un mod ispititor. 

— Unde-ai fost? îl întrebă. Vom întârzia. 

— Acum chiar că parc-ai fi o nevastă, replică Matt, 
trecând imediat la tachinările sale obișnuite; petrecuse 
ultimele câteva ore încercând să se convingă că plecarea 
ei de la plajă nu-l deranja cu nimic. M-am interesat de 
activităţile hotelului. Am aflat că au instructori de scu- 
fundări... 

— N-am de gând să mă scufund, anunţă Hayley. 

— Dar de cursurile de hula, ce zici? Ai putea face o 
încercare. 

Şi-o şi imagina pe Hayley rotindu-și trupul în acor- 
durile senzuale ale muzicii polineziene. 

— Eu, să dansez hula? făcu ea o mutră neîncrezătoare. 
N-aş crede. 

— De ce nu? nu se putu abține Matt să insiste. 

Întrebarea lui o făcu să pară nedumerită, apoi iritată, 
şi schimbă subiectul. 

— Nu crezi c-ar fi timpul să te pregătești? îi propuse ea. 

Matt făcu un duș și se schimbă repede, luând pe el 
altă cămașă tropicală și un şort de doc albit la spălat. Se 

întâlniră în hol cu Hank, care îi urmă pe plajă. Briza 
ușoară purta o aromă de porc fript. Din megafoane urla 
muzică polineziană. În mâini le fură îndesate mai tai-uri, 
iar Hayley se pomeni cu un boboc colorat după ureche. 
Domnea o atmosferă sărbătorească și zgomotoasă — 
câtuși de puţin romantică, spre incredibila uşurare a lui 
Hayley. Ambianţa era mult prea aglomerată, zgomotoasă 
și plină de viaţă, pentru așa ceva. Se făceau demonstraţii 
de jocuri și meşteşuguri hawaiiene, după care Hayley 
asistă la un instructaj de confectionare a lei-urilor, în 
timp ce Matt cobora lângă ocean pentru a învăța cum să 
arunce plasele de pescuit conform tehnicii indigene. 
Reveni ud și vesel, cu ochii săi albaștri strălucind. Hayley 
îi petrecu un lei pe după gât. Se simţea într-o dispoziţie 
generoasă. Matt era fratele celei mai bune prietene a ei, 
iar toate celelalte nu erau decât o plăsmuire a propriei 
sale imaginaţii. 

— Pentru tine, spuse ea cu un surâs, amintindu-și să-i 
fie recunoscătoare lui Matt pentru că îi dăduse posibili- 
tatea de a face acea călătorie. Îi acordase un mult prea 
mare credit de a-i controla emoţiile şi reacţiile fizice. 
Poate că avusese dreptate s-o acuze că era prea încor- 
dată. Avea să se destindă şi să se bucure de călătorie. Din 
partea lui Matt n-o pândea nici un pericol. 

Făcuse prea mult caz de sărutul acela. Matt nu-l luase 
în serios și nici ea nu trebuia să-l ia. 

— Îţi mulțumesc, spuse el, zâmbindu-i la rândul său. 

Mirosea a pește, ceea ce n-ar fi trebuit să fie deloc 
atrăgător, dar era. Masculinitatea îi emana prin toţi porii. 
Hayley se înfioră, în pofida aerului cald al serii. Niciodată 

în viața ei nu mai fusese atât de conștientă de prezenţa 
unei alte fiinţe omeneşti. Ce se întâmpla cu ea? 

Atâta despre lipsa oricărui pericol! Amintirile sărutu- 
lui lui o cotropeau. 

— Ți-e foame? întrebă Matt, iar Hayley observă că 
oamenii se așezau la coadă pentru a-și lua mâncarea de 
la bufet. Matt o cuprinse cu un braţ de talie. Dintr-o dată, 
se simți plină de viaţă și lihnită de foame, fiindu-i poftă 
nu numai de ospățul hawaiian. Dar în avion nu prea 
mâncase, așa că se concentră asupra foamei pe care și-o 
putea astâmpăra cu mâncăruri exotice. Pe cealaltă tre- 
buia să înveţe să şi-o renege. 

Îşi îndreptă atenţia spre ciudata masă — porc copt 
într-un cuptor subteran, cartofi dulci, un sos gras 
vinețiu despre care i se spuse că se numea poi, sur- 
prinzător de gustos, și altele, ale căror nume nici măcar 
nu le află. Masa se încheie cu prăjitură de cocos și 
ananas proaspăt. 

După aceea, începură să admire un spectacol 
polinezian, inclusiv un dansator cu flăcări. Peste plajă 
se lăsa noaptea, întunericul fiind risipit de lumina 
focurilor și costumele multicolore ale artiștilor. 
Vârfurile de ac strălucitoare ale stelelor spuzeau bolta 
cerească. 

Hank păstra distanța, dar era prezent tot timpul în 
gândurile lui Hayley. Când Matt o cuprinse cu un braţ de 
mijloc pentru a o conduce la bufet, știu că o făcea pen- 
tru că Hank îi observa. Când își petrecu braţul pe după 
umerii ei, în timpul numărului de dans cu flăcări, știu că 
tot din cauza lui Hank o făcea. 

Iar când reprezentaţia se sfârși, hotel începând să se 
audă până pe plajă muzică romantică toridă, Matt o invită 
la dans, și știu că și acest lucru i se datora tot lui Hank. 

Și, din pricina lui Hank, acceptă. Sau, poate din cauza 
mai tai-urilor — nu era sigură. Ştia doar că ajunsese la 
limita rezistenţei. 

Matt o cuprinse cu braţul pe după talie și o trase la 
pieptul său lat. Fiori de emoție îi dansau prin șira 
spinării. Imbrăţișarea lui se strânse și începură să se 
miște încet, în ritmul lent, hipnotic, al muzicii. 

Creierul ei lansă un mesaj de avertisment. Stop! Se 
apropie un pericol! 

Matt. 

Avu nevoie de câteva secunde pentru a-și da seama că 
nu-i rostise numele cu voce tare. 

— Matt... îngăimă ea. 

Matt rămase nemișcat și o privi. Avea o expresie atât 
de tenebroasă, atât de intensă, încât lui Hayley i se 
înmuiară genunchii. 

— Mi-e... 

Cu gândirea complet incoerentă, se chinuia să caute 
o scăpare din încurcătura în care intrase. O ieșire din 
brațele lui. Dădu drumul primului gând care-i veni în 
minte. 

— Mă simt rău. Trebuie să mă întorc în cameră. 

Capitolul 7 


Era o lașă. Și putea să se împace cu gândul, conchise 
Hayley, în timp de se îndrepta aţă spre hotel. Cele cu 
care nu se putea împăca erau consecinţele faptului de a 
rămâne în braţele lui Matt încă un minut. 

Îi plăcuse mult prea mult. 

— Crezi că nu ţi-a căzut bine vreo mâncare? întrebă 
Matt, cu ochii plini de îngrijorare. 

Hayley se simţea îngrozitor. Poftim, acum își mai 
făcea și griji pentru ea. 

— Nu știu. N-aş crede. 

Ceea ce îi făcea rău nu era din vina hotelului, cu 
siguranță. 

— Am avut doar o zi cam obositoare. Ar fi mai bine să 
mă bag în pat. 

Intrară într-un ascensor. Cabina se puse în mișcare, 
purtându-i în sus. Patul. Patul! Încă nu rezolvase 
problema patului. 

Îşi dădu seama dintr-o dată că la luau îi fusese mult 
mai bine. Acum, iarăși trebuia să aibă de-a face cu Patul. 

— Nu trebuie să te retragi şi tu, numai fiindcă eu sunt 
obosită, îi spuse ea lui Matt. Ar fi nedrept. E încă 
devreme. 

Matt arcui o sprânceană. 

— Suntem în luna de miere, Hayley. Nu te prea pot 
expedia la culcare de una singură. Ce impresie ar da? 

— Ciudată, cred, recunoscu ea. 

Liftul ajunse la etajul lor. Merseră încet spre cameră. 
Matt descuie uşa, cu cartela. 

Hayley intră. Se micșorase cumva camera, sau se 
mărise patul? Părea să domine tot spaţiul. 

Se aşeză într-unul din fotoliile de lângă masă. Fusese, 
într-adevăr, o zi grea, dar ea era mult prea agitată ca să 
adoarmă. Şi-i era cald. Oare se încinsese camera în lipsa 
lor? 

— Ce zăpușeală e aici, comentă Matt. Nu te superi 
dacă deschid puţin uşa, nu? 

El, unul, știa de ce îi era cald, și nu credea să aibă 
vreo legătură cu temperatura propriu-zisă din cameră. 
Puterea sugestiei era aceea care-l înfierbânta așa. La 
urma urmei, erau în luna de miere. 

— Nu, te rog, îl îndemnă Hayley. 

Matt deschise una dintre ușile care dădeau pe 
balcon. 

— Voi comanda ceva de la room service, anunţă ea pe 
neașteptate. Se gândea că un ceai de plante o putea 
ajuta să-şi calmeze nervii întinși la limită. Oricum, ar fi 
amânat scadenţa aranjamentelor pentru dormit. 

— O.K. Eu iau o bere, spuse Matt. 

Se duse la valiză și cotrobăi prin ea, în timp ce Hayley 
telefona la room service. Apoi, intră în baie și se 
schimbă. Când ieși, avea pe el un tricou alb simplu și un 
şort de boxer cu personaje din desenele animate. 

— Tu cu astea te culci? îl întrebă Hayley. 

Matt îi adresă un zâmbet, arătându-și dinţii albi și 
gropiţele. 

— Mhm. Totuși, de obicei dorm gol. 

Hayley înghiți în sec. Matt, gol. Era prea mult. 
Încercă să-și alunge imaginea din minte. 

— Tu ce porti la culcare? se interesă Matt, așezându-se 
în celălalt fotoliu. 

Hayley se bucura că-și amintise să renunţe la negli- 
jeul negru pe care și-l împachetase pentru luna de 
miere, înlocuindu-l cu o cămașă de noapte pudică, din 
bumbac alb. 

— Nu fi impertinent, replică ea. 

Matt râse. 

— De parcă n-o să aflu, îi aminti. 

Noroc că în același moment se auzi o bătaie în ușă. 
Matt se ridică și-i deschise ospătarului. 

— Unde doriţi s-o pun? întrebă acesta. 

Îl îndrumă spre masa de lângă Hayley. Tânărul puse 
tava pe masă, iar Matt semnă nota de plată, adăugând și 
un bacșiș. 

— Mulţumesc, domnule. 

Închise ușa în urma lui. 

Hayley își făcea de lucru cu ceaiul. Avea frișcă, zahăr 
și lămâie. Și-l pregăti, apoi luă o sorbitură din lichidul 

fierbinte. Matt destupă berea și trase o duşcă răcori- 
toare, direct din sticlă. 

Dintr-o dată, în cameră se lăsase o tăcere desăvârşită. 

Matt începu să spună ceva, în același timp în care 
vorbi și Hayley. Cuvintele li se încălecară și tăcură amân- 
doi. 

— Haide, insistă ea. 

Oricum nu era sigură ce voia să spună. Atâta numai 
că tăcerea o stânjenea. 

Matt ridică din umeri. 

— Voiam să te-ntreb ce planuri ai pentru mâine, îi 
adresă el un zâmbet ironic. Sunt sigur că ţi-ai făcut pla- 
nuti. 

Hayley ridică aproape imperceptibil din umerii ei 
supli. 

— Să-mi iau ghidul. 

Se ridică și traversă odaia, scoțând din poșetă ghidul 
turistic gros. 

— Am aici o hârtie cu lista lucrurilor pe care vor să le 
facem cei de la televiziune, spuse ea, așezându-se la loc. 

— Şi dacă ai lăsa în pace televiziunea aia? Ce-ai vrea să 
faci? 

Hayley îl privi lung. 

— Nu pot lăsa în pace postul de televiziune, Matt. Ei 
sunt cei care achită nota aici, cum știi. Ei, hotelul şi nu 
ştiu ce agenţie de voiaj. Cred că ideea e să le arate tutu- 
ror ce bine ne-am distrat în Hawaii — postului de tele- 
viziune îi creşte audiența, hotelul și agenţia se aleg cu 
noi clienţi. Prin urmare, cu cât vizităm mai repede obiec- 
tivele astea turistice, cu atât ne va lăsa în pace și Hank 

mai curând. Nu trebuie decât să ne jucăm rolul, după 
care Hank va considera că și-a făcut datoria şi, în con- 
tinuare, poate vom reuși să ne vedem fiecare de ale lui. 

— Încerc să nu iau ca pe ceva personal faptul că abia 
aștepți să scapi de mine, spuse în glumă Matt. Vreau să 
zic, mi-aş putea face adevărate complexe. 

— Nu-mi fac eu griji pentru amorul tău propriu, 
ripostă Hayley. 

Era destul de sigură că Matt avea mai multă încredere 
în sine decât i-ar fi fost necesară. Unul care putea umbla 
în chiloţi cu maimuţoi pe ei și reușea totuși să pară cel 
mai sexy bărbat în viaţă n-avea de ce să se teamă. 

— In plus, sunt sigură că nu-ţi face o plăcere 
deosebită să te ţii agăţat de mine, adăugă ea, sec. 

— Ba da, insistă sincer Matt. 

— De ce? fu singura replică de care era Hayley capabilă. 

Matt descoperi că Hayley părea să nu-l creadă. O privi 
cum îi aștepta răspunsul, jucându-se cu o șuviță lungă 
de păr. 

— De ce nu? ripostă el. 

Nu era sigur cum să-i explice. Ştia că trebuia să 
păstreze distanţa faţă de Hayley, atât pe plan emoțional, 
cât și fizic. ÎL afecta foarte intens, până-n adâncurile 
fiinţei. Probabil din cauza slăbiciunii pentru ea, din 
copilărie. Încercase să-și alunge toate aceste gânduri, 
dar nu mergea. Poate că soluţia cea mai bună ar fi fost 
aceea de a-și permite să exploreze atracţia toridă dintre 
ei. Atunci, curiozitatea urma să-i fie satisfăcută. Se 
întrebă ce părere ar fi avut Hayley dacă-i făcea o aseme- 
nea sugestie. 

— Nu ştiu, răspunse ea, în sfârșit, la întrebare; ridică 
un umăr, apoi îl coborî la loc. Pur și simplu nu vreau să 
te simți obligat faţă de mine. Imi pot purta și singură de 
grijă. 

— Stiu, replică Matt. Dar nici o lege nu ne împiedică 
să umblăm împreună. Azi n-a fost chiar atât de rău, nu-i 
aşa? A 

Hayley analiză întrebarea. Își aminti cum se trezise 
din somn în avion, cu capul rezemat pe umărul puternic 
al lui Matt. Cum fusese sărutată de Matt în camera de 
hotel, cum dansase cu el pe plajă. Era „atât de rău“. 
Foarte, foarte rău — fiindcă totul fusese foarte, foarte 
bine. 

— Voi fi cum nu se poate mai cuminte, îi promise 
Matt, cu o lucire în ochii săi albaștri. Pe cuvânt de cer- 
cetaș. 

Cum reușea să fie atât de infantil și totuși sexy, în 
același timp? O făcea să se moleșească toată pe 
dinăuntru. 

— N-ai fost niciodată cercetaș, îi aminti ea. 

— Imi cunoşti prea bine viaţa, i-o întoarse Matt, 
clătinând din cap. Tebuie să fiu mai atent. Cu tine, nu-mi 
pot folosi nici unul din textele obișnuite. 

Texte? Ca textele pe care le folosea cu femeile? Flirta 
cu ea? Sau o sâcâia doar? 

— Ce texte? Ia s-aud, mai luă Hayley o gură de ceai, 
încercând să pară blazată. Da, o tachina, nimic mai mult. 

— Ti-aş spune, dar pe urmă ar trebui să te omor, 
glumi Matt, trăgând și el încă o dușcă de bere. Te mai 
simți rău? schimbă el subiectul. 

Dacă o ţinea pe aceeași direcţie, îl aşteptau necazuri 
serioase. Simplul fapt că el dorea să exploreze atracţia 
nu însemna că Hayley ar fi fost de acord. 

— Acum mi-e bine, răspunse ea, ascunzându-și un 
căscat. 

— Ţi-e somn, constată Matt ceea ce se vedea și cu 
ochiul liber. De ce nu te culci? 

Hayley nu se mai împotrivi. Oricum, nu credea că ar 
fi putut sta trează toată noaptea. 

— Mai telefonez o dată după un pat. 

Matt se încruntă, dar nu avu nici o obiecţie. Hayley 
dădu telefonul și-și termină ceaiul, în timp ce aștepta. 
Matt luă telecomanda televizorului și începu să se 
plimbe pe canale. 

Când sosi, patul fu adus de același angajat dinainte, 
care o privi suspicios pe Hayley, când îi deschise. 

— Aţi cerut un pat pliant? întrebă el. 

Hayley tocmai deschisese gura să spună că da, când 
pe culoar apăru Hank. 

Matt se înființă în spatele ei. 

— Ti-am mai spus o dată că n-avem nevoie de nici un 
pat, se răsti el, luând o atitudine enervată, de ochii lui 
Hank. 

Angajatul hotelului se uită urât la Matt, apoi la 
Hayley. Bombăni ceva printre dinţi, nu tocmai 
binevoitor, Hayley era sigură, și porni înapoi, cu pat cu 
tot. 

— Mă-ntrebam dacă nu cumva plănuiţi ca mâine să 
admiraţi unele peisaje, explică Hank. Iertaţi-mă că n-am 
discutat programul mai devreme. 

Își dădu la o parte din faţă o şuviţă lățoasă a pletelor 
sale peste măsură de lungi. Părea cam roșu în obraji, iar 
lui Matt îi trecu prin minte că, probabil, trăsese la măsea 
cam multicele tai-uri. 

— Nici o problemă, spuse el. Cred că mâine mergem 
la o plimbare. Ce zici, îţi dăm un telefon dimineață? 
Avem numărul. 

— Sigur, perfect, fu Hank de acord. 

— Noapte bună. 

Şi îi închise ușa în nas. 

Hayley se proțăpi în mijlocul camerei, fierbând. 

— Nemaipomenit! 

— Ideea cu patul era oricum proastă, Hayley, o tem- 
peră Matt. Mi-aș fi rupt spatele încă din prima noapte 
Şi... 

Ridică mâna, văzând-o gata să-l contrazică. 

— „Şi oricum nu te lăsam pe tine să dormi în el, iar 
eu să mă lăfăiesc într-un pat de două persoane. Suntem 
oameni în toată firea, să ştii. Patul e enorm. Vom încăpea 
foarte bine în el. 

Capitolul 8 


În același pat? Cu Matt? 

— Nu putem dormi în același pat, se răsuci Hayley spre 
Matt, cuprinsă de cea mai pură panică. 

Privirea i se abătu dinspre el către pat, apoi îndărăt. Îşi 
imagina cum ar fi stat culcată lângă el în patul acela 
imens, sub același acoperământ. Un val de fierbințeală 
nedorită o străbătu prin tot trupul. 

— În nici un caz! explodă ea. 

— Mă rog, nici eu nu mă culc în nici un caz pe jos, sau 
în fotoliu, când avem la dispoziţie un pat de cea mai bună 
calitate, anunţă Matt cu un calm iritant. Și nici tu n-ar fi 
cazul. Nu avem nici un motiv să nu stăm amândoi comod, 
uite-aici, în patul ăsta. 

Hayley putea găsi o puzderie de motive ca să nu se 
simtă deloc comod uite-acolo în patul ăla, şi toate înce- 
peau cu Matt. Matt și incredibilii săi umeri. Matt și pieptul 
lui musculos. Matt, cu picioarele lui puternice... 

Cum ar fi putut petrece o noapte întreagă lângă 
toată acea masculinitate uluitoare, și să mai și doarmă, 
pentru numele lui Dumnezeu? Sau, mai rău, dacă 
adormea totuși și, în toiul nopții, i se trezeau instinctele 
cele mai josnice? Putea începe pe jumătatea ei de pat, 
dar cine putea spune unde avea s-ajungă când nu mai 
ştia de ea? 

Și mai recunoștea, cu un șoc, că nu comportamentul 
lui Matt în așternut era cel care o îngrijora. Nu al lui, 
deloc, ci al ei! Nu avea încredere în sine, cu Matt alături. 
Toate gândurile și reacţiile ei normale păreau să zboare 
drept pe fereastră, când el era în apropiere. 

Nu voia să-i explice toate acestea. Nici măcar sieși nu 
și le putea explica pe deplin. 

— Nu... se cade, încercă ea. 

— Nu se cade? 

Matt izbucni în râs. Dar își dădea seama că Hayley nu 
găsea nici pe departe situaţia la fel de amuzantă, așa că 
făcu un efort să se abţină. Și-așa era destul de enervată, iar 
el se adâncise deja în propria-i bătălie personală de a nu 
lua prea în serios aranjamentele de dormit. Dacă le lua în 
serios, fie și doar pentru o secundă, nu știa cum avea să 
reziste până dimineaţa. 

— Chiar aşa, nu se cade, repetă Hayley cu 
încăpățânare. Nu suntem... 

— Căsătoriţi? Păi toată lumea crede că suntem. 

— Noi ştim că nu suntem. 

— Exact, ştim că nu suntem, așa că ne vom compor- 
ta ca atare. Dar toţi ceilalți de pe-aici cred că suntem 
căsătoriţi, deci nimănui n-o să i se pară că nu se cade 

să dormim în același pat. Ăla pliant e cel pe care 
oamenii l-ar găsi ciudat, la un cuplu în luna de miere. 

Îi captă privirea și o susținu, provocator. 

— Ce-i cu tine? Ţi-e teamă că n-ai Să poti rămâne în 
partea ta de pat, asta e? 

Se sili să miște din sprâncene, ca și cum ar fi luat-o în râs 

— Așa? Bine! se repezi Hayley, ridicându-și bărbia, gata 
să accepte provocarea. Nu mi-e câtuși de puţin greu să 
stau în partea mea de pat. Pur și simplu nu sunt sigură că 
salteaua asta regală e destul e mare pentru toți trei: eu, tu 
și orgoliul tău. 

Matt râse. 

— Eu nu-mi fac griji. 

— Perfect. 

Hayley se încruntă în sinea sa. Cum, necum, tocmai 
acceptase să se culce în același pat cu el. Şi nu era deloc 
sigură cum se întâmplase! Dar n-avea de gând să-i spună 
că nu se credea în stare să facă fată. Dacă el era capabil de 
asta, atunci şi ea era. Și se săturase să-l tot facă s-o con- 
sidere o mironosiță. 

— Bine, atunci cred că mă pregătesc pentru culcare. 

O invită spre baie, cu un gest curtenitor. Hayley se 
refugie dincolo de ușa închisă. Se întrebă dacă nu cumva, 
până întârzia ea cu pregătirile, Matt ar fi putut să 
adoarmă. Asta i-ar fi prins bine — dacă, la ieșire, îl găsea 
trăgând la aghioase. Atunci nu mai era nevoie să-l vadă, 
să-i vorbească... să-l dorească. 

Putea foarte bine să-şi închipuie că nu era decât o 
pernă în plus pe pat. O pernă uriașă, musculoasă, pe care 
n-avea voie s-o atingă, în care nu-și putea îndesa obrazul... 

Ideea cu perna era cea mai tâmpită analogie, conchise 
ea. Trebuia să şi-l imagineze ca pe ceva mai puţin ten- 
tant. Poate că soluţia cea mai bună era să-l ignore com- 
plet, să-și închipuie că era invizibil. Avea să-și imagineze 
că era singură în pat. Un pat imens, cum subliniase el. 
Erau doi oameni în toată firea, care se cunoșteau din 
copilărie. Nici o problemă. 

Se duse la valiza pe care şi-o adusese în baie şi 
deschise capacul, începând să-și caute cămașa de noapte 
— cea albă și cuviincioasă, cu care înlocuise neglijeul. 

Și n-o găsi. 

Intoarse pe toate fețele hainele din valiză, căutând cu 
înverșunare. Agăţase pe umerașe rochiile pe care și le 
luase cu ea, lăsând înăuntru numai pantalonii scurți, 
maiourile, bikinii şi lenjeria intimă. Nici urmă de cămașa 
albă de noapte. 

Vâri mâna în buzunarul interior și scoase ceva 
mătăsos, închis la culoare... 

Era neglijeul negru! 

Rămase cu gura căscată, holbându-se la materialul ca 
un voal de abanos. Cum să poarte așa ceva, în pat cu 
Matt?! 

Dar altceva nu mai avea. Ce se întâmplase cu cămășuţa 
ei albă? 

Buzele i se strânseră, pradă unei suspiciuni de 
moment. Beth! Sora lui Matt fusese lângă ea, în timp ce-și 
făcea bagajele. Era oare modul lui Beth de a da un mic 
ghiont prieteniei dintre ea și Matt? 

— O, Doamne, şopti Hayley. 

Ce-avea să se facă? Halal nici o problemă! Avea „o 

problemă“! O problemă cât toate zilele! În pofida faptului 
că-și adusese două valize, nu luase la ea nici un tricou. 
Păstrase loc în bagaje pentru tricouri cumpărate ca 
suveniruri din insule. 

Gândul îi zbură la halatul de plajă. ÎL putea folosi ca pe 
un capot ad-hoc... dacă nu l-ar fi lăsat pe un scaun, în 
cameră. 


Matt închise ușa spre balcon, apoi se întoarse și 
privi prin cameră. Era un interior superb, romantic. 
Inainte, la lumina zilei, nu păruse atât de... trădător. 
Mirosul florilor, al lui Hayley, îi inunda nările, și văzu 
că-și scosese bobocul de plumeria din păr, lăsându-l 
lângă pat. Alte flori proaspăt culese se aflau într-o vază 
de pe masă, iar pe fiecare pernă din patul pregătit ca o 
invitaţie de către cameristă erau depuse frunze ale 
arborilor de cacao. 

In baie curgea apa, dar cu excepţia acestui sunet, dom- 
nea tăcerea. Avea să fie și mai liniște, când Hayley 
închidea apa și se vâra în pat. 

Luând telecomanda televizorului, Matt se așeză şi iar 
începu să schimbe canalele. Nu găsea nimic care să-l 
intereseze. Mai apăsă o dată pe buton și îi atrase atenţia 
un geamăt. Două trupuri goale și înfierbântate umplură 
tot ecranul. 

Mută repede pe alt program. Deja era în suprasarcină 
senzorială. 

In baie, apa se opri. Câteva minute, se lăsă iar liniștea. 
Matt şi-o imagină pe Hayley pieptănându-și încet părul 
arămiu bogat, ale cărui bucle i se unduiau grele în jurul 

umerilor. Se încruntă, nemulțumit de sine însuși, încer- 
când să-și îndrepte atenţia spre canalul de știri. 

Încuietoarea ușii de la baie ţăcăni uşor, iar ușa se 
deschise. Hayley ieşi, încă îmbrăcată complet. 

Își înhătă halatul de plajă de pe scaun și se înapoie 
direct în baie, cu materialul subțire drapat pe brat. 

Într-o clipă, Matt simţi un val de fierbinţeală prin vene. 
Având în vedere că halatul era atât de subțire, dacă Hayley 
își închipuia că fâșiuța aceea de material era mai decentă 
decât ceea ce intenţiona să poarte la culcare, îl așteptau 
niște torturi fizice serioase. 

Hayley închise ușa, iar peste câteva momente o 
deschise din nou. Cu multă pompă, Matt se duse la tele- 
vizor Să regleze imaginea. Toate terminaţiile nervoase 
din trupul lui urlau să se întoarcă și s-o vadă cum făcea 
cei câțiva pași dintre baie şi pat, dar n-o făcu. Avea să se 
poarte ca un gentleman. Şi-n plus, cine avea nevoie să i 
se întipărească în creier cu fierul roșu imaginea lui 
Hayley într-o cămașă de noapte sumară și un halat 
subțire? El, în nici un caz. Îi era destul de greu să facă faţă 
propriilor sale fantezii. Realitatea nu putea fi decât și mai 
dificilă. 

Când în sfârșit se întoarse, Hayley era culcată în așter- 
nut, cu cearșaful și pătura trase până la bărbie. I se vedeau 
numai ochii luminoși, obrajii palizi și părul revărsat pe 
pernă. Alcătuia o imagine ispititoare. Prea ispititoare. 
Dacă o mai privea mult, se temea că avea să uite de toate 
promisiunile pe care tocmai și le făcuse. 

Se răsuci pe călcâie, intră în baie, închise ușa și 
începu să se spele pe dinţi. Când reveni, Hayley stinsese 

veioza și închisese ochii. Se ghemuise cât mai departe de 
jumătatea lui de pat, ajungând atât de aproape de mar- 
gine încât Matt se întrebă dacă până dimineaţa n-avea să 
cadă. 

Stinse televizorul, apoi și veioza de pe noptiera lui, şi 
se strecură în așternut. Stătu astfel un timp, până când îl 
răpuse curiozitatea. 

— Noapte bună. 

Voia să știe dacă adormise sau nu. 

— Noapte bună, răspunse Hayley în șoaptă. 

Matt își împreună mâinile sub cap, rămânând cu 
privirea în întuneric. Se întrebă dacă și lui Hayley îi era la 
fel de greu să-și potolească trupul ca lui. Era atât de 
conștient de prezenţa ei în pat. Atât de aproape — și, în 
același timp, atât de departe... 

Închise ochii și se lăsă în voia gândurilor. Se afla într-o 
casă. Era o casă pe care el însuși o construise, dar unele 
părți din ea nu erau terminate. Peste tot se vedeau copii, 
copilași cu părul roșcat și ochii verzi, în haine zdrenţuite. 
El mergea prin casă, căutând-o pe mama lor. Vag, 
conștientiză faptul că aceia ar fi trebuit să fie copiii lui, iar 
mama lor îi era soție. Numai că n-o găsea nicăieri. Casa 
era un labirint de camere. 

In sfârșit, găsi bucătăria. Acolo stătea o femeie, cu 
o oală mare, goală, în brațe. Avea părul roșu dar, 
oricât de atent o privea, nu-i putea distinge 
trăsăturile. 

„Iubitule, n-am ce le da de mâncare copiilor,“ spunea 
ea. „Nu ne-a mai rămas nici un ban. Avem de achitat 
atâtea facturi.“ 

Facturi, facturi, facturi. 

Matt își scoase din buzunarul de la spate portofelul, 
dar acesta era gol. 

„Nu vom avea bani ca să achităm notele până nu se 
pune pe picioare firma mea“, îi răspunse el. 

„Inteleg“, zise femeia, calmă. „Nu avem ce mânca.“ 

Nu avem ce mânca. Nu avem ce mânca. 

Matt se trezi cu o tresărire, deschizând ochii în bezna 
din cameră. Incercă să se dezmeticească. 

Niciodată nu avusese visuri atât de vii, visuri pe care 
putea să și le amintească. Desigur, acela nici nu fusese un 
simplu vis. Fusese un coșmar. 

Se răsuci, pentru a-şi schimba poziţia, străduindu-se 
să-și limpezească minţile. Auzea respiraţia uşoară și regu- 
lată a lui Hayley, dinspre cealaltă margine a patului. Nu 
părea să aibă probleme cu somnul. Intr-un târziu, aţipi 
din nou. 


Hayley era înconjurată de flori, munţi de flori frumos 
mirositoare. Şi muzică. Era marșul nupțial, îl recunoscu 
ea dintr-o dată. Se afla într-o biserică înţesată de lume. 
Cineva o luă de braţ. Ridică privirea și văzu că era Joel. 

„Eşti gata?“ o întrebă el. „E timpul să te dau în primire.“ 

li stătea pe limbă să răspundă sarcastic că o dăduse 
deja în primire când fugise la Vegas, dar nu putea vorbi, 
oricât de tare ar fi încercat. Joel o conducea prin naos. Era 
un culoar incredibil de lung, iar Hayley îşi spunea că în 
veci n-avea să ajungă la capăt. 

In fața altarului o aștepta un bărbat. Purta o haină de 
smoching și pantaloni scurți. Nu se întoarse, așa că nu 

putu să-i vadă chipul. Mama ei stătea așezată în prima 
strană. Alături erau toţi cei cinci soţi ai ei. 

Hayley ajunse la altar, dar mirele dispăruse, mistuin- 
du-se ca şi cum nici n-ar fi fost. 

„Unde s-a dus?“ întrebă. 

Mama ei apăru lângă ea. 

„Nu prea avem noroc la bărbaţi, așa-i, draga mea?“ 
comentă, bătând-o pe spate. „O fi un blestem la 
mijloc...“ 

Blestem, blestem, blestem. 

Se trezi, tresărind, cu un mic țipăt. Clipind din ochi, își 
dădu seama imediat că zăcea pe jos. Cu siguranţă, căzuse 
din pat! 

Mă rog, bine că se rostogolise pe jos, nu în direcţia 
opusă, își spuse ea, buimacă. Matt respira adânc și regu- 
lat; dormea, deci nu-i observase jenanta căzătură. 

Se încruntă în întuneric. Visase ceva, dar acum nu-și 
mai amintea ce anume. Oboseala o învinse și adormi din 
nou. 


Hayley se cuibări mai bine, apoi se întinse, trezindu-se 
încet, în prima ei dimineaţă pe insula Oahu. O aștepta 
paradisul. Şi totuși, îi plăcea prea mult în pat pentru a se 
grăbi să se scoale. Pernele din hotelul acela erau fabu- 
loase, îşi spuse ea, cu mintea încețoșată. Atât de tari, de 
calde, cu parfum de mosc... 

Mosc? 

Deschise ochii. 

— Matt! chiţăi ea, când îi întâlni privirea, la doar câteva 
degete de faţa ei. Ce faci? 

Şi-şi trase capul de pe umărul lui mult prea confortabil. 

— Ce fac? Ce faci tu? se aprinse în ochii lui o luminiță 
drăcească. Ştiam eu că nu ti-e uşor să rămâi în partea ta 
de pat. 

Hayley nu avea ce explicaţii să-i dea. Temerile ei se 
adeveriseră — în somn, alunecase inconștient în braţele 
lui Matt. Ce situaţie umilitoare! 

Se rostogoli și cobori din pat, hotărâtă să ajungă cât 
mai departe posibil de Matt şi umărul lui ispititor. Ochii 
lui, mai întâi dilatati, apoi întunecându-se, o înștiinţară că 
făcuse încă o greșeală. 

Uitase complet de neglijeu, iar acum stătea în faţa lui 
Matt, practic goală, numai cu cămășuţa transparentă pe ea 
— în lumina zilei, nici mai mult, nici mai puţin. 

Obrajii i se împurpurară. 

— Nu te superi dacă fac eu un duș mai întâi, nu-i așa? 
îl întrebă ea politicoasă, silindu-se să arboreze cea mai 
falsă expresie cu putință. 

— Dă-i bătaie, răspunse Matt, privind-o în continuare 
cu un interes vădit. Eu comand micul dejun. 

Hayley fugi în baie. Se întrebă cât timp petrecuse ghe- 
muită lângă Matt. Şi cât timp fusese el conștient de acest 
lucru. 

Capitolul 9 


Matt își mai verifică o dată cravata în oglinda de dea- 
supra biroului din camera de hotel. Hayley era în baie, 
îmbrăcându-se. Petrecuseră toată ziua împreună, sub 
ochiul atent al lui Hank și al camerei lui video, admirând 
peisajele din jurul orașului istoric Honolulu și, apoi, 
făcând o drumeţie până pe Diamond Head. Hayley pro- 
pusese să comande cina de la room service, dar Matt 
recursese la propriul său ghid turistic, pentru a o îmbia la 
o cină într-unul din celebrele restaurante de pe plaja din 
Oahu. 

Ziua fusese absolut ireală, de la deșteptarea cu Hayley 
cuibărită pe umărul lui și până la orele de plimbare prin 
palatul regal hawaiian și muzeul maritim, ținându-se de 
mână, urmate de excursia până în vârful străvechiului 
crater. Mica lor versiune a piesei cu tinerii căsătoriți avea 
asupra lui Matt un efect imbătător. 

li era nespus de greu să ţină minte că nu era cu 
adevărat soțul ei. 

În minte îi reveni visul din noaptea trecută. Oare era 
îngrijorat, în subconștient, că dacă dădea curs atracției 
faţă de Hayley putea ajunge într-o situaţie pentru care 
încă nu era pregătit? Se mai simţise atras de 
nenumărate femei, în trecut — și își urmase imboldul 
fără a-şi face nici cea mai mică grijă în acest sens. De ce, 
când era vorba de Hayley, se ridica o asemenea pro- 
blemă? 

Hayley ieși din baie. Arăta răpitor, într-o rochie bleu- 
marin ce cădea în unduiri lascive de-a lungul siluetei sale 
zvelte. Își lăsase părul despletit, revărsat în jurul umerilor. 
În timp ce se apropia, îl învălui senzualul ei miros femi- 
nin. Sângele i se aprinse în vene. 

— Arăţi superb, spuse el încet. 

Privirea îi stărui asupra materialului mătăsos al 
rochiei, contemplând felul cum i se mula pe sâni, pentru 
ca apoi să-i cuprindă în coborâre talia și șoldurile. Gura 
i se uscase ca iasca. Se mira ce nervozitate îl apucase 
dintr-o dată. Pe el, femeile nu-l nelinișteau nici în ruptul 
capului. 

Hayley își trecu mâinile peste rochie, părând puţin 
cam jenată. 

— Mulţumesc. Și tie îţi stă bine. 

Începea să regrete că acceptase să ia cina cu Matt. 
Să se prefacă soţia lui în timpul zilei, de față cu Hank, 
era una. Dar să meargă la restaurant, numai ei doi, era 
cu totul altceva. Începea să pară ca... o întâlnire 
amoroasă. 

Însă de-așa ceva nici nu putea fi vorba. Matt îi era ca 
un frate, pentru numele lui Dumnezeu. 

Numai că felul cum o privea în acest moment nu arăta 
deloc fratern. Poate din cauză că tot teatrul lor cu luna de 
miere îi deforma percepția realității. 

Sau poate din cauza felului letal de sexy în care îi 
stătea lui Matt în costum. 

Hayley se strădui să-și abată gândurile de la 
neliniştitoarea atracţie a sexualităţii lui Matt, în timp ce 
ieșeau în hol și luau liftul să coboare. De dimineaţă, 
închiriaseră o mașină pentru a circula mai ușor pe insulă 
în timpul sejurului. Matt o aduse de la parcare, în timp ce 
Hayley îl aștepta în hol, apoi cobori ca să-i deschidă 
portiera. Restaurantul se afla la doar câteva minute dis- 
tanță, pe plajă. 

Imensele ferestre de plexiglas ale localului păreau să 
aducă Pacificul verde-albăstrui înăuntru, printre ei. 
Plafoanele susținute pe bârne neacoperite, candelabrele 
de cupru, fântânile arteziene și muzica de pian întregeau 
atmosfera romantică. 

Ospătarul le aduse o tavă cu delicatese și două pahare 
de apă. Comandară vin. Hayley luă o îmbucătură din 
ştiuletele miniatural de porumb și privi spre ocean. 

— E fabulos, șopti ea. 

Matt surâse cu căldură. 

— Mă bucur că-ţi place. 

— Ce plăcut e, să stau jos şi nimic mai mult. Azi am 
umblat enorm. 

Hayley avea o senzaţie ciudată, ca o palpitaţie în sto- 
mac. Sau îi era cu adevărat foame, sau era neliniștită. Și, 
fiind destul de sigură care era cauza, știa că mâncarea nu 
avea să-i rezolve problema. 

Chelnerul sosi aducându-le vinul, iar după ce plecă 
din nou, Hayley își aminti că nici măcar nu se uitase în 
menu. Își îngropă nasul în el, bucuroasă că avea și alt 
subiect de analiză decât ochii vrăjitori ai lui Matt. 

— Te-ai decis ce vrei? o întrebă el, după câteva minute. 

Pe tine, fu răspunsul care-i trecu prin minte lui Hayley, 
neînfrânat. 

Clipi din ochi. De unde-i mai venise și ideea asta? 

— Aă, peştele, peşte proaspăt din insule, răspunse ea, 
fierbând de furie. Nu-și amintea nici un cuvânt din menu. 

Ospătarul reveni. Hayley luă o sorbitură de vin, în 
timp ce Matt se interesa de peştii pescuiţi în ziua aceea. 
Chelnerul îi informă că specialitatea zilei era ahi, un soi 
de ton. Matt o privi întrebător. Hayley dădu din cap, iar el 
comandă ahi de două ori. 

După plecarea chelnerului, Matt întâlni privirea lui 
Hayley, peste masă. Câteva secunde, o luă efectiv cu 
amețeli, un val de fierbințeală înălțându-se pentru a-i 
încețoşa mintea, în același timp în care prin tot trupul o 
străbăteau fiori mărunți de emoție. N-avea cum să se fi 
îmbătat. Nu băuse decât două înghițituri de vin. 

Căută în minte un răspuns, un subiect de conversaţie 
asupra căruia să-și focalizeze gândurile. 

— Vorbește-mi despre munca ta, îl alese ea pe primul, 
la întâmplare. 

Matt o privi sceptic. 

— Vrei să auzi despre firma mea de construcţii? 

Hayley mai luă o înghiţitură de vin, începând apoi să 
se joace cu piciorul paharului. 

— Sigur. 

Îşi dădu seama că o interesa sincer să audă cum 
devenise om de afaceri puștanul poznaș cu care copilărise. 

— M-am apucat să lucrez în construcții vara, pe vremea 
liceului, începu el. Nu prea aveam bani, așa că n-am ales 
chiar de bună-voie munca. Imediat ce am crescut îndea- 
juns, am ştiut că trebuia să încep să contribui la 
întreținerea familiei. 

Hayley dădu din cap. Știa că Beth și Matt copilăriseră 
în condiţii destul de strâmtorate. Și ea trăise la fel. Mama 
ei dusese o viaţă haotică, oscilând în funcţie de soţii ei de 
moment. 

— Bunica mea merită o medalie pentru felul cum ne-a 
crescut, la vârsta ei, continuă Matt. Ştiu că eram o mare 
belea pe capul ei — mai ales eu. Și n-avea bani nici cât 
să-şi acopere singură necesităţile, necum și pentru doi 
copii pe care nu se așteptase să-i crească. 

— Lilah e extraordinară, fu Hayley de acord; bunica lui 
Matt și a lui Beth îi fusese și ei aproape ca o bunică 
adevărată. Îi mai ţii minte pe părinţii tăi? 

Nu-l auzise niciodată vorbind despre ei. 

— Nu atât de bine pe cât aș dori. Îmi amintesc clar acci- 
dentul. Beth și cu mine eram în aceeași mașină. Părinţii 
noştri au fost aruncaţi afară și au murit. Noi doi stăteam 
pe bancheta din spate. Aveam centurile de siguranță. Ei 
nu și le puseseră. 

Vorbea pe cel mai firesc ton, dar în ochi i se citea o 
anumită tristeţe. 

— Îmi pare atât de rău, murmură Hayley, pradă unui 
val de compasiune. 

Matt dădu din cap. 

— Şi cum ai ajuns de la muncile estivale în construcții 
la întemeierea propriei tale firme? continuă ea. 

Matt mâncă un ardei roşu dulce de pe platoul cu ape- 
ritive, înainte de a răspunde: 

— La colegiu nu prea mă puteam înscrie, așa că, după 
absolvirea liceului, am continuat pur și simplu să lucrez 
în construcţii. Era singura meserie la care mă pricepeam 
şi-mi și plăcea. Nu mă vedeam stând așezat toată viaţa la 
un birou. Prefer activitatea în aer liber. Mi-am scos licenţa 
de antreprenor acum câţiva ani și mi-am fondat propria 
firmă. 

Hayley bău din vin, ascultându-l. Îi admira conturul 
ferm al bărbiei, încreţiturile mărunte din jurul ochilor. Și-l 
imagina pe un şantier de construcții, fără cămașă, cu 
mușchii lui magnifici lucind de sudoare... 

— Dar tu? întrebă Matt dintr-o dată, schimbând vorba. 
Nu te-am văzut prea des, de când ai terminat liceul. 

Hayley clipi din ochi, smulgându-și gândurile de pe 
calea trădătoare pe care o apucaseră. 

— Cam prin acea perioadă, mama s-a recăsătorit, îi spuse 
ea. S-a mutat la San Antonio, iar eu am locuit într-un 
apartament comun cu câteva prietene, în timp ce urmam 
cursurile de decoraţiuni interioare la seral. 

— Nu mi-e greu să te văd ca decoratoare, comentă 
Matt. Pun pariu că ești foarte talentată. 

Hayley deveni mai cordială. 

— Mulţumesc. Îmi place într-adevăr foarte mult. E așa 
de minunat să intru în casa cuiva şi să fac ordine din haos, 
scoțând la iveală frumusețea. Toate îmi plac — materialele, 
vopselele, furniturile... E foarte distractiv. 

— Îţi place să te joci cu lucruri drăguțe, spuse Matt. 

— Iar ţie îţi place să te joci în noroi, replică Hayley. 
Avea impresia că flirta cu el, dar se distra prea bine ca să 
înceteze. 

Chiar atunci sosi mâncarea. Un timp, mâncară în 
tăcere, savurând peștele delicios și muzica de pian. 
Soarele apunea, poleind apa cu aur strălucitor. 

Lui Hayley îi trecu prin minte că, de fapt, Matt nu 
mai era același cu băiatul nesuferit din copilăria ei. 
Imaginea ei despre el rămăsese neschimbată, abia 
acum își dădea seama. N-ar fi putut să-şi întemeieze 
propria firmă, dacă nu se maturiza. De ce nu observase 
mai-nainte? 

Pentru că fusese prea ocupată să constate celelalte 
moduri în care se maturizase, își răspuse tot ea, cu o 
iuțeală nesuferită. Celelalte privinţe în care nu mai era un 
copil — cum ar fi fost pieptul lat, braţele puternice, 
sărutările blând-sălbatice... 

Simplul fapt că îi veneau aceste idei nebunești despre 
Matt dovedea cât de mult se schimbase. Arăta incredibil 
de sexy și era o companie plăcută. 

— Cum de nu mai ai relaţii sentimentale cu nimeni? 

Lui Hayley nu-i venea să creadă că-i pusese o aseme- 
nea întrebare. Totuși, dorea să audă răspunsul, așa că n-o 
retractă. 

— Am relaţii, ridică Matt din umeri. Sigur, după ce se 
va difuza filmul lui Hank, toate femeile din Dallas/Fort 
Worth Metroplex vor crede că m-am căsătorit. Ceea ce o 
să-mi cam bage beţe-n roatele vieţii amoroase. 

Hayley nu se gândise la asta. 

— Îmi pare rău. 

De fapt, nu-i părea deloc rău, dar nu zăbovi să-și exa- 
mineze adevărata stare. 

— Nici o problemă. Oricum, nu ard de nerăbdare să 
mă însor. Ă 

Chelnerul veni să strângă farfuriile goale. Ii întrebă 
dacă doreau desert și amândoi căzură de acord că se 
săturaseră. 

— Nu ştiam că te gândești, măcar, să te însori, urmă 
Hayley. Beth vorbește întotdeauna despre tine ca și cum 
ai fi jurat să rămâi toată viaţa burlac. 

— Prefer s-o las cu impresia asta, îi aruncă Matt o 
privire conspirativă. Altfel, ar încerca să mă coleze cu 
toate prietenele ei. 

Hayley se gândi la micul neglijeu negru care, cum- 
necum, își găsise din nou drumul spre valiza ei. Nu se 
îndoia nici un moment de ceea ce spunea Matt. In timp 
ce se plimbau admirând peisajele, reușise să cumpere 
nişte tricouri cu câteva numere mai mari, pe care 
intenționa să le poarte la culcare până la sfârșitul 
săptămânii. 

— Adevărul este, continuă Matt, că nu vreau să mă așez 
la casa mea până nu-mi voi pune firma pe baze mai solide, 
până nu sunt sigur că dispun de securitatea financiară 
pentru întemeierea unei familii. Copiii mei nu vor duce 
lipsă de nimic... 

— Îţi doreşti copii? îl întrerupse Hayley. 

În minte i se și formă imaginea unei case pline de 
copilași blonzi, cu ochi albaștri şi smecheri. 

— Cândva, preciză Matt. De ce, nu crezi că am stofă de tătic? 

— A, te pot vedea ca pe un tătic extraordinar, replică 
ea, dându-și seama, chiar în timp ce rostea acele cuvinte, 
cât erau de adevărate. Matt, cu temperamentul lui iubitor 
de distracţii, ar fi fost un tată fabulos. 

Matt se simțea cam stânjenit, vorbindu-i lui Hayley 
despre visele lui de viitor. Avusese relaţii cu o mulțime de 
femei, dar cu nici una dintre ele nu discutate dorința sa 
de a avea cândva o familie. Intotdeauna avea grijă să nu se 
atașeze de nici o parteneră, să nu-i dea impresia că 
aştepta de la ea şi altceva înafară de plăcerea temporară a 
legăturii. Și-atunci, de ce-și dezgolea sufletul în fața lui 
Hayley? 

La această întrebare nu putea răspunde, așa că 
schimbă subiectul. 

— Dar tu? 

Hayley rămase tăcută. 

Uită că te-am întrebat, bătu el repede în 
retragere. Ai avut dreptate — am nevoie de un antre- 
nament în materie de bun-simţ. Se presupune că asta 
e luna noastră de miere. E clar că îţi doreai să te 
măriţi, să ai copii. 

Spre surprinderea lui, Hayley răspunse încet: 

— Te înșeli. Probabil că nici măcar să mă logodesc n-ar 
fi trebuit. A fost o greșeală îngrozitoare. 

— Ce vrei să spui? Numai fiindcă a reieșit că Joel era un 
nesimtit? 

Nu era dispus să-i acorde nici o circumstanță ate- 
nuantă. 

— Nu, n-a fost vina lui. De fapt, eu am fost de vină. 
Poate că sunt blestemată. 

Cât de sincer o spusese! Matt era nevoit s-o ia în 
serios, deşi cuvintele rostite de ea nu aveau nici un 
sens. 

— N-ai vreau să-mi explici? o întrebă, cu răbdare. 

— Mama mea a fost măritată de cinci ori, începu 
Hayley. Până acum. Și a divorțat de patru ori. Tot până 
acum. Pur şi simplu, căsătoria nu e de nasul oricui, iar 
pentru copii, divorțurile sunt un infern. Zburam de la un 
„tătic“ la altul. Adevăratul meu tată a dispărut când eram 
mică, ştii. Nici măcar nu mi-l mai amintesc. 

Matt ştia că mama lui Hayley fusese măritată de mai 
multe ori. Locuind în vecini, îi cunoscuse pe câţiva din- 
tre taţii ei vitregi. In copilărie, însă, nu se gândise 
niciodată cum puteau s-o afecteze acele frământări 
repetate. 

— Şi pe urmă, ai fost și tu părăsită, de Joel, adăugă el. 

— Cu atât mai bine, spuse Hayley cu înverșunare. 
Probabil că așa n-am făcut decât să scap de mizeriile unui 
divorţ. 

— Simplul fapt că mariajele mamei tale au eșuat până 
acum nu înseamnă că şi al tău va avea aceeaşi soartă, su- 
blinie Matt. Joel n-a fost omul potrivit, și nimic mai 
mult. 

— Poate că nici nu există un om potrivit pentru mine, 
murmură Hayley, cu vocea dintr-o dată mai înceată, mai 
răgușită. Dragostea, căsătoria — sunt excelente ca mate- 
riale pentru romane. În realitate, însă, nu reușesc întot- 
deauna. 

li luceau cumva lacrimi în ochi? Matt o privi, peste 
masă, cu inima frântă de compasiune. 

— Am încercat să procedez altfel decât mama mea, să 
ştii, continuă ea; vocea ei redeveni puternică. Mama se 
lăsa întotdeauna guvernată de sentimente — se mărita din 
pasiune. Prin urmare, eu mi-am folosit capul — am ales un 
cetăţean serios, cu baze solide. Joel avea un serviciu bun, 
o reputaţie aleasă în comunitate... 

— N-ai fost îndrăgostită de el? interveni Matt. 

Voia s-o audă spunând că nu fusese, că nu ofta după 
Joel, că nu se gândise la acesta când o sărutase el... 

— Nu, nu l-am iubit, recunoscu. Îmi plăcea și îl respec- 
tam. Credeam că aveam bazele unei prietenii solide — 
care să dureze, spre deosebire de pasiune. Nu ca maria- 
jele mamei mele. Dar nici asta n-a ieșit, nu-i aşa? Nu sunt 
sigură că am să mă mărit vreodată. 

— Şi-atunci, ce planuri ai? insistă Matt. Să trăieşti toată 
viața ca o călugăriță? 

Nu găsea că ar fi fost o călugăriță deosebit de reușită. 
Era mult prea sexy. 

Hayley nu mersese cu gândul atât de departe. 

— Nu ştiu. Poate voi avea unele aventuri. 

Ideea era atât de insolită, încât fu ea însăși șocată. 

Matt părea și el năucit. 

— Aventuri? Cu cine? 

— Nu știu. 

O credea incapabilă să-și găsească un bărbat cu care să 
aibă o relaţie intimă, dacă așa voia ea? Dintr-o dată, nu 
mai dori să afle părerea lui Matt în acea problemă. Putea 
s-o deprime. 

— Oricum, așa cum spuneai, deocamdată toţi cei de-acasă 
vor crede că ne-am căsătorit, încercă ea cu disperare să 

schimbe vorba; clătină din cap. Deşi nu cred că o va înghiţi 
nimeni care ne cunoaște cu adevărat. Suntem complet opuși. 

Matt păru să-și regăsească echilibrul. 

— N-ai auzit niciodată? o provocă el. Contrariile se atrag. 

Tonul său era ironic, dar cuvintele o afectară totuși pe 
Hayley. O cuprinse o energie stranie, un amestec ciudat 
de fierbinţeală și fiori reci. 

— Cred că e timpul să mergem, spuse ea. E târziu. 

Afară se întunecase, iar Hayley nu se îndoia că avusese 
parte de Matt cu vârf și îndesat pentru o singură seară. 

Matt dădu din cap. leșiră din restaurant și se întoar- 
seră cu mașina la hotel. In timp ce străbăteau coridorul 
tăcut, spre camera lor, Hayley simţi degetele lui Matt stre- 
curându-se printre ale ei. 

Prima sa reacţie fu instinctivă, de apărare — să-şi 
smulgă mâna dintr-a lui. O deruta, o zăpăcea. O afecta în 
feluri care nu-i plăceau, pe care nu le înţelegea. 
Sentimente pe care credea că le ţinea sub control îi 
scăpau, dintr-o dată, de sub control, atunci când o atingea 
Matt. Când o atingea el, abia dacă mai putea să gândească. 

— Nu e cazul, spuse ea încet. 

— Ce nu e cazul? 

— Să mă ţii de mână. Hank nu-i aici, să știi. Nu e nevoie 
să faci lucruri din-astea când el nu ne vede. 

Avuseseră o seară reușită, dar nimic mai mult. O sin- 
gură seară. Ştia că n-avea să mai urmeze nimic și era în 
interesul ei să nu piardă din vedere acest fapt. 

— Ştiu, îi susținu Matt privirea, preţ de câteva lungi 
bătăi de inimă. Simplul fapt că nu e nevoie s-o facem nu 
înseamnă că nu putem. Imi place să te ţin de mână. 

Hayley nu ştiu ce să spună. O privea cu incredibilii lui 
ochi albaștri, producând fisuri subțiri cât firul de păr în 
pavăza din jurul inimii ei. 

— Nu cred că e o idee prea bună, spuse ea, retrăgându-și 
mâna când ajunseră la ușa camerei lor. Îşi scoase cartela 
din poșetă și deschise, cu nervii dansându-i în stomac. 
Trebuia să înceteze a mai lua atâta în serios atingerile și 
sărutările lui Matt. Toate făceau parte din jocul 
tachinărilor pe care îl practica întotdeauna cu ea. 

Iar motivul din care acest lucru o durea atât de mult 
rămânea un mister pentru Hayley. 

— Ti-a spus cineva vreodată că gândeşti prea mult? 
întrebă Matt, urmând-o înăuntru. 

— Nu susţin decât că ar trebui să păstrăm scenariul 
pentru momentele când e şi Hank de faţă, atâta tot, 
replică Hayley, crispată; își aruncă poșeta pe masă. Intru 
eu mai întâi la baie. 

Și dispăru, închizând ușa. 

Frustrat, Matt îşi trecu degetele prin păr. Scenariu? 
Credea că dorinţa lui de a o ţine de mână făcea parte 
dintr-un scenariu? Cuvintele ei îl iritau îngrozitor. 

Enervat — pe ea, pe sine, pe toată situaţia — deschise 
ușa și ieşi pe balcon. Rezemându-se cu palmele de 
balustradă, privi spre Pacificul luminat de lună. 

Se prefăceau că erau doi soţi în luna de miere, măcar 
cu atâta lucru Hayley avea dreptate. Dar mai era şi altce- 
va, ceva real, care ardea mocnit imediat sub aparențele 
jocului. Ceva care ieșise deja la suprafaţă, de câteva ori. 

El o ştia. Întrebarea era: cum ar fi putut-o convinge și pe ea? 

Capitolul 10 


Petrecură dimineața următoare la Hanauma Bay. 
Era un loc popular pentru scufundări, datorită apelor 
sale limpezi și azurii, pline cu bancuri de pești multi- 
colori și recife de corali. Hayley nu se mai scufundase 
niciodată, dar făcu o încercare, pentru că așa îi era mai 
ușor să evite strania senzaţie de dor pe care i-o provo- 
ca Matt. Apele liniștite ale golfului ferit și peștii blânzi, 
care mâncau direct din mâna ei bucățele de pâine, 
prezentau un pericol incomparabil mai mic decât 
Matt. 

După-amiază, când golful se aglomeră prea mult ca să 
se mai Simtă bine, porniră într-un tur al satelor 
polineziene autentice de la centrul cultural al insulei. 
Demonstraţiile pitoreşti de meşteşuguri, cântece și 
dansuri ofereau o diversiune binevenită. Hayley se bucu- 
ra că avea o ocupaţie. Încerca să păstreze o distanţă cât 
mai mare posibil faţă de Matt, dar îi era greu să ignore 

complet un om care trecea drept soţul ei. Când se opriră 
să bea ceva la o grădină de pe faleză, în drum spre hotel, 
Hank încă nu se despărţise de ei. 

Se așezară la o masă şi comandară un rând de băuturi. 
O formaţie locală tocmai ataca primele acorduri, într-un 
capăt al barului în aer liber. Se apropia asfințitul, iar 
localul atât de popular din Waikiki se umplea cu repezi- 
ciune. 

Hayley se scuză și merse până la toaletă. În oglindă, 
observă că nasul i se înroşise vizibil. Înainte de a fi ple- 
cat din golf, se schimbase într-o rochie de vară, la 
cabine, și își împletise larg părul într-o coadă, dar după 
câteva ore de mers prin centrul cultural, acesta arăta ca 
o claie ciufulită. Scoase din poșetă un ruj de culoare 
deschisă, ca piersica, și o perie. Se pieptănă şi-şi retușă 
machiajul, după care se întrebă pentru cine se dichisea 
de fapt. 

Pentru Matt? În ciuda făgăduielilor pragmatice pe care 
și le făcuse sieși în noaptea trecută, era îngrozitor de difi- 
cil să-și petreacă ziua cu Matt, fără a plăsmui tot felul de 
viziuni nerealiste despre cum ar fi fost dacă se simţea cu 
adevărat atras de ea... 

Revoltată pe sine, își îndesă peria și rujul la loc în 
poșetă și ieși la bar. 

Cocteilul slab de rom cu fragi pe care-l comandase era 
pe masă, și de cum se așeză luă o înghițitură. Matt își 
petrecu un braţ peste spătarul scaunului ei, aproape fără 
a părea să-şi dea seama ce făcea. Pentru el, nu era decât 
un gest mașinal. Aplombul nepăsător cu care își juca rolul 
de proaspăt căsătorit o nemulțumea și mai mult. 

— Tocmai îl întrebam pe Matt cum v-aţi cunoscut voi 
doi, o informă Hank. El și Matt comandaseră bere, iar 
operatorul trase o dușcă, privind-o pe Hayley, în 
aşteptarea răspunsului. 

Hayley clipi din ochi. Subiectul n-o încânta deloc. 

— À... 

Aruncă o privire spre Matt, amintindu-și înţelegerea 
lor de a menţine cât mai simple posibil răspunsurile cu 
privire la „căsătorie“. 

— Ne cunoaştem de când eram mici, spuse, sperând ca 
acest răspuns vag să fie de ajuns. 

Sprâncenele lui Hank se imbinară a nedumerire. 

— Parcă spuneai că v-aţi făcut o curte nebunească, îl 
privi el pe Matt. 

Inima lui Hayley se opri un moment în loc. Nu stătuse 
să se întrebe dacă nu cumva Matt răspunsese deja la între- 
barea lui Hank. In orice caz, contribuţia lui înflorită nu-i 
plăcea. 

Matt ridică uşor din umeri. 

— Așa e, răspunse el. Am crescut în vecini, ne-am pier- 
dut urmele, ne-am revăzut recent și... 

Ridică o sprânceană, în direcţia lui Hayley. 

— Pur şi simplu nu știam ce ne-a pocnit, nu-i așa, 
iubito? 

Neprimind un răspuns prompt, insistă: 

— lubito? 

Hayley îl privi lung. 

— Exact, spuse ea într-un târziu. Nu știm ce ne-a pocnit. 

În sinea ei, adăugă că el n-avea să ştie ce-l pocnea, 
dacă o mai ţinea mult cu aiureala aia. 

Jocul începuse să-i displacă. Era prea ușor pentru el, 
prea greu pentru ea. Și nu ajunseseră nici măcar la 
jumătatea săptămânii. 

— Aha, făcu Hank, cu o expresie interesată. Aţi fost 
amorezi încă din copilărie? 

— A, nu, răspunse Matt cu umor. Când eram mici, nu 
mă putea suferi. 

— Ei, nu zău? 

— Era fratele celei mai bune prietene ale mele, îi 
explică Hayley, vorbind repede. Prima dată când l-am 
cunoscut, m-a tras de păr. Mereu făcea figuri de-astea, sau 
mă tachina în toate felurile. Dar am crescut, ne-am 
căsătorit, iar acum, iată-ne aici, făcu ea un efort să ajungă 
mai repede la concluzie. Excelent, cocteilul ăsta, con- 
tinuă, aruncând la bătaie un posibil subiect de conver- 
sație. Da’ formaţia, cum vi se pare? 

Din păcate, pe Hank continua să-l frămâne problema 
flirtului lor. 

— Şi când a început să se schimbe situaţia? i se adresă 
el lui Matt. 

Acesta aruncă o privire spre Hayley. Observă că părea 
nemulțumită — ceea ce reprezenta un pas înainte, după 
părerea lui, faţă de felul cum îl ignorase aproape toată 
ziua. Cel puţin, se comporta ca şi cum ar fi știut că era viu. 

Lui Matt îi trecu prin minte că răspunsul cel mai cin- 
stit la întrebarea lui Hank era acela că situaţia dintre el și 
Hayley nu se schimbase în nici un fel. Trebuia s-o 
provoace ca să-i atragă atenţia, întocmai ca în copilărie. 
Chiar și când căuta să-i demonstreze că ţinea la ea, ca în 
seara trecută, cu încercarea de a o lua de mână, ea îl res- 

pingea. Nu-l lua în serios. Și habar n-avea cum să schimbe 
lucrurile, cum s-o facă să înțeleagă că atracţia lui către ea 
nu avea nimic de-a face cu nici un joc. Era reală, la fel de 
reală ca întotdeauna, de când erau mici. 

Dar soluţia i se dezvălui într-o clipă, cât se poate de 
evidentă. 

— Relaţia noastră n-a progresat decât foarte recent, 
spuse el. Dar, în copilărie, avusesem o mare slăbiciune 
pentru ea. 

Faţă de nici o ființă omenească nu mai recunoscuse 
vreodată acest lucru și avea o vagă senzaţie că era gol. 
Nicicând, în relaţiile cu femeile, nu avusese probleme de 
amor propriu, însă Hayley era cu totul altceva. Motiv 
pentru care, presupunea el, avusese nevoie de atâţia ani 
ca să-i mărturisească slăbiciunea pe care o avusese față 
de ea. 

Îi urmări reacţia. 

Hayley, care tocmai sorbea din pahar în timp ce el vor- 
bea, fu gata-gata să se înece. 

— S-a-ntâmplat ceva? întrebă Matt. 

— Nimic. 

Nimic pe naiba! Ceea ce spunea Matt părea cât se 
poate de serios. Ştia că nu era așa, dar își dorea să fi fost, 
iar acest fapt o înfuria — și pe el, şi pe ea însăși. 

Matt o privea intens. 

— De-asta o tachinam atât de mult, de-asta n-o lăsam în 
pace, continuă el, mai încet; îi vorbea lui Hank, dar ochii 
îi stăteau îndreptaţi spre ea. Era singurul mod în care îi 
puteam atrage atenţia. O consideram cea mai frumoasă 
fată din lume. 

Hayley privi drept în ochii lui, complet topită de acele 
cuvinte. Apoi, clipi. Ce făcea? Totul era o scorneală. Iar se 
lăsa furată de joc. 

— N-am putea merge acum la hotel? întrebă ea, cu bruschete. 

Matt se încruntă. Dorise o reactie, dar nu tocmai asta. 
Părea nebună de furie. 

— N-ai terminat de băut. 

Hayley împinse paharul la o parte și se ridică. 

— Tocmai mi-am dat seama că sunt frântă de oboseală, 
spuse ea înţepată. Te deranjează cu ceva? 

Matt se ridică, privind spre Hank. 

— Eu iau un taxi, spuse operatorul. Mergeţi voi înainte. 

Și se rezemă de spătar, scrutând terasa. Matt presu- 
puse că își căuta o distracţie pentru seara aceea. 

O urmă pe Hayley la mașină. Nu erau departe de hotel 
și parcurseră distanţa în tăcere. 

Ajunseră la ușa camerei, iar Matt o descuie cu cartela 
lui. Hayley intră cu pași mari, continuând să-l trateze cu 
aceeași răceală. 

— Vrei să-mi spui și mie ce anume te-a înfuriat în halul 
ăsta? o întrebă el, după ce închise ușa. Începea să se 
enerveze la rândul său. 

— Nu m-am înfuriat deloc, replică Hayley, învred- 
nicindu-l cu imaginea spatelui ei. Işi puse poșeta pe masă 
şi-şi aruncă pantofii din picioare. 

— Te-ai supărat pentru ceea ce i-am spus lui Hank, 
stărui Matt. Nu se lăsa. Trebuia să se lămurească imediat. 

Hayley se răsuci spre el, cu furia izbucnind la vedere. 

— Perfect, sunt furioasă. N-aș spune că-ţi apreciez 
favorabil poveștile inventate despre relaţia noastră. Am 

stabilit ca totul să rămână cât mai simplu — aproape se 
înecă ea cu cuvântul „simplu“; de când fusese ceva sim- 
plu în toată Situaţia lor? Era vorba să respectăm 
adevărul cât mai mult posibil, ca să n-ajungem să ne 
contrazicem. 

— A fost adevărul. 

— O curte nebunească? 

— Da, se apropie Matt de ea. Aș zice că sosirea ta la 
locul meu de muncă și stabilirea acestei aventuri în inter- 
val de o oră au fost destul de nebunești, nu ţi se pare? 

Sistemul lui logic o irita și mai mult. 

— Nu mai încetezi odată cu tachinările! se aprinse ea. 
Sunt detestabile. 

Incepea să simtă o impulsivitate prostească și la fel de 
detestabilă. 

— Nu te tachinez! strigă Matt, exasperat. N-ai auzit 
nimic din tot ce i-am spus lui Hank la bar? 

— Am auzit tot ce i-ai spus lui Hank la bar, mulțumesc 
foarte mult, replică tăios Hayley, încrucișându-și brațele 
pe piept. 

— Şi am respectat regula cu simplitatea. l-am spus lui 
Hank adevărul. Tot ce i-am spus lui Hank era adevărat. 

Semnificaţia afirmațiilor lui o lovi pe Hayley în plin. 
Înghiţi un nod dureros. Voia să-l creadă. Dar, dacă îl cre- 
dea, iar el nu vorbea serios, se îndoia avea să-și mai poată 
reveni. Era îngrozită — de a-l crede pe Matt, de a izbucni 
în plâns... 

Fugi în baie. 

Matt o urmă. O găsi stând în fața poliţei de marmură a 
lavaboului, cu un șerveţel pe ochi. 

— Hayley... 

Simţindu-se neputincios, întinse mâinile și o întoarse 
cu faţa spre el. Nu ştia ce să spună. 

— Mi-e ruşine, scânci ea. Mă simt ca o idioată, să plâng 
așa... adăugă, trăgându-și nasul. 

— N-am vrut să te fac să plângi, o asigură Matt cu 
bândeţe. 

— Chiar vorbeai serios — că ai avut o slăbiciune pentru 
mine când eram copii? 

Îi aşteptă răspunsul, cu inima oprită din bătaie. 

— Da. 

În ochii lui Matt strălucea o solemnitate tandră. 

Hayley eliberă aerul pe care nu-și dăduse seama că îl 
ținea în piept. 

— Categoric, ai avut un mod ciudat de a te manifesta. 

Matt zâmbi. 

— S-ar putea ca talentul la comunicare să nu fi fost cea 
mai mare calitate a mea. Dar ceea ce i-am spus lui Hank 
e adevărat. De-asta te tachinam atâta, ca să-ţi atrag 
atenţia. 

Ridicând o mână spre faţa ei, îi urmări cu degetul con- 
turul obrazului. Hayley își simţi tot trupul scăldat de un 
tremur cald, când celălalt braţ al lui îi cuprinse talia. 

— Prima oară când te-am văzut, mi-am spus cât erai de 
frumoasă, continuă el, cu glasul răgușit. Mă fascinai. Aveai 
un nimb de păr roșu, iar mie mi se părea că arătai ca un 
înger. Tu, însă, nu-mi dădeai nici o atenţie, așa că te-am 
tras de păr. 

— Ceea ce m-a înfuriat, completă Hayley. 

Colțurile gurii lui Matt se arcuiră în sus. 

— Ştiu. Şi după aceea, m-ai ignorat, așa că a trebuit să 
găsesc încontinuu mijloace de a-ţi cuceri atenţia. Eram 
complet captivat de tine — și atunci, și acum. 

li mângâie spatele, apoi se aplecă s-o sărute pe buze. 
După care se retrase, privind-o în ochi. Ă 

— Nu e teatru, Hayley, spuse el. Am nevoie de tine. Imi 
ies din minţi de atâta dorință. 

Trăgând-o mai aproape, îi simţi inima bătând, repede 
și cu putere. Gingășia delicioasă a sânilor ei îi apăsa piep- 
tul. O sărută din nou. Hayley scoase un sunet slab, din 
adâncul gâtlejului, un geamăt, în timp ce sărutul lui Matt 
devenea mai profund, cu limba mișcându-se prin gura ei. 
Avea un gust dulce, îmbătător, ca romul slab cu fragi pe 
care-l băuse la bar. Își înălță braţele să-l cuprindă pe după 
gât, năucindu-l cu pasiunea sărutării ei de răspuns. 

Matt simţi un asalt al dorinţei atât de puternic, încât 
abia reuși să n-o ridice în braţe, scoţând-o din baie. Voia 
să facă dragoste cu ea şi știa fără umbră de îndoială că 
dovada dorinţei sale o apăsa ferm pe Hayley. Iar ea n-o 
lua la fugă. 

Inăltă capul, privindu-i ochii verzi, languroși. 

— Hayley, în noaptea asta nu vreau să mai rămân în 
partea mea de pat. 

Capitolul 11 


Hayley ştia că putea fi o nebunie. Se îneca în pasiunea 
lui Matt și nici măcar nu încerca să se salveze. Dintr-o 
dată, totul părea absolut firesc. In mintea ei nu mai era 
loc pentru temeri. Nici reţineri, nici autocontrol. Nu mai 
era decât Matt. 

Numai Matt. 

— Nici eu nu vreau să rămâi în jumătatea ta de pat, 
şopti. 

Matt reacţionă sărutând-o din nou, insistent, flămând. 
Semnalul inconfundabil al dorinţei lui o apăsa. Matt o 
dorea. 

Şi îl dorea și ea. Uşurarea de a mărturisi acest lucru era 
imensă. Și toată acea ușurare se revărsa în pasiunea de a 
răspunde sărutărilor lui Matt. O strângea la piept, limba 
lui invadând-o cu un delirant abandon de sine. Când se 
retrase din nou, privind-o în ochi, era moleşită complet. 
El îi zâmbi, cu acel surâs fermecător și vesel care era sem- 
nul lui distinctiv. 

— În fanteziile mele nu te seduceam într-o baie, spuse. 

— Ţi-ai făcut fantezii cu mine? murmură fericită Hayley. 

Matt o ridică în braţe. 

— De-un milion de ori. Dar asta va fi o minune mai 
mare decât orice fantezie, îţi făgăduiesc. 

O nerăbdare delicioasă își croi drum pe șira spinării 
lui Hayley. Până la pat avură de făcut doar câțiva pași iuți. 
Matt o depuse ușurel în mijlocul saltelei, apoi se așeză 
lângă ea. Secunde îndelungate, o privi în adâncul ochilor. 
Adineaori, la intrarea în cameră, nu aprinseseră lampa, iar 
umbrele se amestecau cu ultimele raze de lumină ale zilei 
ce intrau pieziș de afară. 

— Încă mai poți să te răzgândești, spuse el. Dar, dacă ai 
de gând s-o faci, vrei, te rog, să nu mai întârzii? Fiindcă, 
încă un minut și cred c-am să mor. 

Hayley clătină din cap. Toate terminaţiile nervoase din 
trup îi strigau după atingerea lui. N-avea să se răzgân- 
dească. Nu putea să se răzgândească. 

Avea nevoie de el. Acum, pe loc. Cu disperare. 

Cu frenezie. 

— Nu, răspunse ea fără ezitare. N-am să mă răzgânde- 
SC. 

Atunci, Matt îşi pogori gura peste buzele ei. Sărutul fu 
altfel decât cel dinainte. Era intens, plin de nevoie 
dezlănţuită, de patimă năvalnică. 

Mâna îi coborî pe umerii ei, alunecând pe bumbacul 
rochiei, apoi mai jos, până la pielea dezgolită a brațelor. 
Degetele sale bătătorite de muncă erau aspre la atingere, 
stârnind senzaţii erotice. Mișcându-și mâna spre sânii ei, 
îi atinse abia simţit prin bumbac, apoi zăbovi, strângând 

ușor. Deodată, ajuns la capătul răbdării, își întrerupse 
sărutul şi o ajută să se ridice, în timp ce-și ducea mâinile 
la spatele ei să-i deschidă fermoarul rochiei. 

Hayley se ridică în picioare, lăsând rochia să-i cadă în 
jurul gleznelor. Matt o trase înapoi pe pat, întinzându-și 
palmele sub abdomenul ei plat, înainte de a aluneca în sus. 
Degetele lui iscoditoare întâlniră stavila sutienului de dantelă. 

Incercă să desfacă încheietoarea, cu mișcări dornice și 
nesigure. Hayley îl ajută. 

— Nu-mi vine să cred ce neîndemânatic sunt, spuse el 
cu glas tremurător. 

Lui Hayley îi plăcea că era la fel de nervos ca ea. 

— Nu mă deranjează, răspunse, eliberându-se din 
strânsoarea sutienului. Apoi întinse mâna spre el, atingân- 
du-i erecţia prin şort. Matt gemu, strecurându-și degetele 
sub elasticul chiloților ei. 

Hayley oftă cu voluptate. 

— O, Matt... 

— O clipă... spuse el cu glas scrâșnit, ridicându-se. 

ÎI privi, tremurând și cuprinzându-și trupul cu braţele. 
Ştia că pusese stăpânire pe ea o stare sălbatică, aproape 
animalică. Nu se mai putea gândi decât la Matt, îl dorea, 
avea nevoie de el. 

Matt își scoase cămașa, şortul și pantofii, înainte de a 
reveni la ea. Era un specimen masculin magnific. Inima 
lui Hayley își acceleră bătăile, în timp ce el se instala din 
nou alături. 

Rezemându-se într-un cot, se aplecă, în timp ce ea se 
lăsa pe spate. O atinse, slab la început, cuprinzându-i un 
sân în căușul mâinii lui mari și calde. Apoi se înclină mai 

mult, depunându-și buzele mai întâi pe un vârf tranda- 
firiu, apoi şi pe celălalt, săgetând cu limba pentru a 
descrie cercuri și rotocoale în jurul mugurilor sensibili. 
Hayley trase aer printre dinţi, pe măsură ce intensitatea 
mângâierilor lui creștea. Era o tortură dulce, aproape 
insuportabilă. 

Se întinse spre Matt, dornică de împărtășire, de a-i 
înapoia ceea ce-i dăruia el. Presiunea fierbinte a nevoii lui 
îi întâmpină atingerea. ÎI cuprinse prin chiloti, după care, 
strecurându-și degetele pe sub betelie, îi trase în jos. Matt 
îi satisfăcu dorinţa, intervenind pentru a şi-i scoate și 
arunca pe jos. Apoi soase și chiloţii ei, amândoi rămânând 
complet goi. 

Luând iniţiativa, Hayley îl încolăci cu un picior, 
împingându-l înapoi, pe când se ridica deasupra lui. În 
ochii lui licăreau flăcări albastre. ÎI simţea, fierbinte și dur, 
sub ea, pulsându-i în centrul feminităţii. Spirale de dor 
intens se descolăceau din adâncurile ei. 

Se aplecă să-i găsească gura, încinsă, toridă, 
nerăbdătoare. Braţele lui o învăluiră, strângând-o cu 
putere la piept, pentru a potrivi cele două trupuri unul 
peste altul. Se sărutară, cu limbile dansând tangoul 
nebunesc al pasiunii, în timp ce Matt își cobora o mână 
de-a lungul ei, spre a-i strecura degetele între coapse. 

Lunecă în locul ei tainic, aprinzând un fulger de 
pulsaţii pătimașe. Prin mintea lui Hayley scăpără revelaţia 
că nu era doar cea mai intensă experienţă sexuală din 
viața ei. Era mai mult de-atât... Gândul o distrase doar o 
secundă, până când degetele lui se mișcară iarăși într-însa 
şi nu mai putu decât să simtă. 

Matt o explora și o excita, până o aduse în pragul unei 
nebunii a extazului. Degetele lui sondau, găsindu- i micul 
centru al pulsaţiilor, pe care începură să-l mângâie cu o 
lentoare dureros de sublimă. În toată făptura ei se acu- 
mula o dulce tensiune. 

Până când nu mai putu suporta. Eliberându-i gura, își 
apropie mâinile de trunchiul tare al dorinței lui, 
cuprinzându-l în amândouă și călăuzindu-se pe sine 
însăși deasupra. Cobori dintr-o singură mișcare puter- 
nică. Surpriza se dezvălui în dilatarea ochilor lui. Nu se 
aștepase la o asemenea cutezanţă, iar Hayley îi zâmbi 
delicat, după care începu să se miște, stabilind ritmul. 

Matt o încercui cu brațele, strângând-o puternic la 
piept, pe când începea să alunece înăuntrul ei, 
potrivindu-și răspunsul în același tempo. Senzaţia 
învăluirii în trupul lui Hayley era atât de electrizantă, de o 
stranie familiaritate. Fiecare impuls părea să-l potrivească 
la locul lui. Nu era un act sexual necugetat și fără sens. 
Niciodată nu-și închipuise că dragostea putea fi atât de 
minunată, atât de perfectă. Ajungea dincolo de tărâmul 
fizic. Cu Hayley, devenea o experienţă aproape spirituală. 

lar apoi încetă să mai gândească, se cutremura, își 
pierdea controlul și totuși încă mai încerca disperat să 
continue. O trase pe Hayley mai aproape, în timp ce 
sfâșietoarea plăcere îl înălța pe culmi de neindurat. 
Opintindu-se mai repede, mai adânc, se repezi vertiginos 
împreună cu ea spre pisc. Hayley ţipă, cu o clipă înainte ca 
Matt să se reverse într-însa, și își încleștă trupul în jurul lui. 

Apoi totul se sfârși, iar ea tremura, prăbușită peste el. 
Rămaseră uniţi un lung răstimp, cu inimile bubuind în 

piepturi, incapabili să se clintească. În cele din urmă, 
Hayley se lăsă să alunece într-o parte, cuibărindu-se lângă 
umărul lui. Scoase un sunet de mulțumire pură. 

— A fost... începu ea. 

— Ai grijă, o preveni încet Matt. 

Îşi spunea că fusese cea mai splendidă partidă de sex 
din toată viaţa lui, iar dacă Hayley nu era de aceeași 
părere, se îndoia că ar fi putut să suporte. 

— O fi orgoliul meu mare, dar nu e chiar atât de mare, 
adăugă el. 

Hayley râse. 

— Voiam să spun că a fost uluitor. N-am știut că poate fi... așa. 

O cuprinse şi mai strâns. 

— Nici eu, recunoscu el. 

Ar fi vrut să spună mai mult, dar ezită, nesigur, încă 
uluit de ceea ce se întâmplase, de ceea ce împărtăşiseră 
între ei. 

Era atât de firesc, atât de real, atât de... copleșitor. 

Şi deodată, nu mai vru să comenteze, nu mai vru să 
scoată o vorbă. Nu era gata să examineze pe deplin ceea 
ce tocmai se întâmplase între ei și bănuia că nici Hayley 
nu era pregătită. 

Îi depuse un sărut uşor pe creștetul capului. Ea oftă, 
ghemuindu-se alături. 

— Te gândești la ce mă gândesc și eu? îl întrebă, după 
câteva minute. 

— Da, dacă te gândeşti că vrei s-o mai facem o dată. 

Hayley îi dădu o palmă jucăușă pe brat. 

— Eu mă gândeam că mor de foame. Ai uitat? N-am 
mâncat nimic de cină. 

Matt întinse mâna spre telefonul de pe noptieră. 

— Bine, mâncăm și pe urmă repetăm figura. 

Îi aruncă o privire provocatoare. Hayley simţi roșeața 
inundându-i tot trupul. 

— Ce comandăm? o întrebă. 

— Ăăă... nachos, răspunse la nimereală Hayley. Și vin. 

Putin îi păsa ce mâncau. Nu se gândea decât că avea 
să-şi petreacă tot restul nopții în brațele lui Matt. 

— Nachos şi vin, zâmbi el. O.K. 

Formă numărul de la room service și făcu comanda, 
apoi se sculă din pat. 

Hayley îl privi cum intra în baie. Trase cearșaful peste 
ea, încrucișându-și braţele deasupra. 

Începuseră ceva, dar nu era sigură ce anume. Nu era 
sigură nici măcar dacă voia să știe. Nu încă, cel puţin. 

Ştia că în acel moment nu avea putere să înfrunte 
realitatea. Nu când îl avea pe Matt alături, în aceeași 
cameră, în același pat. 

Auzi duşul începând să curgă şi cobori din pat. Matt 
zâmbi când o văzu intrând în baie. Făcură duș împreună, 
uitând complet de room service, dar mai târziu găsiră 
comanda pe tavă, lângă ușă. 

Mâncară nachos, băură vin și se uitară la canalul de 
filme sexy pe care îl descoperise Matt, după care făcură 
din nou dragoste. 

Târziu, mult mai târziu, când Hayley adormi cu capul 
pe umărul lui, Matt se gândi, ascultându-i ritmul regulat 
al respirației, cât de perfectă avea să fie deșteptarea cu ea 
în braţe. 

Hayley strânse mâna lui Matt, în timp ce priveau 
maiestuoasa cascadă cu apă limpede care se revărsa de 
pe o faleză înaltă, prăvălindu-se în lacul adânc, presărat 
cu bolovani. Orientându-se cu ajutorul unei hărţi, 
merseseră pe jos o oră prin aerul răcoros al dimineții, 
pentru a ajunge la cascada izolată. 

Era ultima lor zi întreagă în Hawaii, iar Matt se 
hotărâse s-o petreacă singur cu Hayley. Presupusese că 
Hank n-ar fi vrut să-i însoţească într-o excursie de acel 
gen, și avusese dreptate. Prin jurul hotelului, chiar și pe 
plajă, niciodată nu aveau de unde ști când putea să-și 
facă apariția zelosul cameraman. 

Aşa că Matt anunţase o activitate despre care spera că 
avea să necesite suficient efort fizic ca să-l descurajeze. 
Iar operatorul nu-i înșelase așteptările. 

Cărarea până la cascadă urmase matca unui râu, 
purtându-i în sus prin pădurea tropicală deasă. Intâlni- 

seră câţiva alti drumeti, dar în cea mai mare parte acel 
colţ de paradis le oferise o binecuvântată discretie. 

— E mirifică, șopti Hayley, cu ochii spre lumina 
strălucitoare a soarelui care se depăna prin spărtura 
pădurii luxuriante, creată de cascadă şi lac. 

Matt dădu din cap. 

— Fascinantă, confirmă el, deși nu la cascadă se gân- 
dea. 

Se gândea cât ar mai fi dorit s-o culce pe Hayley chiar 
acolo, în vegetaţia bogată, înconjurați de însuflețitoarea 
splendoare a naturii. Era cel mai potrivit fundal pentru 
măreaţa putere a dragostei lor. 

— La cascadă mă refeream, replică Hayley, dar lumi- 
nițele din ochii ei îl înștiinţară pe Matt că n-o deranja să 
ştie că la ea se gândea. 

— Haide, o cuprinse el cu un braţ de mijloc, trăgând-o 
mai aproape, în timp ce porneau spre iazul scânteietor; 
de deasupra, cascada vuia în jos. Aș putea rămâne aici 
toată viața, adăugă, savurând felul senzual cum i se 
potrivea sânul ei în îndoitura brațului. 

— Eu nu. E prea multă umezeală. Mi se încrețeşte 
părul. 

Matt îi dădu un sărut apăsat, fierbinte. 

— Iar gândești prea mult, Hayley. 

— N-am ce face, zâmbi ea. 

— Ei bine, încetează. Vino-aici, o chemă el pe un ton 
jucăuș, vreau să-ţi arăt ceva. 

O trase de pe potecă, după un banyan uriaș, unde era 
o poieniţă izolată. Frunzișul tropical dens îi ascunse ime- 
diat de vederea eventualilor trecători pe cărare. 

— Îţi arde de glumă, spuse Hayley, când Matt o culcă 
pe solul afânat al pădurii luxuriante. Ochii lui îi sfrede- 
leau arzători pe ai ei. Hayley își simţi orice rezistență 
topindu-se sub asaltul lui senzual. Iar apoi, îi ridică 
bluza, deschise sutienul și, luând un sân în gură... 

— Fac pariu că aici sunt insecte, gângănii cât toate 
zilele... 

Își aplică buzele pe sfârc și începu să sugă. Plăcerea se 
răspândea în valuri concentrice din nucleul feminității ei. 

— ...Şi păianjeni... 

Continuând să-i adore sânii, își strecură degetele în 
jos spre talia ei, apoi şi mai departe, în pantalonii scurți, 
pentru a-şi potrivi palma peste cuibul moale dintre 
coapse. Degetele i se furișară înăuntru. 

— Vai de mine...! 

Apoi, uită cu totul de insecte. Era prea ocupată să-și 
smulgă de pe trup hainele, și pe ale lui Matt. Conștiinţa 
faptului că se aflau la nici doi metri distanță de un traseu 
turistic public părea dintr-o dată excitantă, periculoasă. 
Reprezenta un risc. ÎL reprezenta pe Matt. 

Hayley îl dorea nespus. Nerăbdarea o birui și îl trase 
peste ea, cuprinzându-i talia cu picioarele, strâns, 
posesiv. Îi apucă bărbăția, călăuzind-o într-însa. 

— Aşteaptă, murmură el și se rostogoli, întorcând-o 
deasupra, cu el culcat la pământ astfel încât s-o protejeze 
înainte de a-și începe dansul pasiunii. 

Când termină, Hayley alunecă peste el și-i zâmbi, 
privindu-l în ochi, după care începu să se balanseze. 

— Matt... Matt! 

El preluă ritmul, călărind pe creasta furtunii ce-i 

zguduia până-n adâncurile sufletelor, apoi explodă, 
luând-o cu el, cutremurându-se încleştaţi laolaltă. 

Se prăbuși pe pieptul lui, aşa cum stătea întins pe 
pământul moale, izbucnind într-un acces de chicoteli. 

— A fost... feroce, spuse ea. 

Tremura toată, scăpată de sub control, mai 
descătușată decât oricând în faţa lui. 

— A fost perfect, replică Matt, continuând să gâfâie de 
efort. 

Apoi, Hayley începu să observe într-adevăr insectele, 
aşa că se îmbrăcată și reveniră pe cărare. Îşi aduseseră în 
rucsacuri mâncare pentru un picnic și, lângă cascadă, 
găsiră o stâncă mare și plată. Își întinseră masa și prânziră 
în liniște, delectându-se cu frumuseţea peisajului și 
bucuria de a fi împreună. 


Avionul ateriză la Dallas/Fort Worth International 
Airport în seara următoare, la ora şase. Peisajul secetos 
era frapant de diferit, în comparaţie cu ambianța luxu- 
riantă din Hawaii. Pe tot parcursul zborului, Hayley 
repetase în minte ce avea să-i spună lui Matt. 

Când taxiul îi lăsă în faţa locuinţei ei, emoția îi con- 
tractase gâtul așa de tare, încât n-avea idee cum ar fi 
putut scoate o vorbă. 

Matt îi duse valizele până la ușă. Hayley descuie, 
aprinse lumina și intră în apartament. Își puse geanta cu 
cosmetice pe măsuţa de cafea. Matt lăsă valizele în micul 
antreu al casei. 

— Nu ard de nerăbdare să merg acasă, singur, 
comentă el. 

Se obișnuise să doarmă cu Hayley, cu trupul ei gingaș 
cuibărit lângă al lui. Se mira cât de însetat după ea era, 
deși tocmai petrecuseră împreună o săptămână 
încheiată. Niciodată nu mai simţise așa ceva pentru o 
femeie. 

— Poate-ar fi mai bine nici să nu mă duc, continuă, cu 
speranţă. 

— Ba eu cred că ar fi mai bine să te duci, replică 
Hayley, privind prin apartament. Eu trebuie să-mi desfac 
bagajele și să mă pregătesc pentru luni, când reiau servi- 
ciul... 

Matt își îngustă ochii. Ceva nu era în regulă. 
Categoric, fusese nervoasă încă din ajun, conchise el, iar 
în avion păstrase o tăcere neobișnuită. 

— S-a întâmplat ceva? o întrebă. 

Hayley îşi mușcă buzele. 

— Mă gândeam doar că, poate, ar trebui... 

— Ce? Poate ar trebui ce? 

Nu-i plăcea deloc cum suna. 

— Poate ar trebui doar să facem o pauză, izbucni 
Hayley. 

— O pauză? repetă el, descumpănit. 

— Da, o pauză. 

— Asta ce mai înseamnă? 

Hayley se întoarse uşor, ferindu-și privirea. 

— Cred că amândoi avem nevoie de câtva timp ca să 
chibzuim bine. Ceea ce s-a întâmplat între noi în 
Hawaii nu făcea parte din plan. N-a fost o realitate. A 
fost... 

— Ce? Ce-a fost? 

— Nu știu! Or fi fost doar... hormonii. 

Matt se strâmbă. Hormonii! 

— Parcă ne înteleseserăm că între noi nu era doar o 
relaţie sexuală, îi aminti el, încordat. 

— Tu ai spus asta, sublinie Hayley, şi imediat se simţi 
îngrozitor, fiindcă nu dorea să-l rănească pe Matt — dar 
nu voia nici ca el să vadă cât de mult suferea ea. Avea 
nevoie de gândire şi era aproape sigură că n-o putea face 
bine deloc când îl avea pe Matt în apropiere. 

Matt o mai privi câteva momente. Își amintea ce 
spusese în legătură cu aventurile. Se simțea ca un 
nătărău. Tot timpul crezuse că începeau că construiască 
împreună ceva. 

— Inteleg, spuse el încet. 

— Matt... întinse Hayley o mână, atingându-l pe braţ. 
În momentul de fată, nu prea știu ce vorbesc. Nu vreau 
să te fac să suferi. Am doar nevoie de timp ca să... ca 
să-mi limpezesc minţile. 

— Mhm... 

Era complet uimit. Dădu s-o sărute la despărtire, apoi 
conchise că poate nu era cel mai potrivit gest. 

— Noapte bună. 

Și, fără să mai adauge nimic, se răsuci pe călcâie și ieşi 
din apartament. 

— Beth, va trebui să te sun eu mai târziu, spuse Hayley 
luni dimineața, cu receptorul proptit între ureche şi 
umăr. În timp ce vorbea, continua să frunzărească un 
biblioraft ticsit cu hârtii din biroul ei, căutând originalul 
comenzii unei cliente căreia i se livraseră alte draperii 
decât cele cerute, în timpul săptămânii petrecute de ea în 
Hawaii. Femeia, una dintre clientele de lungă durată ale 
lui Hayley, era extrem de nefericită, fiindcă își planifi- 
case o mare petrecere pentru weekend-ul următor și 
dorea să-şi aranjeze casa impecabil. 

— Dar, Hayley, trebuie să-ţi vorbesc, insistă Beth, mai 
stăruitoare decât era în mod normal. Lilah... 

— Revin eu mai încolo, Beth, repetă Hayley, văzând că 
se aprinsese şi beculeţul celeilalte linii telefonice. Acum 
trebuie să te las. 

Apăsă pe buton, rugându-se să nu fi început o nouă 
Criză. 

Nu apucă s-o mai caute pe Beth. Prima zi după 
întoarcerea la slujbă era un haos de recuperări și, în mare 
parte, Hayley se bucura. Voia să fie ocupată. Nu-l mai 
văzuse pe Matt, nici nu primise vreo veste de la el, de 
sâmbătă seara, când ieșise din apartamentul ei, iar faptul 
că ea era cea care-i spusese să plece n-o împiedica să-i fie 
dor de el. 

Duminică, la actualităţile de la ora zece, postul de tele- 
viziune difuzase un montaj sumar al materialelor filmate 
de Hank în Hawaii, în cadrul serialului special din luna 
iunie, despre nunți. Hayley urmărise primele câteva 
a petrece luna de miere, la o agenţie de voiaj, apoi tre- 
cuseră la cadrele cu tinerii căsătoriţi câștigători ai con- 
cursului, Matt și Hayley, pe insula Oahu, angajati în 
diverse activități. Hayley nu putea să se uite. Era prea 
deprimant. 

Dar auzi destule despre emisiune, de la colege. Nici 
un moment nu fusese conștientă cât de dificil avea să-i fie 
să facă față tuturor întrebărilor — despre nunta cu Joel, 
contramandată atât de brusc, despre neașteptata 
„Căsătorie“ cu Matt. Se străduia să răspundă cât mai scurt 
posibil, uşurată din nou că era prea ocupată ca să aibă 
timp de conversații prelungite. 

În timpul după-amiezii, Beth telefonă din nou, dar 
Hayley plecase să le dea telefoane clienţilor și, când 
reveni în magazinul universal, la sfârşitul zilei de lucru, 
nu găsi decât un mesaj înregistrat, de o stranie urgență. 

Trecuse pe la birou doar pentru a ponta înainte de 
plecare, așa că se hotări s-o sune pe Beth de acasă. O dată 

ajunsă, nici nu avu timp să ridice receptorul și să formeze 
numărul, când auzi o bătaie în ușă. 

Privind prin vizor, văzu ochii albaștri ca două lacuri 
vara, ai lui Matt. Stomacul i se crispă într-o clipă și simţi 
prin tot organismul un impuls de adrenalină. 

Nu voia să-l vadă pe Matt. Nu voia să-l iubească pe 
Matt. Şi singura idee pe care o putea găsi pentru a se lecui 
de această problemă era aceea de a rămâne departe de el. 
Foarte departe de el. 

Atunci, de ce i-l adusese Soarta în prag? 

— Bună, Hayley, o salută Matt, când îi deschise. Pot să intru? 

Avea pe chip o expresie serioasă. A 

Hayley deschise mai larg ușa, iar Matt intră. Inchise în 
urma lui, fără a-l invita să se aşeze. 

Purta blugi şi un tricou alb simplu, și arăta incredibil. 
Un fior de dorinţă o biciui prin tot trupul. 

— Ce s-a întâmplat? întrebă ea, făcând eforturi să vor- 
bească firesc. Dorea să termine cât mai repede posibil. 
După ultima conversaţie, de sâmbătă seara, atmosfera 
dintre ei părea cam încordată. Nu luaseră nici o hotărâre 
în legătură cu relaţia lor și o știau amândoi. 

— S-a ivit o anume situaţie, începu el. 

— O situaţie? 

— Pot să iau loc? 

Nu-i aşteptă răspunsul. Intră în living şi se aşeză pe 
brațul unui fotoliu. Revederea cu Hayley îl chinuia mai 
rău decât se așteptase. O dorea atât de mult, încât îl durea 
tot pieptul. Revăzuse iar şi iar în minte săptămâna trecută 
și nu înțelegea cum de el era singurul care credea că între 
ei se întâmplase ceva cu totul deosebit. 

Când Hayley îi deschisese ușa, dorise atât de tare s-o 
sărute, încât părea o tortură fizică. Dar nu era sigur că ea 
ar fi primit cu bucurie un sărut, tocmai atunci. 

— S-a întâmplat ceva? întrebă Hayley, instalându-se pe canapea. 

Matt văzu că era încă îmbrăcată de lucru. Avea o rochie 
crem fără mâneci, cu croială simplă, care-i scotea perfect 
în evidenţă silueta suplă. 

Nu părea deosebit de încântată. Ceea ce însemna că 
amândoi se simteau la fel. 

— Cu bunica, răspunse el. 

Hayley scoase un mic țipăt. 

— O, nu! Ce-i cu Lilah, e bine? A făcut încă un atac? 

Ochii ei verzi se dilatară. 

— Beth a încercat să mă sune azi, dar eu... 

— Nu, nu, o opri Matt și trase adânc aer în piept. 

Presimţea că Hayley n-avea să se bucure deloc. Nici el 
nu era sigur ce părere avea. Și era cu atât mai nesigur de 
propriile lui motivații. 

— Bunica n-are nimic. Numai că... e aici. 

— Aici? îl privi Hayley nedumerită. 

— Acasă la Beth. O prietenă de-a ei, din cămin, s-a 
hotărât să facă un drum pentru a-și vizita rudele din 
Dallas. S-a oferit s-o ia și pe Lilah cu ea și s-o lase la Beth. 
A ajuns ieri după-amiază. 

— O.K., spuse încet Hayley, întrebându-se încotro se 
îndrepta conversaţia. 

Matt aruncă bomba. 

— Bunica a văzut ştirile. 

Se holbă la el câteva secunde încheiate, până să 
înțeleagă pe deplin. 

— Aha! Bine, dar Beth i-a explicat, nu? 

Matt o privi fix. 

— Tocmai asta e situaţia despre care îţi vorbeam, 
începu el. 

— Matt... clipi din ochi Hayley. Aproape subconștient, 
ştia ce avea să-i spună în continuare, încă dinainte de a 
deschide gura. 

— Bunica a fost atât de fericită, încât Beth nu s-a 
îndurat s-o necăjească, spunându-i că totul era un fals, 
continuă el. Ştii ce fragilă e Lilah. 

— Bunica ta crede că suntem căsătoriţi? exclamă 
Hayley. Dar trebuie să-i spui adevărul. N-o poţi lăsa să 
creadă că... 

Matt clătina din cap. 

— Am trecut pe la ele ieri după-amiază, bineînţeles, ca 
s-o văd, dar n-am fost acolo mai târziu, când a văzut repor- 
tajul la actualități. Beth m-a anunțat azi-dimineaţă la 
prima oră. Le-am mai vizitat O dată, în pauza de masă, dar, 
Hayley, n-am avut inimă să-i spun. 

— Şi ce-ai de gând să faci, s-o laşi să ne creadă soţ și 
soţie? întrebă Hayley, uimită. 

— Tot orașul Fort Worth o crede, îi aminti Matt. 
Ascultă, nu va sta aici decât până mâine, când prietena ei 
va trece s-o ia înapoi. 

— O fi stând ea doar până mâine, dar ce se va întâmpla 
data viitoare când mai vine în oraş? Şi cealaltă dată 
viitoare? continuă Hayley, încă sub imperiul șocului. Doar 
nu plănuiam să ne prefacem căsătoriţi la nesfârșit, ai 
uitat? 

— Nici bunica n-o să trăiască o veșnicie, replică trist Matt. 

Hayley își roase o buză. Ştia că Lilah nu stătea bine cu 
sănătatea. Dar... 

— Nu putem face asta! strigă ea, ridicându-se; începu să 
se plimbe prin cameră. Nu ne putem preface încontinuu. 

Cum ar fi suportat? Era prea dureros pentru ea, acum 
când în adâncul inimii dorea să fie cu adevărat soţia lui. 

— De ce nu? se ridică şi Matt. Ne-am prefăcut căsătoriţi 
ca să putem face o călătorie, ce mama dracului! De ce nu 
ne putem da drept soţ și soţie ca să ajutăm o bătrână cum- 
secade să fie fericită? 

Hayley se opri din mers, răvășindu-și părul cu 
degetele. 

— Şi cu răgazul nostru ce s-a întâmplat? întrebă ea, cu 
gândurile răvăşite. 

— Nu-ţi cer decât o singură seară, Hayley, răspunse 
Matt, calm dar ferm. O cină. Vino diseară la Beth și ia cina 
cu bunica. Nimic mai mult. Dimineaţa, va pleca înapoi la 
cămin. 

Hayley înghiţi un nod, privindu-l. O cină. Ca de obicei, 
Matt făcea ca jocul lor de-a tinerii căsătoriţi să pară o 
nimica toată. Își simţea inima strânsă ca într-o menghină. 
Cum avea să reziste, preţ de-o cină întreagă? Abia dacă 
rezista până la capătul unei simple conversații, fără să 
izbucnească în plâns. 

Dar trebuia să se gândească și la Lilah. 

— Bine, acceptă ea, rugându-se la toţi sfinţii să nu 
regrete amarnic. 


Kokk 

— O, draga mea, vino aici! exclamă Lilah, cu vocea ei 
uscată, imediat ce Hayley intră în casa lui Beth; bătrâna se 
ridică în picioare, îmbrăţişând-o. Bine ai venit în familie. 

— Mulţumesc, răspunse Hayley, simțindu-se deja vinovată. 

N-o mai văzuse pe Lilah de câţiva ani, de când se 
îmbolnăvise, şi se mira să vadă cât slăbise biata femeie. 
Arăta atât de firavă, iar Hayley înţelese de ce nu voiseră 
Matt şi Beth s-o tulbure. 

Nici Hayley nu voia ca Lilah să se necăjească. Acesta 
era singurul motiv pentru care reluase farsa. Singurul motiv. 

Se așeză pe canapea, împreună cu Matt, lăsându-l s-o 
strângă lângă el, în cuibul dulce al umărului său. 
Mincinoaso, se dojeni ea în gând. Situaţia o autoriza să 
cedeze dorinţei. Era slabă — slabă, slabă, slabă! 

— Sunt așa de emoţionată, continuă Lilah, în timp ce 
se așeza la loc în fotoliu. Dar să ştiţi că nu vă iert că aţi 
ținut totul secret! îi amenință ea cu degetul. Ca să vezi, 
Matt nu mi-a spus nici o vorbă, ieri după-amiază. 

Hayley privi pe furiș spre Beth. Prietena ei stătea în 
picioare lângă fotoliu, bătând-o pe micuța Audrey pe spate. 
Davis se așezase în alt fotoliu. Amândoi urmăreau cu interes 
vizibil jocul lui Matt și-al lui Hayley de-a tinerii căsătoriți. 

— Cum spuneam, bunico, n-am vrut să te anunţ până 
nu venea și Hayley aici, îi explică Matt pe cel mai firesc 
ton. Voiam să-ţi dăm amândoi vestea. 

O cuprinse pe Hayley cu un braţ. 

— Nu-i aşa, iubito? 

Hayley își aplică un zâmbet pe buze. 

— Sigur că da. 

Cina fu o adevărată tortură. Hayley reuși să-și împingă 

mâncarea prin farfurie cu destul succes pentru a părea că 
lua câteva înghiţituri. Audrey dormea în căruciorul pe 
care Beth îl adusese în living, dar pe la jumătatea mesei se 
trezi. 

Beth dădu să se ridice, însă Matt îi făcu semn să stea jos. 

— Merg eu s-o aduc. 

Reveni cu fetița cuibărită la piept, înfășurată într-o 
păturică roz. Așezându-se o ridică pe umăr și-i bătu ușurel 
spatele. 

Imaginea o făcea pe Hayley să simtă că i se rupea 
inima. Matt părea cel mai ideal tată din lume. 

— Şi voi veţi avea micuţi, curând, comentă fericită 
Lilah. 

Hayley își privi farfuria. Mușchii abdomenului i se con- 
tractau la gândul de a purta copilul lui Matt într-însa. 

Beth încercă s-o salveze. 

— Bunico, poate că Hayley şi Matt încă n-au discutat 
perspectiva unei familii. 

— Fi, asta-i bună, sigur că vor avea copii, insistă 
bătrâna. Nu-i așa, dragii mei? 

Hayley ridică privirea. Lilah părea emoţionată, însu- 
fleţită. Nu avea de unde ști ce-și spunea Matt în sinea lui. 

— Vom avea, bineînţeles, bunico, răspunse el în cele 
din urmă. 

Audrey scoase un mic chițăit, iar Matt începu să-i 
mângâie părul fin de la ceafă. 

— Nu-i așa, iubito? privi el spre Hayley. 

Îi văzu roșeata din obraji devenind și mai intensă. N-ar 
fi trebuit să continue acea conversaţie. În programul său 
pentru viitorul apropiat nu figura nici un copil. Avea de 

construit o firmă. Şi-atunci, de ce se uita dintr-o dată la 
Hayley şi-şi imagina cum ar fi fost ca fetița din braţele sale 
să fie a lor? 

— Nu ne-am făcut planuri prea clare, murmură ea. 

Beth începu să strângă masa, iar Hayley şi Davis se 
ridicară s-o ajute, în timp ce Matt continua, s-o ţină în 
brațe pe Audrey, ca să rămână liniștită. În timp ce 
aduceau la masă cafelele și feliile de tort cu ciocolată, nu 
putu să nu constate cât de firesc se integra Hayley în 
familia lui. 

Lui Matt îi era tot mai greu să distingă hotarul unde 
prefăcătoria înceta și începea realitatea. 

Niciodată în viaţa lui nu fusese mai derutat. 


După masă, Hayley o ajută pe Beth să strângă în 
bucătărie. Matt insistase să sosească impreună, cu 
camioneta lui, spunând că n-ar fi făcut impresie bună să 
vină cu autovehicule separate, așa că era nevoită să-l 
aştepte, înainte de a porni spre casă. 

Când Matt intră în bucătărie, era gata. 

— Să mergem. 

— Avem o problemă, răspunse el. 

Stomacul lui Hayley făcu o tumbă. 

— Să nu-mi spui că iar s-a ivit o situaţie. 

Beth închise robinetul și își privi fratele. 

Matt n-o slăbea pe Hayley din ochi. 

— Bunica vrea să doarmă în noaptea asta la noi. 

— Ce vrea să facă? întrebă Hayley, nevenindu-i să-și 
creadă urechilor. 

— Vrea să înnopteze la noi, repetă Matt. Mâine 
dimineaţă, Beth o duce pe Audrey la controlul medical. 
Davis va fi la serviciu, iar prietena bunicii, Dorothy, va 
veni s-o ia. Întrucât am o firmă proprie, îmi pot organi- 
za programul astfel încât să fiu acasă când sosește 
Dorothy. Dar bunica vrea să ne viziteze casa... 

— Ai uitat că n-avem nici o casâ? aruncă Hayley ful- 
gere din priviri. 

— Nici ceremonie de nuntă n-am avut, dar asta nu 
ne-a oprit să plecăm în luna de miere, îi aminti Matt, 
tăios. li trecu prin minte că era pentru prima oară că 
Matt îi adresa mai mult decât două cuvinte în șir, de 
când sosiseră acasă la Beth. Ca de obicei, reuşise în 
sfârșit să-i atragă atenţia înfuriind-o — deși era la fel de 
descumpănit ca ea de cererea lui Lilah. 


136 


EW AT ai Îi 


e PI ă 
EP e pe AIE 


E mie 


Totuși, nu încercase să-și descurajeze bunica. Era 
destul de sigur că pretextele sale n-ar fi rezistat în faţa 
unui examen mai atent. 

— O.K., bine, răspunse Hayley, părea încordată ca un 
arc. Și ce mai urmează să facem, în așa-zisa noastră 
căsnicie? Să adoptăm un copil? Poate chiar doi! 

Beth făcu un pas înainte. 

— Hayley... 

— Nu, nu, n-am nimic, îi dădu ea mâna la o parte. 
Haide, îl îndemnă pe Matt, încrucişându-și brațele pe 
piept. Cum crezi c-ai s-o rezolvi? 

— Bunica trebuie să-și facă bagajele, așa că Davis o va 
aduce nu peste mult, îi explică el. Asta ne lasă câtva 
timp ca să luăm câteva lucruri de la tine de-acasă și să le 
aducem la mine. Va trebui să rămâi peste noapte. 
Apartamentul are un singur dormitor. Mai e și o cana- 
pea, în living... pentru bunica. 


Hayley îşi vărsă conţinutul micii genţi cu cosmetice 
pe placa de marmură din baia lui Matt. Aranjă câteva 
obiecte pe poliţă, își puse demachiantul lângă lavabou 
și înfipse periuța de dinţi în suportul de ceramică, 
alături de a lui Matt. Îi ceruse să dea impresia, cel puțin 
la prima vedere, că locuia acolo. 

Privi în jur, observând că baia părea destul de curată, 
pentru o locuință de burlac. Nu era decorată cu 
prosoape inscripţionate, preșuri și piese decorative, ca 
şi cum ar fi fost într-adevăr şi a ei. Dar se presupunea că 
erau căsătoriţi doar de scurt timp, așa că n-ar fi trebuit 


137 


să fie nici o problemă. Își amestecă obiectele feminine 
printre cele bărbătești ale lui, spunându-și că arătau 
destul de firesc. 

Apoi, își îndreptă atenţia spre cadă. Dădu la o parte 
perdeaua albastră a dușului și-și puse șamponul și bal- 
samul de păr pe marginea de ceramică. Privi boxa cu 
dale albe de faianță. Acolo făcea duș Matt... gol, desigur. 

Imediat îi veni în minte dușul lor împreună, în 
noaptea când făcuseră dragoste pentru prima oară. 
Trase perdeaua la loc, cu inima bătându-i puternic. 

Reveni în micul hol. Aruncase deja o privire în dor- 
mitor, doar atâta cât să-și pună în dulap tinuta de 
noapte și un schimb de haine pentru a doua zi, la servi- 
ciu. Deocamdată, încerca să nu se gândească prea mult 
la aranjamentele de dormit. Patul lui Matt nu era la fel 
ca acela din hotel, cu imensa lui saltea regală. 

Patul lui Matt avea proporţii normale. 

Îşi îndreptă gândurile spre ziua următoare. Venise 
de-acasă cu mașina ei. Desigur, trebuia să-și lase 
lucrurile la Matt, dimineața când pleca la serviciu, pen- 
tru că Lilah avea să mai fie acolo. După lucru, urma să 
și le ia înapoi. Lilah pleca între timp, iar cu asta lua 
sfârșit, în fine, și falsa lor căsnicie. Matt îi dăduse o 
dublură a cheii, pentru a-și putea lua lucrurile chiar și 
în lipsa lui, când termina programul. 

Dar, mai întâi, trebuia să termine noaptea. 

Soneria de la ușă anunţă sosirea lui Lilah. Bătuse 
gongul. Hayley trecu grăbită în living. Mobila era des- 
perecheată, fără nici un accent personal, dacă nu punea 

la socoteală ziarele și revistele sportive întinse pe mese 
și pe jos. Arăta destul de comod, într-un stil cam 
aglomerat. Exista un șemineu, cu o fotografie 
neînrămată a lui Audrey rezemată pe consolă. Un perete 
era ocupat de o staţie stereo imensă și câteva rânduri de 
C.D.-uri. Spre partea din spate a apartamentului se afla 
o bucătărie mică și funcţională. 

Matt deschise ușa. Lilah intră, urmată de Davis, cu 
valiza. 

— Mă bucur atât de mult că ești aici, îi spuse Hayley, 
cu toată sinceritatea. Ultimul lucru pe care-l dorea era 
să fie singură cu Matt, în apartamentul lui atât de con- 
fortabil. 

— Vă mulțumesc că m-ati primit, dragii mei. 

Davis rămase lângă ușă. 

— Distracţie plăcută, copii, le ură el vesel, cu un licăr 
amuzat în ochi. 

Hayley îi aruncă o privire cruntă. După părerea ei, 
soțul lui Beth găsea prea distractivă încurcătura în care 
intraseră. 

— Nici nu mă îndoiesc, replică Matt, fără nici o urmă 
din umorul său obișnuit. 

Davis plecă, iar Matt închise ușa în urma cumnatului său. 

— Ei, cred că se cade să-ţi arăt casa, propuse el, 
căutând atitudinea cea mai potrivită cu momentul. Vrei 
să vezi cum ne-am aranjat? 

— A, sigur că da, acceptă Lilah. 

Matt o luă de cot, conducând-o prin living spre 
sufragerie și bucătărie, apoi în hol. 

— Asta-i dormitorul nostru, spuse el. 

Dormitorul nostru. Obrajii lui Hayley se înfierbân- 
tară. Își dădea toată silința să nu privească spre pat. 

— Foarte frumos, comentă Lilah. 

— Cam asta ar fi, anunță Matt și toți reveniră în living. 

O ajută pe Lilah să se așeze pe canapea. Bătrâna îi 
privi cu ochii ei vioi. 

— Veţi locui mult timp aici? îi întrebă. 

— Încă nu ne-am gândit, răspunse Matt, așezându-se 
lângă Hayley. 

Lilah își îndreptă atenţia spre ea. 

— Matt e un constructor genial, să ştii. Ţi-ar putea 
clădi o casă de vis. Ce noroc ai cu el! 

Hayley își forță un zâmbet. 

— Mare noroc, murmură ea. 

Apoi, Lilah se întoarse spre Matt. 

— Iar Hayley ar putea s-o decoreze. Sunteţi o pereche 
ideală. 

Hayley îi aruncă lui Matt o privire. O cuprinse cu un 
braţ, având ochii plini de o expresie tandră care-i dădu 
senzaţia că i se lichefiau măruntaiele. 

— Părem o pereche ideală, într-adevăr, spuse el 
repede, cu o privire inconfundabil de seducătoare. 

Inima lui Hayley bubuia în piept. În ce se băgase? 
Urma să petreacă noaptea în aceeași cameră cu un 
bărbat pe care-l dorea cu disperare — şi despre care știa 
că o dorea la fel de mult. Dar să facă dragoste cu el era 
ultimul lucru de care ar fi fost în stare acum. 

— Beth arată minunat, nu-i așa? 

Putin îi păsa cât de ostentativ schimbase subiectul. 

— Nici nu-ţi vine să crezi că a născut un copil, acum 
nici două luni. 

Se întrebă câte ore puteau sta de vorbă fără să se 
culce. 

Lilah mușcă nada și începură să vorbească despre 
Beth și Audrey, timp de câteva minute, după care 
bătrâna menţionă că urma emisiunea ei favorită de tele- 
viziune, cerându-le voie s-o privească. Era o melodramă 
nocturnă. 

Categoric, pe Hayley n-o deranja cu nimic să se uite 
la televizor. 

Matt se ridică să ia telecomanda, apoi se aşeză la loc 
lângă ea și deschise aparatul. De data asta, părea să stea 
şi mai aproape. O luă de umeri cu braţul, atingându-i 
coapsa cu a lui și expediindu-i prin tot trupul fiori 
încărcaţi de tensiune. 

lar ea nu putea decât să stea pe loc, ţeapănă și 
nefericită. 

Lilah constată că Matt și Hayley nu urmăreau cu 
regularitate telenovela, așa că îi puse la curent cu com- 
plicaţiile intrigii. 

— De fapt, ăsta e adevăratul ei fiu, dar ea nu știe, 
explică ea în timpul unei secvențe, pentru ca la 
următoarea să continue: iar femeia asta e îndrăgostită 
de bărbatul ăla, însă el n-o iubește. 

Și o tinu tot așa, deși Hayley n-o auzea. Era prea ocu- 
pată să-și înghită lacrimile, cu gândul că și viaţa ei se 
trasformase într-o poveste lacrimogenă. 

Începu să se deruleze genericul final, iar Hayley, cu 
dureri de coloană vertebrală după ce stătuse atât de 
încordată timp de o oră, se îndepărtă puţin de Matt. 
Avea furnicături într-un picior și-și dădu seama că-i 
amorţise. 

Nervii îi erau întinși la limită. Căută un subiect, 
dorind să se implice în conversaţie. Cealaltă variantă ar 
fi fost să se culce cu toţii, ceea ce n-o tenta deloc. 

— Nu-mi vine să cred că nu ţi-am oferit nimic, spuse 
ea, amintindu-și dintr-o dată. Bei ceva, Lilah? Un ceai 
fierbinte? 

Aproape că-și trânti mâna peste gură. Ce spunea? 
Habar n-avea dacă în bucătăria lui Matt se găsea sau nu 
ceai. Probabil că nu. Nu era băutura preferată a 
bărbaţilor necăsătoriți. 

Matt își arcui o sprânceană spre ea. 

— Nu, mulţumesc, draga mea, răspunse Lilah, spre 
ușurarea lui Hayley. E cam târziu pentru mine. La vârs- 
ta mea, mă culc cu găinile și mă scol cu cocoșii, înţelegi. 
În plus, sunt sigură că aţi dori să staţi câtva timp singuri. 
Nu-s atât de bătrână încât să fi uitat ce înseamnă să fii 
proaspăt căsătorit! încheie ea, cu o luminiță veselă 
scăpărându-i în ochii albaștri spălăciţi. 

Hayley simţi un fulger fierbinte străbătând-o prin 
toată fiinţa. Halal uşurare! 

Fură o privire spre Matt. Se uita la ea cu un interes 
intens. Ce i-o fi trecut prin minte? Starea de spirit din- 
tre ei era atât de încordată, iar Matt se comportase 
neobișnuit de serios, în aproape tot timpul serii. 

Nu apucaseră să-și termine cu adevărat discuţia de 
sâmbătă seara. Matt plecase. Nu era sigură de ce, dacă era 
supărat sau dacă pur și simplu nu-i păsa. Nimic din com- 
portamentul lui de astă-seară nu-i dăduse vreun indiciu. 

— Îți pregătesc patul, bunico, se oferi el. 

Hayley stinse televizorul, apoi o ajută pe Lilah să se 
ridice. Bătrâna intră în baie ca să se schimbe în cămașa 
de noapte, în timp ce Matt întindea așternutul pe cana- 
pea. Lilah reveni îmbrăcată într-o cămașă de noapte cu 
guler înalt, de culoare roz vie, cu părul cărunt pus pe 
bigudiuri şi încălțată în papuci. 

Hayley observă ce atenţie tandră îi acorda Matt 
bătrânei sale bunici, cum o lua de braţ și o ajuta să 
meargă spre canapea. Cum îi depuse un sărut uşor pe 
obrazul zbârcit. 

După de Lilah se instală, Hayley intră și ea în baie. Își 
adusese cu ea decenta cămașă albă de noapte. Și-o trase 
peste cap și se privi în oglindă. Avea obrajii îmbujoraţi 
și ochii strălucitori. Părea să aibă febră, dar știa adevărul 
— era nervoasă, surescitată. 

Excitată. 

Dementă, adăugă ea, pe un ton critic. 

Când ieși, în hol era întuneric. Un sforăit ușor o 
anunţă că Lilah adormise deja. Ușa spre dormitor era 
încadrată de o lumină slabă. 

O deschise. Matt stătea în capul oaselor, citind în pat 
un roman de buzunar, gros. Ea era obsedată numai la 
gândul se a se culca în același pat cu el, iar lui îi ardea 
de citit romane! Se simţea ca o idioată — pentru că-i 

păsa, pentru că era dezamăgită. Era o nebunie — 
hotărâse să treacă peste problema cu Matt, iar acum se 
frământa fiindcă el nu-i arăta nici cel mai mic interes. 

— Vrei să-ţi pun deșteptătorul? se interesă Matt, 
ridicând privirea când Hayley închise ușa încet și intră 
în cameră. Puse cartea pe noptieră. 

— Te rog. Mulţumesc. Nu mi-a trecut prin minte să 
mi-l aduc pe al meu. Trebuie să mă trezesc la șapte. 

Ezita, în dreptul ușii. Patul părea mai mic. Se com- 
primase? Cum ar fi putut încăpea în patul acela, 
rezistând până dimineaţa fără a-l atinge pe Matt măcar 
întâmplător? 

Câteva secunde nu se auzi decât ticăitul ceasului. 
Matt potrivi deșteptătorul, apoi se rezemă la loc. Hayley 
observă că romanul din poala lui era un thriller de spi- 
onaj. Aruncă o privire prin cameră. Era un spaţiu 
funcţional, masculin. O cameră de bărbat. Patul avea o 
tăblie simplă și plapumă bleumarin, groasă. Pe pereţi 
nu era agăţat nimic. 

Dar, cumva, părea totuşi atrăgătoare. Conţinea miro- 
sul lui Matt, amprenta lui Matt. 

Și, cel mai rău din toate, îl conţinea pe Matt. 

— Hayley? 

Întoarse smucit capul, din nou, spre el. 

— Mmm? 

— Vii la culcare? 

Hayley îşi roase buzele. 

— Àă, da. 

Şi porni încet în jurul patului. 

Matt îi urmărea fiecare pas. Luase pe ea o cămașă de 
noapte simplă și albă, dar care nu avea nimic neutru — 
când era pe trupul lui Hayley. Reușea totuși să-i distingă 
formele sânilor, adâncitura din talie, rotunjimile blânde 
ale şoldurilor. Partial din cauza felului cum i se drapa pe 
corp materialul subțire, parţial cu ajutorul amintirii. 
Acum, cunoștea trupul lui Hayley la fel de bine ca pe al 
său propriu. Fiecare părticică din el i se întipărise în 
creier. 

Ştia cât de tare îl ispitea? Indiferent ce purta pe ea? 

Toată seara, stând atât de aproape de Hayley, fusese 
o tortură. Cu ea, habar n-avea în ce situaţie se afla. 
Sâmbătă, când ieșise din apartamentul ei, se lăsase 
guvernat de mândrie. Nu aflase ce înţelegea prin nece- 
sitatea unui răgaz. 

Hayley se așeză ușurel pe marginea patului. Matt 
bănui că era încordată ca un arc. Şi el era la fel. 

— E-n regulă, Hayley, spuse el încet. Nu mușc, să știi. 

Dintr-o dată, simţi că nu mai suporta nici un minut 
tensiunea dintre ei. O risipi în singurul mod la care se 
pricepea — cu o ironie. 

— Adică, nu mușc... dacă nu vrei. 

Îi adresă zâmbetul pe care și-l considera cel mai 
seducător. 

— Matt! exclamă ea, plesnindu-l pe braţ. 

O apucă de mână. 

— Ce Matt? întrebă el, cu glas răgușit. Haide, Hayley, 
vorbeşte-mi. 

N-o mai tachina. 

Hayley înghiţi în sec. Ochii îi fulgerau în toate părțile. 

— Ce vrei să spun? îl întrebă, sufocată. 

Matt nu avu nevoie să se gândească prea mult. Un 
singur lucru îi trecea prin minte. 

— Vreau să-mi spui la ce te-ai referit când ai spus că 
vrei un răgaz. 

Hayley nu vorbi imediat, așa că Matt făcu lucrul pe 
care-l dorise toată seara. O sărută — gingaș, delicat. 
Totul, la sărutul acela, părea atât de desăvârșit — miro- 
sul ei, gustul, reacţia. Erau familiare și firești. Și totuși, 
ceva nu se potrivea. Când puse capăt sărutării și o privi, 
ştiu că făcuse o greșeală. 

Se aflau în dormitorul lui, în patul lui, și ultimul 
lucru pe care ar fi trebuit să-l facă în acel moment era 
s-o oblige în vreun fel. Adică tocmai ceea ce se pregătise 
să facă. Fusese gata să profite de situaţie. 

Poate că într-adevăr aveau nevoie de un răgaz, la 
urma urmei. Se vedea clar că avea minţile zăpăcite com- 
plet în ceea ce o privea. Nu mai era mândru de felul cum 
se purta. 

— Iartă-mă. Nu trebuia să fac asta. 

— Ce... ce vrei să spui? păru ea nedumerită. 

— Nici eu nu ştiu ce vreau să spun, recunoscu Matt. 
Hayley, când sunt cu tine, nu mai știu care e susul și 
care josul. Vreau să fac dragoste cu tine, dar habar n-am 
ce e între noi. 

— Cred că nici eu nu mai deosebesc negrul de alb. 

Ceea ce știa, fără umbră de îndoială, era că îl iubea — 
dar nu i-o putea spune. N-ar fi reușit decât să-l facă să se 

simtă mizerabil, pentru că el nu-i putea declara același lucru. 

— Sexul e cauza, așa-i? Face ca totul să pară atât de... 
complex. 

— Şi cum rămâne? continuă el. Spuneai că ai nevoie 
de un răgaz. Asta ce înseamnă? 

— Nu știu, mărturisi Hayley. 

Categoric, era blestemată. Singurul bărbat de pe 
planetă care ar fi fost partenerul ei de viaţă perfect — 
prietenul și amantul la un loc — n-o dorea în același fel 
în care îl dorea ea pe el. În felul eroilor din basme, care 
trăiesc fericiţi până la adânci bătrâneţi. 

Cu câteva secunde în urmă, fuseseră la un pas de 
a face dragoste. Era aproape sigură că nu l-ar fi 
refuzat — capul ei i-ar fi spus nu, dar trupul urla că 
da. Însă nu conta, fiindcă Matt era cel care se 
retrăsese. Evident, își dădea şi el seama că numai 
atracţia fizică nu era de ajuns pentru a menţine o 
relaţie între ei. Și nu simţea pentru ea nimic mai mult 
decât atracţie. 

— Poate că de fapt trebuie să hotărâm să fim doar... 

Hayley se chinui să pronunţe cuvântul. 

— ...prieteni, reuși ea în sfârșit. 

Bănuia că se comporta într-un mod îngrozitor de 
matur. Putea s-o facă, nu? Era mai bine așa. 

— Crezi că am fi în stare? 

Își tinu respiratia, așteptându-i răspunsul. 

— Prieteni, repetă Matt privind-o lung, în timp ce 
frământa ideea în minte. Era o perspectivă deprimantă. 
Hodoronc-tronc, din amanți, ajunseseră doar prieteni. 

Îi trecu prin gând că, dacă din capul locului n-ar fi avut 
un asemenea orgoliu, săptămâna trecută i l-ar fi dezum- 
flat oricum, aproape sigur. 

— Mă rog, am fost prieteni tot timpul, nu-i aşa, 
Hayley? încercă el să pară dezinvolt. 

— Cred... cred că da. 

În cameră se lăsă brusc tăcerea. Hayley îşi făcu de 
lucru, aranjându-se în așternut. 

Matt încerca să mai găsească ceva de spus, dar nu 
reușea. Poate că nici nu mai rămăsese nimic de spus 
între ei. 

— Eşti gata, pot să sting lumina? întrebă el, politicos. 

— Sigur, răspunse încet Hayley. 

Se făcu întuneric. Matt își spunea că trebuia să fie 
fericit. Totul era aşa cum îi plăcea lui. Hayley nu se 
agăța de el ca un scai, nu venea cu pretenții. 

Și-atunci, de ce naiba își dorea s-o fi făcut? 

Capitolul 15 


A doua zi dimineaţa, când ieși din baie, îmbrăcată și 
aranjată, Hayley o găsi pe Lilah așezată pe marginea 
canapelei, bând un pahar cu suc de portocale. Făcuse 
eforturi suplimentare cu machiajul, pentru a-și ascunde 
cearcănele de sub ochi. 

— Bună dimineaţa, draga mea, o întâmpină veselă 
bătrâna. 

— Bună dimineaţa. 

Pradă unui impuls, o sărută pe obraz. Era prea crud 
că-l iubea nu numai pe Matt, ci și familia lui. Ar fi avut o 
slabă consolare, dacă putea măcar să-și imagineze că 
scăpa de nişte socri nesuferiţi. 

— Ce zici de-un mic dejun? propuse ea, impunându-și 
un aer vesel. 

Lilah o urmă în bucătărie. Se oferi s-o ajute, dar Hayley 
insistă să se aşeze la masă. 

— Așa, ia să vedem, începu ea, deschizând frigiderul lui 
Matt. Nu se aștepta să găsească mare lucru și fu surprinsă 

să vadă că era bine aprovizionat. Evident, Matt făcuse 
cumpărături, de când se întorseseră din Hawaii. 

Scoase ouăle şi şunca, întrebându-se cum avea să 
poată pregăti micul dejun fără a fi evident că trebuia să 
caute tigăile și diversele ustensile. Ar fi trebuit să ştie și 
unde își ținea Matt cafeaua — dacă locuia acolo. Privi prin 
bucătărie, cam neliniștită. 

Matt intră. 

— Matt! exclamă ea, uşurată. Tocmai mă pregăteam să 
fac micul dejun. 

— Bună dimineaţa, salută Matt, senin. Ce-ar fi să mă 
laşi pe mine? o scoase el din încurcătură. Stai jos, iubito. 

Îi depuse un sărut fierbinte pe gură. Când o eliberă, îi 
mai susţinu privirea o fracțiune de secundă, înainte de a 
se apuca de lucru. 

Hayley stătu un moment pe loc, cu obrajii calzi și 
trupul și mai cald. Nu l-ar fi numit tocmai un sărut ca între 
prieteni. Era prea intens, puţin prea stăruitor, chiar și 
pentru un sărut numai pe buze. 

Se preface, îşi reaminti ea. 

Aşezându-se, îl privi, observând că avea părul încă 
umed. Făcuse un duș și luase pe el o pereche de pan- 
taloni scurți de doc. Avea picioarele desculţe. 

Arăta teribil de sexy. Inima ei tresărea în piept doar 
privindu-l. 

Cu mișcări repezi și fluente, Matt scoase o cutie de cafea 
dintr-un dulap și puse filtrul în funcțiune. Apoi, luă o 
tigaie, în care începu să frigă felii de şuncă, pe când spărgea 
ouăle deasupra unei alte tigăi. Lilah, în aceeași cămașă de 
noapte veche, cu guler înalt, pe care o luase la culcare, și 

părul tot pe bigudiuri, începu să converseze cu Hayley. 

— Pleci la serviciu în dimineața asta, draga mea? 

— Aş vrea să pot rămâne pentru a-ţi ura drum bun, îi 
răspunse Hayley. Dar tocmai am avut o săptămână de 
concediu și sunt așteptată la birou. 

— Sigur, draga mea, înţeleg. Norocul meu că progra- 
mul de azi al lui Matt e mai flexibil. 

Când cafeaua fu gata, Matt aduse la masă două cești 
aburinde, punând una în faţa lui Lilah și pe cealaltă în 
dreptul lui Hayley. Reveni cu o zaharniţă și lingurite, apoi 
își luă și cana lui. 

Hayley își îndulci cafeaua după gustul său, apoi sorbi 
o înghițitură, nesigură. Toată scena era atât de casnică şi 
familiară, cu Matt și bunica lui la masa din bucătărie. 
Numai ea nu-și avea locul acolo. 

In câteva minute, Matt puse în faţa lor farfuriile pline 
cu jumări de ouă, şuncă și pâine prăjită. Hayley se 
străduia să nu se uite lung la pieptul lui fermecător de lat, 
în timp ce lua prima îmbucătură de jumări. Erau deli- 
cioase, ceea ce, în chip ciudat, o făcea să-i vină să plângă. 

II iubea, îi iubea familia, iar el mai ştia și să gătească. 
Până și cafeaua o făcea bună. 

Iar în materie de amor... 

Izgoni gândul. 

Lilah vorbea cu Matt, iar Hayley clipi din ochi, 
chinuindu-se să se concentreze asupra cuvintelor bătrânei. 

— Incerc să nu le dau sfaturi unor tineri ca voi, acum 
că aţi crescut, spunea Lilah cu seriozitate, plimbându-și 
ochii albaștri între Hayley și Matt. Dar, înainte de a pleca, 
vreau să vă spun un lucru. Ţineţi minte că nimic nu con- 

tează mai mult decât dragostea dintre voi. Indiferent prin 
ce necazuri treceţi în viaţă, iubirea o veţi avea întotdeau- 
na, iar ea vă va ajuta s-o scoateţi la capăt. Vă mai amintiţi 
jurămintele nuptiale? 

Hayley se încordă. 

— „La vreme de boală și de sănătate, bogaţi și săraci 
deopotrivă“, continuă Lilah; își lăsă o mână peste a lui 
Matt. Edgar și cu mine am fost întotdeauna atât de fericiţi 
și niciodată n-am avut un cent în buzunar. Ne iubeam cu 
trup și suflet. 

Cu trup și suflet. Cuvintele ei o dureau pe Hayley. Își 
simţea autocontrolul tot mai fragil cu fiecare minut. 

Lilah nu terminase. Strânse mâna lui Matt. 

— Iar mai târziu, după ce Edgar a murit și voi, copiii, 
v-aţi mutat la mine, am fost fericiţi toţi trei — deși voi vă 
pierduserăţi părinţii. Asta, fiindcă în casa noastră exista 
iubire. Eu vă iubeam, pe tine și pe Beth, iar voi mă iubeaţi 
pe mine. Numai atâta am vrut să vă spun, își retrase ea 
mâna, sorbind din cafea. 

— E minunat, spuse încet Hayley, dintr-o dată cuprinsă 
de emoție. Si ea dorea o asemenea iubire. Oare avea s-o 
găsească vreodată? 

Matt o privi, observându-i lucirea umedă a ochilor 
verzi. Se gândi la insistenţele ei cum că era blestemată, că 
iubirea și căsnicia nu erau pentru ea. Dar se vedea 
limpede că vorbele bătrânei o mișcaseră adânc. 

Poate că, de fapt, Hayley își dorea iubirea şi căsnicia — toate 
lucrurile frumoase din povești. Nu cumva îi era doar teamă? 
Nu cumva se folosea de acel presupus blestem ca de o scuză? 

Se încruntă, privind-o atent. 

— E timpul să plec, spuse ea pe neașteptate. Am... Am 
uitat că în dimineaţa asta aveam o anumită treabă la 
birou. 

Îşi împinse scaunul înapoi și se ridică. După ce-i 
dădu bătrânei un sărut, luându-și poșeta, porni spre 
uşă. 

Matt veni după ea. 

— Îţi multumesc pentru... aseară, cu Lilah, cu toate 
problemele, spuse el încet. Nu asta ar fi vrut să-i spună, 
dar altceva nu reușea să-i treacă prin minte. 

— N-ai de ce, spuse Hayley, evitându-i ochii. Revin 
după-amiază, ca să-mi iau lucrurile. 

— Eu am o întâlnire cu un subcontractor, pe noul meu 
şantier, la ora patru. Dar voi încerca să fiu aici când îţi ter- 
mini tu programul. 

— Pot să-ţi las cheia pe masă, replică Hayley. Nu-ţi crea 
complicaţii, numai ca să ajungi. 

Făcea ca totul să fie al dracului de simplu. Fără nici o 
complicaţie. 

Voia s-o oprească, dar era prea nedumerit de motivul 
pentru care voia s-o oprească, aşa că nu reuși să scoată o 
vorbă. În clipa următoare, Hayley plecase. 


Hayley își îndesă cosmeticalele în mica geantă pe care 
o adusese în baia lui Matt. Se grăbea, hotărâtă să termine 
înainte de sosirea lui acasă. 

Nu voia să-l întâlnească. Plecase de la birou mai 
devreme, tocmai pentru a nu fi nevoită să se vadă cu el. 

Apoi, își găsi cămașa de noapte și hainele din ajun. Le 
lăsase impăturite cu grijă, pe un scaun din dormitorul lui Matt. 

Rămase pe loc, privind patul. În noaptea trecută îl 
împărțiseră între ei, dar la fel de bine puteau să se fi aflat 
în galaxii diferite. 

Rezemându-se de tocul uşii, se lăsă în voia unui 
moment de amărăciune dureroasă. Cum își putuse 
închipui că s-ar fi îndrăgostit de ea? Era un om nepăsător 
și sportiv. Ea își planifica fiecare pas în viaţă. Matt îi 
amintise de atracţia contrariilor — adică singurul lucru 
care-i unea cu adevărat. O atracţie. Cunoscuse limitele 
relaţiei în care intra dar, undeva pe parcurs, uitase de 
ele. 

În nici un caz n-avea să-și permită să le mai uite. 


— Ce-ţi mai face nevasta? întrebă în aceeași după- 
amiază Tommy Richardson, instalatorul cel chel, pe 
șantierul unei vile de comandă unde Matt tocmai vârâse 
hârleţul în pământ. 

Se întâlniseră pentru a revedea proiectul instalaţiilor. 
Planul casei era jalonat, iar instalatorul se pregătea să 
aducă ţevile, a doua zi. 

— Excelent! răspunse exuberant Matt. 

Nu-l deranja că atâţia oameni păreau să fi văzut emisi- 
unea de televiziune cu el și Hayley. Îi plăcea. ÎI încânta să 
fie „soţul“ ei. 

Îi plăcuse să se trezească din somn cu ea alături, să-și 
bea cu ea cafeaua de dimineaţă, să-i pregătească micul 
dejun. Totul îi plăcea în relaţia lor. 

Numai că acum, totul se sfârşise. 

— Nu peste mult, vei construi o casă dintr-asta și pen- 
tru voi, comentă Richardson. Veţi avea nevoie de loc, pen- 

tru atâţia copii... aruncă el, în timp ce mergea în jurul 
perimetrului jalonat, cu planurile arhitecturale într-o mână. 

— Hmm... 

Matt își imagina copiii pe care i-ar fi avut cu Hayley. 
Băieţei zburdalnici ca el, fetite meticuloase ca ea. Nu-și 
putu stăpâni un zâmbet. 

Apoi, îşi reaminti că așa ceva n-avea să se întâmple. 
Pretinsa lor căsnicie luase sfârșit. 

Cu atât mai bine. Nu era gata pentru însurătoare şi 
familie. Firma lui încă nu era destul de solidă. 

Se gândea la tot ceea ce-i spusese Lilah în dimineața 
aceea. Avusese o copilărie fericită, deşi nu stătuseră nicio- 
dată bine cu banii. Nu securitatea financiară era aceea 
care aducea fericirea unei familii. 

Se încruntă. Cum de uitase tocmai acest lucru? Se 
ascundea după nevoia de siguranță materială, la fel cum 
se ascundea și Hayley după acel blestem al ei? 

Însă chiar se ascundea după blestem? Dintr-o dată, știu 
că trebuia să afle. 

— Tommy, am o treabă! îi strigă el instalatorului. 

Richardson îl privi mirat. Apoi, dădu din cap, 
înțelepțește. 

— Proaspăt căsătoriţi... comentă el, făcându-i semn să 
plece. Fugi acasă la nevestică. Amorul de dup-amiază. 

Îi făcu cu ochiul. 

— Înţelege tata. 

Și reveni cu privirea la planuri. 

Matt porni ca vântul, cu camioneta, spre casă. Îi 
dăduse lui Hayley o cheie, dar ea nu avea cum să fi ieșit 
deja de la serviciu. Putea ajunge înaintea ei. 

O găsi deja acolo. Maşina ei era în parcare. Inima 
începu să-i palpite în piept. Intră în apartament cu cheia 
lui, bâjbâind să descuie, de atâta grabă. 

Nervos, îşi lăsă simţul umorului să-i anunţe 
intrarea. 

— Iubito, am sosit! strigă, cu o sonoritate fabuloasă în 
prăfuita formulă. Ar fi vrut s-o rostească în fiecare zi. 
Nu-i păsa dacă o spunea într-o cocioabă sau într-un 
palat. Nu voia decât s-o spună — și nu oricui, ci numai 
lui Hayley. 

Hayley ieși în living. Avea în mână geanta cu care își 
adusese lucrurile, în seara trecută. 

— Bună, se opri ea în mijlocul camerei. 

— Pleci? 

— Păi, da, nu locuiesc aici, ai uitat? Asta era o poveste 
pe care am scornit-o pentru Lilah. 

Vocea îi era seacă. 

— Nu vreau să pleci. 

Hayley clipi din ochi. 

— Cum? 

— M-ai auzit, parcurse el din câţiva pași spaţiul care-i 
mai despărțea. Nu vreau să pleci. 

— Dar trebuie să plec. 

O luă de mână. 

— Hayley... 

— Trebuie să plec, Matt. 

In ochii ei scânteia un amestec de emoţii pe care nu le 

putea descifra. Hayley își smulse mâna. 
— N-o să am o aventură cu tine! 
— Cum? Dar nici eu nu-mi doresc aventuri cu tine! 

— Serios? luă ea o atitudine neîncrezătoare. Și-atuncea, 
ce-ţi dorești? 

Matt își trecu o mână prin păr. 

— Nu ştiu. Mai adineaori am descoperit că sunt 
îndrăgostit de tine! Scuză-mă că încă n-am pus la punct 
toate detaliile. 

Până și un fluture l-ar fi putut dobori de pe picioare. 
Habar n-avusese că urma să rostească acele cuvinte. Dar 
erau adevărate. 

De când era îndrăgostit de ea? De câteva zile? 

De ani de zile? 

Hayley simţi că o lua cu frig. Chiar îi spusese Matt că o 
iubea? 

Parcă ar fi stat pe o cale ferată. Un mărfar enorm se 
repezea spre ea. Dacă dădea crezare cuvintelor lui Matt, şi 
nu erau adevărate, durerea ar fi strivit-o complet. Se 
răsuci pe călcâie, ţinându-și strâns geanta, cu lacrimi de 
teamă și speranță umplându-i ochii. 

— Zi ceva, mârâi Matt, din spatele ei. Zi orice, nu vezi 
că mor aici? 

Hayley clipi rapid din ochi, încercând să-și stăpânească 
năvala lacrimilor. Se întoarse din nou, încet. 

— Ăsta-i unul din textele tale? întrebă ea, cu voce 
crispată; nu-și putea permite să-l creadă. Poţi spune cât 
vrei că mă iubeşti, dar tot n-o să am o aventură cu tine, 
anunţă ea. 

— Ţi-am spus că nu mă interesează o aventură, ripostă 
Matt. Vreau să am o viață împreună cu tine. 

Se făcu lumină. Sigur știa ce voia. Voia ca prefăcătoria 
lor să fie adevărată. O căsnicie adevărată. 

— Vreau iubire, căsătorie, copii. Toată povestea. 

Toată povestea. Hayley îşi îngădui să spere, doar 
putintel. Dorea atât de mult să-l creadă. 

— Dar credeam că nu vrei să te însori. Cel puţin, nu 
prea curând. 

Işi mușcă buza. 

— Şi nu cu mine, adăugă ea, cu un mic tremur. 

— Crezusem că trebuie să-mi pun firma pe baze solide, 
înainte de a mă căsători. Însă greşeam. Nu era decât o 
scuză. Ceea ce a spus Lilah azi-dimineaţă e adevărat. Banii 
n-aduc fericirea. 

Se încruntă. 

— Dar cum adică, nu cu tine? 

Și iar o apucă de mână. 

— Ai spus că nu dorești complicaţii... 

— Cred că situaţia dintre noi a fost întotdeauna com- 
plicată, nu? o cuprinse el de-a binelea în braţe. Cred că 
dintotdeauna te-am iubit. Oricum, eu credeam că tu ești 
cea care nu voia complicaţii. N-am vrut să te sperii. Și toc- 
mai asta e, nu? Eşti speriată. Ştii că nu există nici un 
blestem, că eșecurile în căsnicie ale mamei tale nu 
înseamnă că tu nu poți avea o căsnicie fericită. Ţi-e doar 
puțin cam frică, atâta tot. 

— Da, mărturisi ea, cu voce tremurătoare. 

— Îţi mai e frică şi-acum? 

Zguduită, dar dintr-o dată sigură, Hayley şopti: 

— Nu. Sunt... sunt îndrăgostită de tine. 

Se trase mai aproape de el, cu o mișcare unduitoare. 
Matt o sărută pe gură, fierbinte și posesiv, umplându-i tot 
trupul de valurile unei dorinţe fericite. 

— Când ne putem căsători? o privi el cu drag. 

— Toată lumea crede că ne-am căsătorit deja, îi aminti 
Hayley, cam ameţită. 

— Ne vom reînnoi jurămintele, hotărî el. Vreau să mă 
însor cu tine în faţa tuturor. 

Hayley surâse. 

— Nuntă la biserică? 

N-avea ce face — o dorea. Biserica, marșul nupțial prin 
naos. Povestea. 

Matt observa că rotiţele minţii ei se învârteau deja, 
ticluind planuri. 

— Categoric, spuse el. Un singur lucru, mai adăugă, cu 
glas senzual. 

— Ce anume? întrebă Hayley, visătoare. 

O cuprinse în braţe. 

— Luna de miere. 

— Noi am început cu sfârșitul, mai știi? Am și fost în 
luna de miere. 

— A, nu, clătină el din cap. Asta-i o lună de miere care 
nu se va termina niciodată. Va dura o veșnicie. 

Hayley tremura de fericire. 

— O veșnicie? 

— O veșnicie. 

Și o duse înapoi în dormitor — în dormitorul lor — pen- 
tru a-i oferi pe loc să guste din ceea ce le rezerva veșnicia. 


Sfârşit 

